
	Стандард 1: Стратегија обезбеђења квалитета
Високошколска установа утврђује стратегију обезбеђења квалитета, која је доступна јавности.

	Опис стања, анализа и процена стандарда 1:
1.1 Факултет уметности Универзитета у Нишу систем обезбеђења квалитета заснива на принципима континуираног праћења, вредновања и унапређивања свих релевантних аспеката свог рада. Обезбеђивање квалитета представља саставни део управљања и развојног планирања Факултета и спроводи се у складу са Законом о високом образовању, прописаним стандардима и смерницама Националног савета за високо образовање Републике Србије, Статутом Факултета и другим релевантним нормативним актима.

Нормативни оквир за функционисање система обезбеђења квалитета чине, између осталог, Правилник о стандардима за самовредновање и оцењивање квалитета високошколских установа и студијских програма („Службени гласник РС“, број 13/2019), Правилник о стандардима и поступку за спољашњу проверу квалитета високошколских установа („Службени гласник РС“, број 13/2019) и Правилник о стандардима и поступку за акредитацију високошколских установа („Службени гласник РС“, број 13/2019), као и интерни акти Факултета којима се ближе уређују поступци и одговорности у области обезбеђења квалитета.

Основни стратешки документ којим се дефинишу опредељења и приоритети Факултета у овој области јесте Стратегија обезбеђења квалитета. Њоме су утврђени основни циљеви, принципи и механизми за успостављање, праћење, контролу и унапређивање квалитета рада Факултета. Стратегија истовремено представља основу за планирање конкретних активности и мера, као и за утврђивање одговорности субјеката који учествују у процесима обезбеђења квалитета.
Опредељеност Факултета за континуирано унапређивање квалитета потврђује континуитет у доношењу и реализацији стратешких докумената. У претходном периоду усвојене су Стратегија обезбеђења квалитета 2009. године, Стратегија обезбеђења квалитета за период 2014–2018. године и Стратегија обезбеђења квалитета за период 2018–2022. године. Актуелни стратешки оквир представља Стратегија обезбеђења квалитета за период 2023–2027. године, усвојена Одлуком Савета Факултета уметности у Нишу 27. фебруара 2024. године.

Успостављеним системом обезбеђења квалитета дефинисан је институционални оквир за систематично праћење и вредновање рада Факултета, идентификовање области које захтевају унапређење и предузимање одговарајућих корективних и превентивних мера. Посебно се уважава повезаност образовне, уметничке и научноистраживачке делатности, што је од значаја за остваривање мисије Факултета и његово позиционирање у систему високог образовања.

Систем обезбеђења квалитета обухвата све кључне процесе и области рада Факултета, при чему се посебна пажња посвећује квалитету студијских програма и наставног процеса, компетенцијама наставног особља, уметничком, научноистраживачком и стручном раду, условима студирања, студентском стандарду и учешћу студената у процесима обезбеђења квалитета. Поред наведених области, системом су обухваћени и библиотечки и информациони ресурси, простор и опрема, управљање Факултетом, рад ненаставног особља, финансирање и други елементи од значаја за квалитет рада установе.

Посебан сегмент система представља развијање и унапређивање културе квалитета. Факултет настоји да обезбеди услове за активно учешће запослених и студената у процесима праћења и унапређивања квалитета, као и за развијање професионалног односа према раду и корисницима услуга. На тај начин се обезбеђивање квалитета не посматра само као испуњавање нормативних захтева, већ као континуиран процес који је интегрисан у редовно функционисање и развој Факултета.

У складу са утврђеним процедурама, резултати вредновања користе се као основ за планирање и спровођење мера за унапређивање квалитета. Позитивно оцењени аспекти рада додатно се подстичу различитим механизмима мотивације и признавања постигнутих резултата, док се у областима у којима су утврђене слабости предвиђају корективне активности и мере за отклањање уочених недостатака. На овај начин обезбеђује се повратна спрега између процеса вредновања и процеса унапређивања квалитета.
Стратегијом обезбеђења квалитета за период 2023–2027. године дефинисани су стратешки циљеви чија реализација треба да допринесе даљем развоју и унапређивању рада Факултета. Приоритетне активности усмерене су на:

· унапређивање квалитета рада и функционисања Факултета;

· континуирано унапређивање квалитета наставе и студијских програма основних и мастер академских студија;

· развој и акредитацију нових студијских програма мастер академских студија и кратких програма, у складу са савременим међународним тенденцијама у области уметничког образовања;

· конципирање и акредитацију докторских уметничких студија;

· унапређивање научноистраживачког, стручног, уметничкоистраживачког и уметничког рада наставника и сарадника;

· интензивирање пројектних активности и учешћа у релевантним пројектима;

· унапређивање и проширивање међународне сарадње;

· континуирану проверу, обезбеђивање и унапређивање квалитета у свим областима деловања Факултета.

       Реализација наведених циљева прати се кроз конкретне активности, индикаторе и мере дефинисане одговарајућим акционим плановима.

       На основу Стратегије обезбеђења квалитета декан Факултета и Комисија за унапређивање квалитета и самовредновање припремају Акциони план, којим се оперативно разрађују стратешки циљеви и дефинишу активности и мере за њихово остваривање. Акционим планом утврђују се области деловања, конкретни задаци, носиоци активности и одговорности, као и начин праћења реализације планираних мера.

       У актуелно важећи Акциони план за период 2023–2027. године, је усвојен Одлуком Савета Факултета уметности у Нишу од 27. фебруара 2024. године.
       Акциони планови израђују се на основу резултата поступака самовредновања и анализе стања у свим релевантним областима рада. Приликом њиховог конципирања узимају се у обзир резултати вредновања стратегије обезбеђења квалитета, начина и поступака обезбеђења квалитета и функционисања система обезбеђења квалитета, као и резултати процене квалитета студијских програма и наставног процеса.
       Поступци самовредновања обухватају и анализу квалитета наставног особља, уметничког, научноистраживачког и стручног рада наставника и сарадника, услова и квалитета студирања, учешћа студената у процесима обезбеђења квалитета, квалитета уџбеничке и библиотечке литературе, информационих ресурса, простора и опреме. Такође се вреднују процеси управљања, рад ненаставног особља, финансијски аспекти функционисања установе и систематичност и континуитет поступака провере и унапређивања квалитета.

       Резултати самовредновања представљају основу за идентификовање приоритета и дефинисање мера за унапређивање. На основу утврђеног стања одређују се конкретне активности, носиоци њихове реализације и механизми праћења остварених резултата. На овај начин успостављена је веза између процеса самовредновања, планирања мера и праћења њихове реализације, чиме се обезбеђује континуитет у процесу унапређивања квалитета.
1.2 Стратегију обезбеђења квалитета, као основни стратешки документ у области обезбеђивања и унапређивања квалитета рада Факултета, на предлог декана усваја Савет Факултета уметности.
1.3 У реализацији политике обезбеђења и унапређивања квалитета Факултет остварује континуирану сарадњу са сродним високошколским установама, институцијама и организацијама у земљи и иностранству, као и са различитим корисницима резултата наставног, педагошког, уметничког и стручног рада. Остваривањем ових видова сарадње Факултет размењује искуства и примере добре праксе, прати актуелна кретања у областима свог деловања и ствара услове за даље унапређивање квалитета образовног и стручног рада.

       Посебан значај у овом процесу има сарадња са алумнијима Факултета, која се реализује кроз одржавање професионалних контаката и њихово укључивање у активности Факултета. Алумнији својим професионалним искуством и практичним знањима доприносе повезивању наставног процеса са реалним професионалним окружењем, а студентима се пружа могућност да кроз учешће у реалним професионалним и пројектним активностима стекну додатна практична искуства и унапреде компетенције релевантне за будући професионални ангажман..

1.4 Факултет обезбеђује транспарентност у области политике квалитета тако што усвојену Стратегију обезбеђења квалитета објављује на званичној интернет страници и чини је доступном свим заинтересованим странама. Поред објављивања, Факултет Стратегију промовише унутар институције, као и у широј јавности, посредством одговарајућих облика информисања и медијске презентације.

      У складу са принципом континуитета и јавности рада, на интернет страници Факултета доступне су и раније усвојене стратегије обезбеђења квалитета. На тај начин је и актуелна Стратегија обезбеђења квалитета за период 2023–2027. године учињена доступном јавности, чиме је обезбеђен транспарентан увид у стратешка опредељења Факултета у области обезбеђивања и унапређивања квалитета.
1.5 Факултет, кроз редовно спровођење поступака самовредновања и анализу њихових резултата, преиспитује ефикасност постојећих механизама обезбеђења квалитета и, у складу са утврђеним потребама, предузима мере за њихово унапређивање. Оваквим приступом обезбеђује се континуирано праћење остваривања стратешких циљева и стварају услови за даљи развој система квалитета.
       Систем обезбеђења квалитета Факултета уметности у Нишу представља континуиран процес који обухвата планирање, спровођење, праћење, вредновање и унапређивање свих значајних активности установе. Његова примена има за циљ обезбеђивање квалитета образовног, уметничког, научноистраживачког и стручног рада, као и стварање услова за остваривање постављених стандарда и стратешких опредељења Факултета.

	SWOT анализа стандарда:

ПРЕДНОСТИ

СЛАБОСТИ

· Правно дефинисана област система обезбеђивања квалитета+++ 
· Стратегија обезбеђења квалитета+++
· Акциони плана +++

· Стратегија обезбеђења квалитета је јавно публикован документ +++

· Неактивност појединих наставника и сарадника у поступцима, процесима обеђбеђења и унапређења квалитета+++
· Недовољна заинтересованост студената за неговање категорија квалитета у установи +
МОГУЋНОСТИ
ОПАСНОСТИ
· Стимулација интензивније сарадње са високошколским установама у земљи, региону и европском образовном систему +++

· Континуирано унапређивање система обезбеђивања квалитета кроз мобилности +++

· Ангажовање Студентског парламента учешћем у организацији радионица за едуковање студената у области квалитета++

· Недовољно финансирање од стране оснивача у погледу осавремењавања и примене модерних технологија и поступака у обезбеђењу квалитета рада високошколске установе+++

· Мали број активних учесника у процесима обезбеђивања квалитета и њихова преоптерећеност различитим обавезама++

Предлог мера и активности за унапређење квалитета стандарда 1:
1. Успостављање система мотивационих и корективних мера за субјекте укључене у реализацију Акционог плана, са циљем подстицања благовременог и квалитетног извршавања планираних активности, као и дефинисање корективних мера у случајевима непоштовања утврђене динамике реализације и преузетих обавеза у процесу обезбеђивања и унапређивања квалитета.
2. Организовање радионица, семинара и других облика стручног усавршавања намењених наставницима и сарадницима, ради унапређивања знања, компетенција и информисаности у области обезбеђивања и унапређивања квалитета.
3. Организовање информативних и едукативних радионица за студенте у циљу њиховог бољег упознавања са системом обезбеђења квалитета, њиховим правима и обавезама и могућностима учешћа у процесима вредновања и унапређивања квалитета. Посебно ће се подстицати и вредновати учешће студената у ваннаставним активностима које доприносе развоју и унапређивању система квалитета.
4. Континуирано праћење реализације Акционог плана, са посебним освртом на поштовање утврђене динамике, степен реализације планираних активности и оствареност дефинисаних циљева и мера.
5. Јачање улоге Савета послодаваца у процесима обезбеђења квалитета кроз јасније дефинисање његовог учешћа у праћењу и унапређивању квалитета студијских програма и њихове усаглашености са потребама професионалног окружења, као и успостављање и континуирано ажурирање базе података алумни мреже ради унапређивања сарадње са дипломираним студентима и коришћења њихових професионалних искустава и повратних информација у процесима унапређивања квалитета.

	Показатељи и прилози за стандард 1:
Прилог 1.1. Стратегија обезбеђења квалитета  
Прилог 1.2. Мере и субјекти обезбеђења квалитета 
Прилог 1.3. Акциони план за спровођење стратегије и одлуке о његовом усвајању и допунама (уколико их је било). 


стандарди
	Стандард 2: Начини и поступци за обезбеђење квалитета
Високошколска установа утврђује начине и поступке за обезбеђење квалитета свог рада, који су доступни јавности.

	Опис стања, анализа и процена стандарда 2:
2.1 Стандарди квалитета, надлежности субјеката укључених у систем обезбеђивања квалитета, као и поступци и механизми за праћење, контролу и унапређивање квалитета рада Факултета уметности у Нишу, уређени су одговарајућим нормативним актима Факултета. Основ за функционисање система обезбеђивања квалитета представљају Правилник о стандардима и поступцима за обезбеђење квалитета, усвојен на седници Наставно-уметничког већа број 127/8 од 12. 02. 2009. године, и Правилник о обезбеђењу, контроли и унапређењу квалитета, усвојен на седници Наставно-уметничког већа број 127/6 од 12. 02. 2009. године.

      За организацију и спровођење поступка самовредновања одговорни су Комисија за унапређење квалитета и самоевалуацију, декан Факултета са Колегијумом и Наставно-уметничко веће. Њихове надлежности обухватају планирање, координацију, праћење и анализу активности у области обезбеђивања и унапређивања квалитета, као и разматрање резултата самовредновања и предлагање одговарајућих мера за унапређење.

      Правилником о стандардима и поступцима за самовредновање свеобухватно су дефинисани стандарди, критеријуми и поступци за праћење и процену квалитета у свим релевантним областима рада Факултета, и то:
· квалитет студијских програма;

· квалитет наставног процеса;

· квалитет наставног особља;

· квалитет уметничког и научноистраживачког рада;

· квалитет оцењивања студената;

· квалитет уџбеника и наставне литературе;

· квалитет библиотечких и информационих ресурса;

· квалитет простора и опреме;

· квалитет ненаставног особља;

· квалитет управљања;

· квалитет финансирања;

· улога и допринос студената у процесима самовредновања, провере и обезбеђивања квалитета;

· унапређивање система обезбеђивања квалитета, континуирано праћење и периодична провера квалитета.

      На овај начин нормативним оквиром Факултета обухваћене су све кључне области које непосредно или посредно утичу на квалитет образовног, уметничког, научноистраживачког и стручног рада. Систем је конципиран тако да омогући континуирано праћење и вредновање квалитета, идентификовање области које захтевају унапређивање, као и дефинисање и спровођење корективних мера у складу са резултатима самовредновања.
2.2 За обезбеђивање квалитета и спровођење мера за унапређивање квалитета у свим вреднованим областима рада Факултета одговорни су орган управљања, декан и стручни органи Факултета, посебно формирана тела надлежна за обезбеђивање квалитета, наставници и сарадници, стручне службе и Студентски парламент. Њихове надлежности и одговорности утврђене су Статутом и другим нормативним актима Факултета.

      У циљу систематичног праћења, контроле и унапређивања квалитета, Наставно-уметничко веће образовало је Комисију за унапређење квалитета и самоевалуацију као своју сталну комисију. Комисија у садашњем саставу је именована Одлуком Наставно-уметничког већа број 471/9-1 од 14. 04. 2026. године. У оквиру својих надлежности, Комисија координира активности у области самовредновања, прикупља и анализира релевантне податке, прати реализацију мера за унапређивање квалитета и припрема извештаје о свом раду у складу са Акционим планом за спровођење Стратегије обезбеђења и унапређивања квалитета и самоевалуацију.
      Поступци провере, обезбеђивања и унапређивања квалитета представљају континуирану обавезу Комисије за унапређење квалитета и самоевалуацију, али се њихова реализација заснива на активном учешћу свих запослених, организационих јединица, центара и стручних служби Факултета. Процес самовредновања спроводи се систематизацијом, обрадом и анализом података које достављају сви релевантни субјекти, у оквиру 14 вреднованих области. У процесу прикупљања и анализе података учествују декан и продекани, шефови катедри и департмана, наставници и сарадници, као и Служба за правне и опште послове, Служба за студентска питања, Служба за материјално-финансијско пословање, Центар за научноистраживачки рад у уметности, Мултимедијални центар, Библиотека, Центар за доживотно учење и Рачунарско-информациони центар.

      Посебан значај у систему обезбеђивања квалитета Факултет придаје ставовима, мишљењима и предлозима студената. Студенти непосредно учествују у процесима вредновања делатности Факултета путем учешћа у раду органа и тела Факултета, као и кроз поступке анкетирања. Представници студената и Студентског парламента, као чланови Савета Факултета, Наставно-уметничког већа, Комисије за унапређење квалитета и самоевалуацију, већа катедри и већа департмана, активно учествују у дискусијама, анализама, разматрању и доношењу одлука о питањима која се односе на обезбеђивање и унапређивање квалитета.

      Резултати студентског анкетирања, који обухватају процену квалитета наставе и студијских програма, ефикасности студирања, рада наставника и сарадника, управљања Факултетом, просторних и материјалних услова, опремљености информационо-комуникационом технологијом, библиотечких ресурса и квалитета ненаставне подршке, представљају саставни део годишњег Извештаја о вредновању квалитета рада Факултета и Универзитета, однсоно Извештаја о самовредновању установе и Извештаја о самовредновању студијских програма који припрема Комисија за унапређење квалитета и самоевалуацију.

      Извештај о самовредновању, поред приказа и анализе достигнутог стања у оквиру сваког вреднованог стандарда, садржи и резултате SWOT анализе, на основу којих се идентификују кључне снаге и слабости, као и могућности и потенцијалне претње од значаја за даљи развој система квалитета. На основу утврђеног стања и резултата спроведених анализа дефинишу се одговарајуће мере за отклањање уочених недостатака, отклањање узрока неусаглашености и даље унапређивање квалитета рада Факултета.

      Нацрт Извештаја о самовредновању доставља се Наставно-уметничком већу на разматрање и усвајање. Након усвајања, Извештај о самовредновању Факултета уметности у Нишу доставља се Центру за квалитет Универзитета у Нишу ради даље анализе и разматрања, у складу са утврђеним процедурама система обезбеђивања и унапређивања квалитета Универзитета.
2.3 Факултет уметности у Нишу обезбеђује јавност и транспарентност поступака и механизама за обезбеђивање и унапређивање квалитета, у складу са обавезом високошколске установе да релевантне информације учини доступним наставницима, студентима и широј јавности.

      Целокупна документација која се односи на систем обезбеђивања и унапређивања квалитета доступна је на званичној интернет страници Факултета. Усвојени извештаји о самовредновању установе, као и извештаји о самовредновању студијских програма, објављују се у посебној секцији Самовредновање, чиме се свим заинтересованим странама омогућава непосредан увид у резултате процеса самовредновања, утврђено стање у појединим областима квалитета, као и мере планиране за њихово даље унапређивање.

      На овај начин Факултет обезбеђује транспарентност рада у области квалитета, доступност релевантних информација и континуирано информисање академске заједнице и јавности о резултатима и активностима у систему обезбеђивања и унапређивања квалитета.

2.4.Факултет уметности у Нишу успостављеним системом обезбеђивања квалитета обезбеђује континуирано праћење, вредновање и периодично преиспитивање квалитета рада у свим релевантним областима. Евалуација рада наставника и сарадника, квалитета наставног процеса и студијских програма, као и просторних, материјалних и библиотечких ресурса, спроводи се применом стандардизованих образаца и анкетних упитника. На тај начин обезбеђује се систематично прикупљање података који представљају основу за анализу достигнутог нивоа квалитета и идентификовање области у којима постоји простор за даље унапређивање.

      Наставници, сарадници и студенти активно учествују у процесима вредновања и развоја система квалитета. Њихово учешће доприноси сагледавању различитих аспеката рада Факултета и обезбеђује повратне информације значајне за преиспитивање постојећих поступака и механизама обезбеђивања квалитета. На основу резултата евалуације Факултет континуирано прати квалитативне и квантитативне показатеље релевантне за остваривање утврђених стандарда и циљева квалитета.

      Стратешко опредељење Факултета није усмерено искључиво на испуњавање минимално прописаних услова, већ на успостављање културе трајног квалитета и континуираног унапређивања свих сегмената рада. Посебна пажња усмерена је на развој и унапређивање просторних и материјалних ресурса, наставног процеса, наставних метода, уметничко-истраживачког рада и услова за напредовање студената. У том смислу, једно од основних стратешких опредељења Факултета јесте континуирано подизање укупног квалитета студирања и унапређивање ефикасности студијског процеса, што представља једно од трајних опредељења Факултета од почетка акредитације студијских програма и установе.

      Комисија за унапређење квалитета и самоевалуацију, као тело надлежно за праћење и унапређивање квалитета рада Факултета, периодично анализира степен остваривања утврђених стандарда и параметара квалитета. У раду Комисије учествују представници различитих категорија запослених и студената, чиме се обезбеђује мултисекторски приступ процесу вредновања. Комисија своје активности реализује у координацији са органима и другим телима Факултета, а резултате евалуације користи као основу за предлагање корективних мера, као и нових, креативних и иновативних приступа усмерених на даље унапређивање квалитета.
      Важан корак у унапређивању начина и поступака обезбеђивања квалитета представљало је увођење електронског система евалуације различитих аспеката рада Факултета. Почев од школске 2017/2018. године, спроводи се електронско анкетирање студената у оквиру педагошког вредновања рада наставника и сарадника, као и вредновања наставних предмета, техничке опремљености, библиотечког фонда и рада стручних служби. Преласком на електронски начин прикупљања података унапређени су ефикасност, доступност и систематичност процеса евалуације, а добијени резултати представљају значајну основу за даље анализирање квалитета и планирање мера за његово унапређивање.

      На овај начин Факултет обезбеђује да се систем квалитета не заснива само на периодичној контроли испуњености прописаних стандарда, већ на континуираном циклусу праћења, вредновања, анализе резултата, преиспитивања постојећих поступака и планирања и спровођења мера за унапређивање квалитета.

	SWOT анализа стандарда:
ПРЕДНОСТИ

СЛАБОСТИ

· Стандарди и поступци за унапређивање и обезбеђивање квалитета усклађени су са регулативом НАТ-а +++

· Изграђен систем обезбеђивања квалитета +++

· Континуираност примена стандарда и поступака за обезбеђивање квалитета++

· Незаинтересованост и недовољна укљученост једног броја наставника,  сарадника и студената у активности континуиране провере квалитета+++

· Корективне мере за отклањање недостатака нису јасно дефинисане++

МОГУЋНОСТИ
ОПАСНОСТИ
· Активно укључивање наставног кадра у процесе унапређивања квалитета+++

· Размена позитивних искустава у области обезбеђења квалитета са партнерским установама европског образовног простора++

· Преоптерећеност мањег броја запослених који активно спроводе поступке праћења, контроле и унапређења квалитета вишеструким радним обавезама +++

· Недовољна повезаност са тржиштем рада и послодавцима+++

· Незаинтересованост за учешће у едукативним радионицама++

Предлог мера и активности за унапређење квалитета стандарда 2: 

1. Редовно преиспитивање и унапређивање нормативног оквира у области обезбеђивања квалитета – успоставити праксу периодичне ревизије општих аката којима се уређује систем обезбеђивања и унапређивања квалитета, узимајући у обзир резултате њихове примене, повратне информације релевантних субјеката и потребу за усаглашавањем са променама у нормативном и институционалном окружењу. У процес ревизије, по потреби, укључити јавне расправе и консултације са заинтересованим странама.

2. Систематско оспособљавање и едукација субјеката укључених у систем обезбеђивања квалитета – организовати континуиране обуке, радионице и друге облике информисања и стручног усавршавања наставника, сарадника, ненаставног особља и студената о стандардима, процедурама и значају процеса самовредновања. На овај начин допринети јачању свести, одговорности и активног учешћа свих субјеката у обезбеђивању и унапређивању квалитета рада Факултета.

3. Континуирано праћење динамике реализације активности предвиђених Акционим планом – систематски пратити степен реализације планираних активности, утврђене рокове и одговорности носилаца активности, благовремено идентификовати евентуална одступања и, по потреби, предузимати корективне мере ради обезбеђивања ефикасне и правовремене реализације планираних циљева и мера.

	Показатељи и прилози за стандард 2:
Прилог 2.1. Усвојени документ - Стандарди и поступци за обезбеђење и унапређење  квалитета високошколске установе 
Прилог 2.2. Усвојени план рада и процедура за праћење и унапређење квалитета високошколске установе у оквиру стандарда квалитета 
Прилог 2.3. Усвојени годишњи извештаји о раду успостављеног тела (комисије, одбора, центара) за унутрашње осигурање квалитета високошколске установе


стандарди
	Стандард 3: Систем обезбеђења квалитета
Високошколска установа изграђује организациону структуру за обезбеђење квалитета.

	Опис стања, анализа и процена стандарда 3:
1.1 Систем обезбеђивања квалитета на Факултету уметности у Нишу успостављен је тако да су јасно дефинисани субјекти надлежни за обезбеђивање квалитета, њихове улоге, задаци и одговорности, као и улога наставног и ненаставног особља, студената, органа и стручних служби Факултета. Поред тога, утврђене су области у којима се квалитет прати и вреднује, као и стандарди, поступци и механизми за његово обезбеђивање и континуирано унапређивање.
Надлежности Савета Факултета, декана, продекана, Колегијума, Наставно-уметничког већа, Изборног већа, већа департмана, већа катедри и Студентског парламента уређене су Статутом Факултета. Успостављање, функционисање и координација система обезбеђивања квалитета у надлежности су декана Факултета, док Савет Факултета, на предлог декана, усваја Стратегију обезбеђења квалитета и Акциони план за њено спровођење.
Наставно-уметничко веће има значајну улогу у обезбеђивању и унапређивању квалитета наставног, уметничког и научноистраживачког рада. У оквиру својих надлежности, Веће доноси програме уметничких пројеката, научних истраживања и програме за иновацију знања; најмање једном годишње разматра извештаје о реализацији уметничких пројеката и остваривању програма научних истраживања; утврђује предлоге студијских програма и њихових измена и допуна; разматра предлоге Студентског парламента који се односе на унапређивање квалитета образовног процеса, као и приговоре који се односе на организацију и начин извођења наставе. Наставно-уметничко веће доноси и општи акт којим се уређују обезбеђивање и контрола квалитета рада Факултета.

Већа департмана и већа катедри непосредно учествују у праћењу и унапређивању квалитета наставног процеса. У оквиру својих надлежности прате реализацију планова рада, анализирају успех и напредовање студената, организују и спроводе активности праћења рада у оквиру поступка самовредновања и разматрају резултате студентског вредновања наставе. Ова тела учествују и у припреми и унапређивању студијских програма, укључујући израду предлога за њихово осавремењивање и унапређивање силабуса, у складу са потребама наставног процеса и развојем области у којима се настава реализује.

Статутом Факултета уметности у Нишу утврђени су послови и радни задаци наставника у оквиру четрдесеточасовне радне недеље. Поред непосредног извођења наставе, у обавезе наставника спадају и активности од значаја за обезбеђивање и унапређивање квалитета, као што су рад на изради и осавремењивању студијских програма, праћење и примена савремених наставних метода и приступа, учешће у раду комисија Факултета, унапређивање и иновирање наставе, као и учешће у раду Наставно-уметничког већа, Изборног већа, већа катедри, већа департмана и других стручних органа, тела и комисија Факултета и Универзитета у Нишу. Наведене активности представљају саставни део одговорности наставника у систему обезбеђивања и континуираног унапређивања квалитета.

Послови и радни задаци сарадника у оквиру четрдесеточасовне радне недеље утврђени су Правилником о организацији и систематизацији послова и радних места на Факултету уметности у Нишу. Сарадници, у оквиру својих радних обавеза и утврђених надлежности, учествују у реализацији наставног процеса и другим активностима од значаја за квалитет рада Факултета.

На овај начин Факултет обезбеђује јасну расподелу надлежности и одговорности свих релевантних субјеката у систему обезбеђивања квалитета. Њихово међусобно повезано и координисано деловање омогућава континуирано праћење, вредновање и унапређивање квалитета наставног, уметничког, научноистраживачког и стручног рада, као и благовремено реаговање на уочене недостатке и потребу за увођењем корективних мера.
1.2 Факултет уметности у Нишу обезбеђује активно учешће студената у систему обезбеђивања и унапређивања квалитета кроз њихово непосредно учешће у раду органа и стручних тела Факултета, као и кроз деловање Студентског парламента. На овај начин студентима је омогућено да износе ставове, предлоге и иницијативе, учествују у разматрању питања од значаја за квалитет рада Факултета и доприносе развоју културе квалитета.
Студентски парламент је орган Факултета преко којег студенти остварују своја права и заступају своје интересе. У оквиру својих надлежности, Студентски парламент разматра питања која се односе на обезбеђивање и вредновање квалитета наставе, реформу и унапређивање студијских програма, анализу ефикасности студирања, утврђивање броја ЕСПБ бодова, унапређивање мобилности студената, подстицање научноистраживачког и уметничког рада студената, заштиту права студената и унапређивање студентског стандарда. Студентски парламент учествује и у поступцима самовредновања Факултета, у складу са општим актима којима је уређен систем обезбеђивања квалитета.

Значајан механизам непосредног учешћа студената представља њихова заступљеност у раду Наставно-уметничког већа. Приликом разматрања и одлучивања о питањима која се односе на обезбеђивање квалитета наставе, реформу студијских програма, анализу ефикасности студирања и утврђивање броја ЕСПБ бодова, у раду Наставно-уметничког већа учествују представници студената које бира Студентски парламент, у обиму од 20% од укупног броја чланова Већа.

Учешће студената обезбеђено је и на нивоу већа катедри и већа департмана. Приликом разматрања и одлучивања о питањима која се односе на обезбеђивање квалитета наставе, анализу ефикасности студирања и утврђивање броја ЕСПБ бодова, у раду ових стручних тела учествују представници студената, који чине 20% од укупног броја чланова већа катедри, односно већа департмана.

Укључивањем студената у рад органа и стручних тела Факултета обезбеђује се њихово непосредно учешће у процесима разматрања, вредновања и доношења одлука које су од значаја за квалитет наставног процеса и студирања. Поред институционалног учешћа, ставови и мишљења студената прикупљају се и путем редовног анкетирања, чији се резултати анализирају и користе као један од основа за процену квалитета и дефинисање мера за његово даље унапређивање.
На овај начин Факултет обезбеђује да студенти не буду само корисници образовног процеса, већ активни учесници у систему обезбеђивања и унапређивања квалитета. Њихово учешће у раду органа и тела, поступцима самовредновања и вредновања наставе представља значајан механизам за идентификовање потреба и проблема, предлагање мера за унапређивање и развијање институционалне културе квалитета.
1.3 Наставно-уметничко веће Факултета доноси одлуку о именовању Комисије за унапређење квалитета и самоевалуацију Факултета, као своје сталне комисије надлежне за праћење, обезбеђивање, контролу и унапређивање квалитета у свим областима деловања Факултета. На тај начин обезбеђује се институционална одговорност за континуирано праћење и унапређивање успостављеног система квалитета.
Комисију чини једанаест чланова, и то седам представника из реда наставника, два представника ненаставног особља и два представника студената Факултета. Оваква структура Комисије обезбеђује заступљеност различитих категорија учесника у систему обезбеђивања квалитета и омогућава свеобухватније сагледавање квалитета рада Факултета.
У циљу уређивања начина рада и реализације активности из своје надлежности, Комисија усваја Пословник о раду, којим се ближе утврђују њене активности, начин функционисања и одговорности у процесу спровођења Акционог плана за реализацију Стратегије унапређења квалитета и самоевалуацију. Комисија прати реализацију планираних активности, разматра остварене резултате и, у складу са утврђеним потребама, иницира и предлаже мере за отклањање уочених недостатака и даље унапређивање квалитета.
Својим континуираним деловањем Комисија доприноси стабилном и ефикасном функционисању система обезбеђивања квалитета, повезивању процеса самовредновања са планирањем мера за унапређивање и развоју институционалне културе квалитета.

	SWОТ анализа стандарда:

ПРЕДНОСТИ

СЛАБОСТИ

· Формиран и правно уређен систем обезбеђења, контроле и унапређења квалитета +++

· Континуиран рад Комисије за унапређење квалитета и самоевалуацију +++

· Континуиран и ажуран рад на отклањању уочених недостатака. +++

· Недовољна заинтересованост наставног кадра за учешће у процесима обезбеђења и унапређења квалитета +++

· Недовољна заинтересованост студената за учешће у процесима обезбеђења и унапређења квалитета ++

· Необјективност у попуњавању анкета+++
МОГУЋНОСТИ
ОПАСНОСТИ
· Стимулација студената кроз стицање ЕСПБ радом у ваннаставним активностима ++

· Стимулација наставног кадра кроз стицање референци потребних за избор у звања, односно напредовања укључивањем у рад комисија и поткомисија у области обезбеђења квалитета. +++

· Нерешено питање простора за рад Факултета +++

Предлог мера и активности за унапређење квалитета стандарда 3: 

1. Организовање едукативних радионица за наставнике, сараднике, ненаставно особље и студенте у области културе квалитета и самовредновања, са циљем унапређивања информисаности и разумевања значаја континуираног обезбеђивања квалитета високошколске установе и његовог значаја у оквиру савременог европског простора високог образовања.

2. Континуирано праћење и евалуација ефективности и ефикасности система обезбеђивања и контроле квалитета, уз анализу остварених резултата и идентификовање области у којима је потребно извршити корекције, допуне или друга унапређења постојећих механизама и процедура.

3. Континуирано праћење динамике реализације активности предвиђених Акционим планом, уз контролу степена остварености планираних активности, поштовања утврђених рокова и одговорности носилаца активности, као и предузимање корективних мера у случају утврђених одступања.

	Показатељи и прилози за стандард 3:
Прилог 3.1. Формално успостављено тело (комисија, одбор) са конкретном одговорношћу за унутрашње осигурање квалитета у високошколској установи (извод из Статута) и опис рада (до 100 речи). 
Прилог 3.2. Списак свих анкета 
Прилог 3.3 Документ о анализи резултата анкета и о усвајању корективних и превентивних мера 2023/2024, 2024/2025, 2025/2026


стандарди
	Стандард 4: Kвалитет студијског програма
Квалитет студијског програма обезбеђује се кроз праћење и проверу његових циљева, структуре, радног оптерећења студената, као и кроз осавремењивање садржаја и стално прикупљање информација о квалитету програма од одговарајућих друштвених институција.

	Опис стања, анализа и процена стандарда 4:
На Факултету уметности у Нишу се реализује 8 акредитованих студијских програма првог и другог нивоа студија:

Ниво студија

Назив студијског програма

Решења о акредитацији

ОСНОВНЕ АКАДЕМСКЕ СТУДИЈЕ

4 године (8 семестара) 

240 ЕСПБ

СЛИКАРСТВО

ОАС СЛ
ГРАФИЧКИ ДИЗАЈН

ОАС ГР
ИЗВОЂАЧКЕ УМЕТНОСТИ

ОАС ИУ
МУЗИЧКА ПЕДАГОГИЈА

ОАС МП
МАСТЕР АКАДЕМСКЕ СТУДИЈЕ

1 година (2 семестра)

60 ЕСПБ

СЛИКАРСТВО

МАС СЛ
ГРАФИЧКИ ДИЗАЈН
МАС ГР
ИЗВОЂАЧКЕ УМЕТНОСТИ

МАС ИУ
МУЗИЧКА ПЕДАГОГИЈА

МАС МП
Студијски програми основних академских студија Музичка теорија и мастер академских студија Музичка теорија су укинути 2025. године. Студенти су последњи пут уписани у прву годину основних академских студија Музичка теорија у 2024/2025. години, као и студенти мастер академских студија Музичка теорија. Започете студије завршиће у складу са Законом о високом образовању. Имајући у виду да се вредновани период Извештаја о самовредновању односи на период 2023-2026. године, јављаће се резултати у вредновању анкета који се односе и на ове студијске програме.
1. Механизми праћења и унапређивања квалитета студијских програма
Факултет уметности у Нишу има успостављене механизме за континуирано праћење, обезбеђивање и унапређивање квалитета студијских програма. Систем праћења заснива се на јасно дефинисаним процедурама за припрему, разматрање, усвајање, измене и допуне студијских програма, као и на редовном преиспитивању њихове усклађености са важећим прописима, стандардима акредитације и потребама савременог образовног и професионалног окружења.
Формално-правна процедура за одобравање и усвајање студијских програма утврђена је релевантним одредбама Закона о високом образовању, Статута Универзитета у Нишу и Статута Факултета, као и другим нормативним актима који регулишу област високог образовања и поступак акредитације. Предлози студијских програма, односно њихових измена и допуна, разматрају се на нивоу катедри и департмана, затим на Наставно-уметничком већу Факултета, а након тога упућују Уметничко-стручном већу Универзитета у Нишу. Коначну одлуку о усвајању студијског програма, као и о његовим изменама и допунама, доноси Сенат Универзитета у Нишу.
Праћење успешности и квалитета студијских програма остварује се кроз континуирано прикупљање и анализу релевантних показатеља, пре свега података о реализацији наставе, постигнућима и напредовању студената, проходности и ефикасности студирања, као и резултатима студентског вредновања квалитета наставе и студијских програма. Добијени резултати представљају основу за идентификовање добрих страна, уочавање недостатака и утврђивање приоритета за даље унапређивање квалитета.
Посебан значај у процесу праћења имају повратне информације студената, наставника и сарадника, као и мишљења представника професионалног окружења и послодаваца. Укључивањем различитих актера обезбеђује се свеобухватнији увид у квалитет и релевантност студијских програма, њихову усаглашеност са потребама савремене уметничке и професионалне праксе, као и са развојним потребама Факултета и ширег друштвеног окружења.
Праћење, вредновање и унапређивање квалитета студијских програма на Факултету уметности у Нишу заснива се на континуираном преиспитивању акредитованих студијских програма и њихове реализације, у складу са важећим стандардима и поступцима за вредновање квалитета у високом образовању. Ови процеси спроводе се у складу са стандардима које утврђује Национални савет за високо образовање, као и са опредељењима дефинисаним Стратегијом обезбеђења квалитета и Акционим планом за спровођење Стратегије обезбеђења квалитета.
Систем праћења квалитета усмерен је на редовно сагледавање релевантности, структуре, садржаја и начина реализације студијских програма, као и на процену њихове усклађености са дефинисаним исходима учења, потребама студената и захтевима савремене уметничке и стручне праксе. У том смислу, квалитет студијских програма прати се кроз више међусобно повезаних области.
а) Квалитет студијског програма и наставног плана и програма
У оквиру ове области процењују се:

· релевантност циљева, структуре и садржаја студијског програма и појединачних предмета у односу на дефинисане исходе учења;

· усаглашеност садржаја предмета са актуелним потребама и тенденцијама развоја уметничке и стручне области;

· савременост студијског програма и његова упоредивост са сродним студијским програмима високошколских установа у међународном и европском образовном простору;

· адекватност, доступност, актуелност и обим предвиђене литературе и других наставних ресурса;

· усклађеност структуре студијског програма са важећим стандардима и нормативним захтевима.

б) Квалитет реализације наставног процеса
Праћење квалитета извођења наставе обухвата контролу и анализу:

· благовремености и редовности објављивања распореда наставе и наставних јединица;

· адекватности и делотворности примењених метода наставе и квалитета реализације наставних садржаја предвиђених студијским програмом;

· редовности похађања наставе;

· континуираног праћења научних, уметничких и стручних компетенција наставника и сарадника ангажованих у реализацији наставног процеса;

· усклађености начина реализације наставе са циљевима и исходима учења студијског програма.

в) Провера знања и оцењивање студената
Посебна пажња посвећује се начинима провере знања, критеријумима и методама оцењивања, као и начину формирања коначне оцене. Праћењем ових елемената обезбеђује се транспарентност поступка оцењивања, објективност у вредновању постигнућа студената и усаглашеност начина провере знања са исходима учења и садржајем предмета.

г) Радно оптерећење студената
У оквиру праћења квалитета анализира се и радно оптерећење студената, односно његова усклађеност са обимом наставних и ваннаставних активности, бројем ЕСПБ бодова и захтевима постављеним исходима учења. Овај аспект представља важан показатељ реалне оптерећености студената и ефикасности организације наставног процеса.

д) Исходи учења и компетенције свршених студената
Квалитет студијских програма процењује се и са становишта остварености предвиђених исхода учења и компетенција које студенти стичу током студирања. Посебно се разматра усклађеност стечених знања, вештина и компетенција са циљевима студијског програма, захтевима уметничке и стручне праксе, као и потребама професионалног окружења.

ђ) Доступност и транспарентност документације
Саставни део праћења квалитета представља и процена доступности релевантних правних, нормативних и других докумената који се односе на студијске програме. Обезбеђивањем доступности информација о студијским програмима, условима студирања, начинима оцењивања, правима и обавезама студената и другим питањима од значаја за процес образовања доприноси се транспарентности рада Факултета и информисаности свих учесника у наставном процесу.

Резултати праћења и процењивања наведених области представљају основу за идентификовање предности и слабости студијских програма, као и за предлагање и спровођење мера усмерених на њихово континуирано унапређивање. На тај начин систем обезбеђења квалитета није усмерен само на проверу усклађености студијских програма са прописаним стандардима, већ и на њихово стално прилагођавање развоју уметничких и стручних области, потребама студената и захтевима савременог образовног и професионалног окружења.
Одговорност за праћење и унапређивање студијских програма распоређена је на више нивоа институционалног одлучивања. Катедре и департмани имају значајну улогу у непосредном праћењу реализације и предлагању измена, док Наставно-уметничко веће разматра предлоге и обезбеђује њихову академску и уметничку утемељеност. Процес је повезан и са системом унутрашњег обезбеђења квалитета, у оквиру којег се резултати евалуација и анализа користе као основ за доношење мера усмерених ка побољшању студијских програма.
Евалуација студијских програма спроводи се редовно, у оквиру годишњег праћења квалитета, као и периодично, кроз поступке самовредновања и припрему документације за акредитацију. На основу резултата евалуације преиспитују се структура и садржај студијских програма, исходи учења, методе реализације наставе, оптерећење студената, усклађеност са потребама струке и могућности за њихово даље унапређивање.
На тај начин Факултет обезбеђује затворен циклус управљања квалитетом који подразумева планирање, реализацију, праћење, вредновање и предузимање корективних и развојних мера. Резултати праћења и евалуације користе се за иницирање измена и допуна студијских програма, чиме се обезбеђује њихово континуирано усклађивање са стандардима квалитета, развојем уметничких и научних области, потребама студената и захтевима професионалног окружења.
2. Исходи образовања у оквиру студијских програма
Факултет уметности у Нишу у оквиру акредитованих студијских програма јасно дефинише исходе образовања засноване на исходима учења, у складу са циљевима студијских програма, потребама области уметности и захтевима савременог професионалног окружења. Исходи учења представљају основу за дефинисање компетенција које студент стиче током студирања и по његовом успешном завршетку.
Студијски програми основних академских студија Музичка теорија и мастер академских студија Музичка теорија у ДХ пољу су укинути 2025. године, те се исходи неће спомињати у даљој анализи.

Анализа исхода студијских програма се односи на актуелне акредитоване студијске програме.
ОАС СЛИКАРСТВО
Основна сврха студијског програма јесте образовање и оспособљавање стручњака за самосталан и професионалан рад у области ликовних уметности, са посебним усмерењем на сликарство. Студијски програм конципиран је тако да студентима омогући систематично развијање уметничких, техничких, теоријских и методолошких знања и вештина, као и њихову примену у индивидуалном уметничком истраживању и стваралаштву. Посебна пажња усмерена је на развијање способности студената да самостално истражују и критички промишљају релевантне појаве и визуелне феномене у савременој уметности, да повезују теоријска сазнања са практичним уметничким радом и да традиционалне и савремене поступке, материјале и технике користе на инвентиван и ауторски начин. На тај начин студијски програм подстиче развој индивидуалног уметничког израза, креативности, истраживачког приступа и способности за самостално решавање сложених уметничких проблема.

Стечене компетенције и академско звање омогућавају дипломираним студентима укључивање у различите облике професионалног и уметничког деловања, наставак образовања и стручног усавршавања на вишим нивоима студија, као и даљи развој индивидуалне уметничке праксе и каријере. Исходи студијског програма усмерени су ка оспособљавању студената за активно и одговорно учешће у савременом уметничком и професионалном окружењу.

Исходи учења студијског програма засновани су на дескрипторима Националног оквира квалификација и обухватају следеће компетенције и способности:

· стицање и примена напредних академских знања из практичних и теоријских аспеката ликовног стваралаштва, уз развијање способности креативног и критичког промишљања и инвентивног коришћења традиционалних и савремених материјала, техника и поступака у уметничком раду;

· способност самосталног решавања сложених уметничких проблема и задатака применом одговарајућих материјала, техника, метода и средстава визуелног изражавања, у складу са постављеним уметничким концептом;

· развијена способност комуникације и сарадње са различитим социјалним, професионалним и културним групама, као и презентације и образлагања сопственог уметничког рада;

· оспособљеност за самосталан уметнички рад на високом нивоу у области сликарства, уз примену релевантних концепата, принципа и теоријских сазнања, као и способност континуираног преиспитивања и унапређивања сопствене стваралачке праксе;

· развијена одговорност и способност за учествовање у процесима обучавања и усмеравања других, као и за организацију, координацију и праћење реализације уметничких и сродних активности;

· предузимљивост, иницијативност и способност самосталног планирања и реализације сложених уметничких и професионалних пројеката, уз преузимање одговорности за њихов ток и резултате;

· способност самосталног доношења одлука у вези са даљим личним и професионалним развојем, континуираним и целоживотним учењем, као и наставком школовања на вишим нивоима академског образовања.

Дефинисани исходи учења представљају основу за планирање и реализацију наставног процеса, избор садржаја и метода рада, као и за утврђивање начина провере и вредновања постигнућа студената. Њиховом применом обезбеђује се повезаност циљева студијског програма, наставних садржаја, активности студената и компетенција које се стичу по завршетку студија. На овај начин Факултет обезбеђује да исходи образовања буду јасно усмерени ка стицању релевантних уметничких, стручних и академских компетенција, као и ка припреми студената за самосталан рад, даље образовање и континуирано професионално усавршавање.
ОАС ГРАФИЧКИ ДИЗАЈН
Основна сврха студијског програма јесте образовање професионално компетентног и свестрано формираног графичког дизајнера, оспособљеног за самосталан и тимски рад у различитим областима графичког дизајна и примењених уметности. Сврха студијског програма усклађена је са основним образовним и развојним циљевима Универзитета у Нишу и Факултета уметности у Нишу, као и са потребама развоја стручног кадра у области графичког дизајна. 

Структура студијског програма заснована је на стицању и систематичном развијању специфичних уметничких, теоријских и практичних знања и вештина из области графичког дизајна. Применом различитих метода активног учења, практичног рада и индивидуалног уметничког истраживања, студентима се омогућава развијање креативног и критичког мишљења, способности визуелне анализе и интерпретације, као и формирање индивидуалног приступа решавању дизајнерских проблема. Студијски програм омогућава студентима да стекну целовита знања из различитих дисциплина графичког дизајна и да их интегришу са сазнањима из области уметности, теорије и сродних дисциплина. Кроз корпус уметничких и теоријских предмета студенти се оспособљавају за самостално осмишљавање, развијање и реализацију дизајнерских решења, уз примену одговарајућих метода, техника, медија и средстава визуелног изражавања.

Посебан акценат ставља се на способност студената да кроз креативну интерпретацију и критичко сагледавање визуелног и друштвеног окружења развијају ауторски приступ и одговоре на различите захтеве професионалне праксе. Студенти се припремају за самосталан и тимски рад, учешће у уметничким, графичко-дизајнерским и интердисциплинарним пројектима, као и за деловање у различитим професионалним и институционалним окружењима, укључујући студије за графички дизајн, маркетиншке и креативне агенције, издавачке куће, институције културе и друге организације у којима се примењују знања и компетенције из области графичког дизајна.

Исходи учења студијског програма засновани су на дескрипторима Националног оквира квалификација и обухватају следећа знања, способности и компетенције Завршетком студијског програма студент стиче компетенције које му омогућавају да:

· поседује напредна знања о специфичностима и могућностима примене традиционалних и савремених медија, техника и технологија у области графичког дизајна;

· примењује стечена уметничка, теоријска и стручна знања у процесу осмишљавања, развијања и реализације сложених графичко-дизајнерских решења;

· критички анализира визуелне елементе, ликовне квалитете и законитости визуелног обликовања и примењује их у сопственој дизајнерској пракси;

· развија и усмерава сопствену креативност ка формирању препознатљивог личног дизајнерског израза и ауторског приступа;

· самостално и одговорно решава различите проблеме из области графичког дизајна избором одговарајућих концептуалних, ликовних, техничких и технолошких поступака;

· повезује теоријска сазнања са практичним радом и примењује их у различитим контекстима професионалне и уметничке праксе;

· самостално планира, организује и реализује дизајнерске пројекте, од почетне идеје и концепта до коначне реализације и презентације рада;

· ефикасно сарађује у различитим облицима тимског и интердисциплинарног рада и активно учествује у реализацији сложених уметничких и графичко-дизајнерских пројеката;

· примењује стечене компетенције у различитим професионалним окружењима, укључујући студије за графички дизајн, креативне и маркетиншке агенције, издавачке куће, институције културе и друге организације;

· разуме место и улогу графичког дизајна у систему примењених уметности, култури и савременом визуелном окружењу и критички сагледава релевантне појаве у области;

· развија професионалну одговорност, самосталност и способност прилагођавања различитим захтевима професионалне праксе;
· испољава позитиван однос према континуираном образовању, стручном и уметничком усавршавању и личном професионалном развоју, укључујући могућност наставка школовања на вишим нивоима студија.

Дефинисани исходи учења представљају основу за планирање и реализацију наставног процеса, избор наставних садржаја и метода рада, као и за утврђивање начина провере и вредновања постигнућа студената. Њиховом применом обезбеђује се повезаност између циљева и сврхе студијског програма, наставних садржаја, студентских активности и компетенција које се стичу по завршетку студија. На овај начин студијски програм обезбеђује целовито образовање графичког дизајнера који је оспособљен за самостално и тимско деловање, критичко и креативно решавање дизајнерских проблема, примену традиционалних и савремених медија и технологија, као и за континуирано унапређивање сопствене уметничке и професионалне праксе.
ОАС ИЗВОЂАЧКЕ УМЕТНОСТИ
Основна сврха студијског програма јесте образовање и професионално оспособљавање студената за самостално и компетентно деловање у области музичке уметности, са посебним усмерењем на извођачку праксу. Студијски програм омогућава стицање уметничких, стручних и академских компетенција које имају друштвену оправданост и значај, имајући у виду улогу музичке уметности у културном животу и њен допринос развоју културних и уметничких вредности.

Садржај и структура студијског програма усклађени су са потребама стратешког развоја стручног кадра у области извођачких уметности. Кроз систематично развијање уметничких и техничких знања, практични рад и методолошка истраживања, студенти се оспособљавају за самостално промишљање и интерпретирање значајних појава и феномена у области музичке и извођачке уметности. Програм подстиче развој индивидуалности, креативности и критичког односа према уметничком материјалу, као и способност примене стечених знања у различитим облицима професионалне извођачке праксе. Студијски програм омогућава студентима да стекну целовита знања из различитих области музичког извођаштва и да развијају индивидуалан и ауторски приступ интерпретацији музичког дела. Посебна пажња посвећује се развоју способности креативног тумачења музичког текста, обликовању личног извођачког израза и оспособљавању за самосталан рад, као и за деловање у различитим ансамблима, интердисциплинарним уметничким тимовима и институцијама културе.

Компетенције које студенти стичу по завршетку студија одговарају захтевима савремене уметничке и културне сцене и омогућавају им укључивање у различите облике професионалног рада, даљи развој уметничке праксе, наставак школовања и усавршавања, као и изградњу самосталне уметничке каријере. Деловањем дипломираних студената доприноси се унапређивању и развоју музичког и културног живота средине у којој професионално делују.

Исходи учења студијског програма засновани су на дескрипторима Националног оквира квалификација и обухватају следећа знања, способности и компетенције. По завршетку студија студент:

· поседује напредна академска знања из практичних и теоријских аспеката музичког извођаштва и уме да их примењује у сопственој уметничкој пракси;

· примењује различите традиционалне и савремене извођачке поступке, технике и методе и критички их преиспитује у процесу уметничког рада;

· самостално анализира и интерпретира музички текст, развијајући креативан, индивидуалан и аргументован приступ уметничком делу;

· способан је да решава сложене уметничке и извођачке задатке избором одговарајућих техника, средстава и начина интерпретације;

· поседује развијене комуникационе и сарадничке компетенције и способан је за делотворну комуникацију и рад са различитим социјалним и професионалним групама;

· оспособљен је за самосталан уметнички рад високог нивоа у области извођаштва, уз примену релевантних концепата, принципа и теоријских сазнања;

· континуирано развија и унапређује сопствену извођачку праксу и способан је за критичко преиспитивање сопствених уметничких достигнућа;

· оспособљен је за самосталан рад, као и за учешће у различитим музичким ансамблима, оркестрима и интердисциплинарним уметничким тимовима;

· поседује компетенције неопходне за професионално деловање у институцијама културе и другим организацијама у области музичке и извођачке уметности;

· способан је да планира, организује и самостално реализује сложене извођачке и уметничке пројекте и да преузме одговорност за њихову реализацију;

· поседује основне компетенције за усмеравање и обучавање других у областима за које је стекао одговарајуће компетенције;

· развија професионалну етику, одговорност и самосталност у доношењу одлука које се односе на сопствени уметнички и професионални развој;

· препознаје значај континуираног и целоживотног учења и оспособљен је за самостално планирање даљег стручног и уметничког усавршавања, као и за наставак образовања на мастер академским студијама.

Специфични исходи и компетенције по модулима

Општи исходи студијског програма конкретизују се кроз специфичне компетенције које студенти стичу у оквиру појединачних модула. Иако се основни корпус компетенција односи на све модуле, њихова примена и развој прилагођени су специфичностима инструмента, односно вокалне извођачке области.

Модул Виолина
По завршетку студија студент:

· поседује знања из различитих области виолинског извођаштва и влада основним и напредним аспектима извођачке уметности;

· примењује самосталан и индивидуалан приступ интерпретацији музичког текста;

· познаје и интерпретативно примењује класични и савремени репертоар за виолину;

· способан је да креира индивидуалну и убедљиву интерпретацију музичког дела и да је представи на јавном наступу;

· оспособљен је за самосталан рад и учешће у различитим камерним ансамблима и оркестрима;

· поседује професионална знања и етичке компетенције неопходне за рад у институцијама културе.

Модул Виола
По завршетку студија студент:

· поседује знања из различитих области виолског извођаштва и влада различитим аспектима извођачке уметности;

· развија индивидуалан и самосталан приступ интерпретацији музичког текста;

· познаје класични и савремени репертоар за виолу;

· оспособљен је за обликовање индивидуалне и убедљиве интерпретације музичког материјала и његову јавну презентацију;

· способан је за самосталан рад и професионално учешће у камерним ансамблима и оркестрима;

· поседује знања, професионалну одговорност и етичке компетенције за рад у институцијама културе.

Модул Виолончело
По завршетку студија студент:

· поседује знања из различитих области виолончелистичког извођаштва и влада различитим аспектима извођачке уметности;

· примењује индивидуалан и самосталан приступ интерпретацији музичког текста;

· познаје класични и савремени репертоар за виолончело;

· способан је да креира и реализује индивидуалну и убедљиву интерпретацију музичког материјала на јавним наступима;

· оспособљен је за самосталан рад и деловање у различитим камерним ансамблима и оркестрима;

· поседује професионалне и етичке компетенције за рад у институцијама културе.

Модул Контрабас
По завршетку студија студент:

· поседује знања из различитих области контрабасистичког извођаштва и влада специфичностима извођачке праксе на контрабасу;

· развија самосталан и индивидуалан приступ интерпретацији музичког текста;

· познаје класични и савремени репертоар за контрабас;

· оспособљен је за креирање и јавну реализацију индивидуалне и убедљиве интерпретације;

· способан је за самосталан рад и рад у различитим музичким ансамблима и оркестрима;

· поседује професионална знања и етичке компетенције потребне за деловање у институцијама културе.

Модул Флаута
По завршетку студија студент:

· поседује знања из различитих области флаутског извођаштва и влада специфичностима извођења на дувачким инструментима;

· примењује индивидуалан приступ интерпретацији музичког текста;

· познаје класични и савремени репертоар за флауту;

· способан је да обликује и јавно представи индивидуалну и убедљиву интерпретацију музичког дела;

· оспособљен је за самосталан рад и деловање у различитим музичким ансамблима и оркестрима;

· поседује професионалне и етичке компетенције за рад у институцијама културе.

     Модул Кларинет
По завршетку студија студент:

· поседује знања из различитих области кларинетског извођаштва и влада различитим аспектима извођачке уметности;

· развија самосталан и индивидуалан приступ интерпретацији музичког текста;

· познаје класични и савремени репертоар за кларинет;

· способан је да обликује индивидуалну и убедљиву интерпретацију музичког материјала и реализује је у јавном наступу;

· оспособљен је за самосталан рад и рад у различитим музичким ансамблима и оркестрима;

· поседује знања и професионалну етичност неопходну за рад у институцијама културе.

Модул Хорна
По завршетку студија студент:

· поседује знања из различитих области хорнског извођаштва и влада специфичностима извођачке уметности на хорни;

· примењује самосталан и индивидуалан приступ интерпретацији музичког текста;

· познаје класични и савремени репертоар за хорну;

· оспособљен је за креирање индивидуалне и убедљиве интерпретације и њену јавну презентацију;

· способан је за самосталан рад и деловање у различитим музичким ансамблима и оркестрима;

· поседује професионална знања и етичке компетенције за рад у институцијама културе.

Модул Удараљке
По завршетку студија студент:

· поседује знања из различитих области перкусионистичког извођаштва и влада различитим аспектима извођачке уметности;

· развија самосталан и индивидуалан приступ интерпретацији музичког текста;

· познаје класични и савремени репертоар за удараљке;

· способан је да креира индивидуалну и убедљиву интерпретацију музичког материјала и представи је у јавном наступу;

· оспособљен је за самосталан рад и професионално деловање у различитим музичким ансамблима и оркестрима;

· поседује професионалне и етичке компетенције за рад у институцијама културе.

Модул Клавир
По завршетку студија студент:

· поседује знања из различитих области клавирског извођаштва и влада различитим аспектима извођачке уметности;

· развија самосталан и индивидуалан приступ интерпретацији музичког текста;

· познаје класични и савремени репертоар клавирске музике;

· способан је да креира индивидуалну и убедљиву интерпретацију музичког материјала и да је представи у оквиру јавног наступа;

· оспособљен је за самосталан уметнички рад;

· поседује знања, професионалну одговорност и етичке компетенције неопходне за рад у институцијама културе.

Модул Гитара
По завршетку студија студент:

· поседује знања из различитих области гитарског извођаштва и влада различитим аспектима извођачке уметности;

· примењује самосталан и индивидуалан приступ интерпретацији музичког текста;

· познаје класични и савремени репертоар за гитару;

· способан је да обликује индивидуалну и убедљиву интерпретацију музичког материјала и да је јавно презентује;

· оспособљен је за самосталан уметнички рад;

· поседује професионална знања и етичке компетенције потребне за деловање у институцијама културе.

Модул Хармоника
По завршетку студија студент:

· поседује знања из различитих области акордеонистичког извођаштва и влада различитим аспектима извођачке уметности;

· развија самосталан и индивидуалан приступ интерпретацији музичког текста;

· познаје класични и савремени репертоар за хармонику;

· оспособљен је за креирање индивидуалне и убедљиве интерпретације музичког материјала и њену јавну презентацију;

· способан је за самосталан уметнички рад;

· поседује професионална знања, одговорност и етичке компетенције за рад у институцијама културе.

Модул Соло певање
По завршетку студија студент:

· поседује знања из различитих области соло певачког извођаштва и влада различитим аспектима вокалне и извођачке уметности;

· примењује самосталан и индивидуалан приступ интерпретацији музичког текста;

· познаје класични и савремени репертоар соло певачке музике;

· способан је да креира индивидуалну и убедљиву интерпретацију музичког материјала и да је реализује у јавном наступу;

· оспособљен је за самосталан рад и професионално деловање у различитим музичким ансамблима и оперским продукцијама;

· поседује знања, професионалну одговорност и етичке компетенције неопходне за рад у институцијама културе.

На овај начин, исходи учења студијског програма ОАС Извођачке уметности представљају јасно дефинисану основу за повезивање циљева студијског програма, наставних садржаја, практичног уметничког рада и начина провере постигнућа студената. Њихова структура омогућава да се опште компетенције студената конкретизују у складу са специфичностима изабраног модула, уз истовремено очување јединствених образовних и професионалних циљева студијског програма. Стечена знања и компетенције представљају основу за укључивање дипломираних студената у професионални уметнички и културни живот, самостално или у оквиру различитих ансамбала, оркестара, оперских продукција и институција културе, као и за наставак образовања и даље уметничко и професионално усавршавање.

ОАС МУЗИЧКА ПЕДАГОГИЈА
Основна сврха студијског програма јесте образовање и професионално оспособљавање студената за деловање у области музичке педагогије, уз стицање одговарајућих уметничких, теоријских, педагошких и методичких знања, вештина и компетенција. Програм је усмерен ка развијању стручног кадра чије су компетенције друштвено оправдане и професионално применљиве, а његов друштвени значај произлази из значаја музичке уметности и њене улоге у образовању, култури и укупном културном животу заједнице.

Студијски програм је конципиран у складу са потребама стратешког развоја стручног кадра у области музичке педагогије и усмерен је на целовит развој студента. Образовни процес обухвата развијање и продубљивање стечених уметничко-техничких знања, њихово повезивање са теоријским, педагошким и методичким садржајима, као и оспособљавање студената за истраживање, анализу и критичко промишљање значајних појава и феномена у области музичке уметности и музичке педагогије. На тај начин студентима се обезбеђује основа за примену стечених знања у различитим образовним, уметничким и културним контекстима. Сврха студијског програма је да студентима омогући овладавање знањима и вештинама из различитих области музичке педагогије, развијање самосталног, креативног и критичког приступа музичкој уметности и оспособљавање за планирање, организацију и реализацију наставног процеса. Посебан акценат ставља се на развијање способности за самосталан педагошки и уметнички рад, примену одговарајућих метода и средстава у настави, као и на рад у интердисциплинарним уметничким и образовним тимовима и институцијама културе.

Стечене компетенције и академска квалификација омогућавају дипломираним студентима укључивање у различите облике професионалног деловања у области образовања, музичке уметности и културе. Оне одговарају потребама савременог тржишта рада и културно-уметничког окружења, а истовремено пружају основу за даље професионално усавршавање, развијање успешне педагошке каријере и наставак образовања на вишим нивоима студија.

Исходи учења студијског програма засновани су на дескрипторима Националног оквира квалификација и обухватају интегрисана знања, вештине, способности и професионалне ставове неопходне за самосталан и одговоран рад у области музичке педагогије. По завршетку студијског програма студент је оспособљен да:

· поседује напредна академска знања из практичних и теоријских аспеката музичке уметности и музичке педагогије и примењује их у различитим облицима педагошког и уметничког рада;

· познаје и разуме основне принципе, концепте и методе музичке педагогије и методике наставе и способан је да их примени у конкретним наставним ситуацијама;

· самостално планира, структурира и реализује наставни процес, формулише циљеве и исходе наставне јединице и одабира одговарајуће методе, облике рада и наставна средства у складу са узрастом, потребама и могућностима ученика;

· осмишљава и реализује наставне јединице применом одговарајућих педагошких, методичких, уметничких и дидактичких поступака;

· примењује креативне и инвентивне приступе у раду са традиционалним и савременим музичким техникама и садржајима, уз развијен критички однос према различитим уметничким и педагошким концептима;

· препознаје, анализира и решава сложене проблеме и задатке у области музичке педагогије и музичке уметности, самостално бирајући одговарајуће методе, технике и средства за њихово решавање;

· повезује теоријска, практична, уметничка и педагошка знања и примењује их у различитим образовним и уметничким контекстима;

· остварује висок ниво професионалности у педагошком и уметничком раду, примењујући знања о релевантним концептима, принципима и теоријама и континуирано унапређујући сопствену музичку и педагошку праксу;

· комуницира ефикасно са различитим социјалним и узрасним групама и прилагођава начин комуникације специфичностима образовног, уметничког и културног контекста;

· показује одговорност у процесу обучавања и усмеравања других, као и способност организовања, координације и праћења рада у оквиру индивидуалних и тимских активности;

· самостално и одговорно планира и реализује сложене музичке и педагошке пројекте, показујући предузимљивост, организационе способности и спремност за преузимање одговорности за резултате рада;

· поседује професионалну самосталност, одговорност и етичност неопходну за деловање у образовним, уметничким и културним институцијама;

· примењује стечена знања и компетенције у интердисциплинарном раду и способан је за активно учешће у развијању и унапређивању музичког и културног живота средине у којој делује;

· самостално доноси одлуке о сопственом личном и професионалном развоју, планира целоживотно учење и усавршавање и поседује основу за наставак образовања на вишим нивоима студија, укључујући мастер академске студије.

Овако дефинисани исходи учења обезбеђују повезаност образовних циљева, садржаја и компетенција које се стичу током студирања и представљају основу за професионално деловање дипломираних студената у области музичке педагогије. Њиховим остваривањем студент се оспособљава за самосталан и креативан педагошки рад, примену савремених приступа у музичком образовању, сарадњу у различитим професионалним и интердисциплинарним срединама, као и за континуирано унапређивање сопствених професионалних компетенција. Исходи образовања истовремено одражавају специфичности студијског програма и његову усмереност ка повезивању музичке уметности, педагошке теорије и наставне праксе. На тај начин програм доприноси развоју компетентних и професионално одговорних стручњака способних да својим педагошким, уметничким и културним деловањем допринесу развоју музичког образовања и културног живота шире друштвене заједнице.
МАС СЛИКАРСТВО
Основна сврха студијског програма јесте образовање и усавршавање стручњака који поседују високо специјализована академска и стручна знања у области ликовних уметности, са посебним усмерењем на сликарство. Програм је усмерен на продубљивање знања о уметничким и дискурзивним теоријама, принципима ликовног стваралаштва и различитим приступима уметничком раду, као и на развијање способности критичког сагледавања, вредновања и тумачења сопствене и савремене уметничке праксе.

Студијски програм је конципиран у складу са потребама стратешког развоја стручног кадра у области ликовних уметности – сликарства. Његова структура заснована је на стицању и интегрисању специјализованих знања и вештина кроз практичан рад, експеримент, истраживање и примену метода активног учења. Оваквим приступом студентима се омогућава да развијају критичко и креативно мишљење, да преиспитују постојеће уметничке поступке и да самостално истражују могућности савременог ликовног изражавања.

Сврха студијског програма је да студентима омогући континуирано усавршавање сопствене уметничке праксе кроз истраживање одабране сликарске дисциплине, засновано на теоријском промишљању и критичком односу према савременим токовима уметничког стваралаштва. Посебан значај има развијање способности за контекстуализацију сопствених уметничких поступака, изградњу аутономног ауторског концепта и артикулисање индивидуалног уметничког израза. Унапређивањем стечених уметничко-техничких и теоријских знања кроз методолошка истраживања, експериментисање са различитим материјалима и поступцима, као и прилагођавање начина уметничког изражавања истраживаној теми и концепту, студенти се оспособљавају за самостално креирање и реализацију уметничких дела и пројеката. Посебно се подстиче употреба различитих медија и интермедијалних приступа, као и способност критичког промишљања значајних појава и проблема у савременом сликарству и ширем пољу ликовних уметности.

Завршетком студијског програма студенти стичу компетенције и академску квалификацију које одговарају захтевима савремене уметничке и професионалне праксе. Стечена знања и способности представљају основу за самостално уметничко деловање, учешће у уметничким пројектима и различитим облицима професионалне сарадње, као и за даље академско и стручно усавршавање. Програм истовремено обезбеђује проходност ка вишим нивоима образовања, укључујући специјалистичке и докторске академске студије, чиме доприноси континуитету образовања и развоју професионалне уметничке каријере.

Исходи учења студијског програма МАС Сликарство засновани су на дескрипторима Националног оквира квалификација и обухватају високо специјализована знања, уметничке и истраживачке вештине, способности критичког и креативног мишљења, као и професионалне компетенције неопходне за самосталан и одговоран рад у области савремене ликовне уметности. По завршетку студијског програма студент је оспособљен да:

· поседује високо специјализована академска и стручна знања из практичних и теоријских аспеката ликовног стваралаштва и примењује их у сложеним и истраживачки усмереним уметничким процесима;

· критички анализира и тумачи сопствену и савремену уметничку праксу, повезујући практична искуства са релевантним уметничким, теоријским и дискурзивним концептима;

· креативно и инвентивно користи традиционалне и савремене материјале, технике, поступке и медије у процесу уметничког стваралаштва;

· примењује сложене методе, поступке и материјале у реализацији уметничких дела и пројеката, уз способност избора и прилагођавања уметничког поступка специфичностима постављеног концепта и теме;

· самостално развија и артикулише аутономни ауторски концепт и гради препознатљив индивидуални уметнички израз заснован на истраживању и критичком промишљању;

· препознаје и решава сложене уметничке проблеме на иновативан и креативан начин, доприносећи развоју сопствене стваралачке праксе и континуираном унапређивању професионалних компетенција;

· планира, организује и спроводи уметничка истраживања, примењујући одговарајуће методолошке поступке и критички вреднујући резултате истраживачког и стваралачког процеса;

· самостално и одговорно реализује сложене уметничке пројекте, од почетне концептуализације и избора одговарајућих средстава до реализације и презентације коначних резултата;

· повезује различите уметничке дисциплине, медије и области знања и примењује интердисциплинарне приступе у решавању сложених уметничких задатака;

· остварује професионалну комуникацију, сарађује са различитим социјалним групама и актерима у области културе и уметности и активно учествује у реализацији индивидуалних и тимских уметничких пројеката;

· показује предузимљивост и способност преузимања руководећих и организационих улога у процесима реализације уметничких пројеката и имплементације стечених знања и вештина;

· поседује способност праћења, контролисања и вредновања рада других учесника у уметничком процесу, уз примену критеријума релевантних за унапређивање постојеће уметничке праксе;

· самостално доноси одлуке о даљем развоју сопствене уметничке праксе, планира континуирано професионално усавршавање и способан је за наставак образовања на вишим нивоима академских студија.

Овако дефинисани исходи учења представљају основу за развој аутономног и професионално компетентног уметника способног да самостално конципира, истражује, реализује и презентује сложене уметничке пројекте. Истовремено, они обезбеђују повезаност теоријских знања, практичног рада, уметничког истраживања и критичке рефлексије, што је од посебног значаја за ниво мастер академских студија. Исходи образовања омогућавају дипломираним студентима активно и професионално учешће у савременој уметничкој и културној продукцији, развијање индивидуалне уметничке праксе и укључивање у различите облике уметничке сарадње и пројектног рада. Истовремено, стечене компетенције представљају основу за наставак академског образовања, даље специјалистичко и истраживачко усавршавање и развијање успешне професионалне уметничке каријере.
МАС ГРАФИЧКИ ДИЗАЈН
Основна сврха студијског програма јесте образовање и професионално усавршавање високо компетентних стручњака у области примењених уметности и дизајна, са посебним усмерењем на графички дизајн. Реализацијом студијског програма остварују се образовни, уметнички и истраживачки циљеви усмерени ка стицању и продубљивању високо специјализованих знања, развијању професионалних и уметничких компетенција и оспособљавању студената за самостално и одговорно деловање у области графичког дизајна.

Програм је конципиран у складу са потребама стратешког развоја стручног кадра у области графичког дизајна, а његова структура заснована је на стицању и интегрисању специфичних теоријских, практичних и уметничко-техничких знања и вештина. Применом метода активног учења, практичног рада, експеримента и истраживања, студенти развијају способност критичког и креативног мишљења, самосталног доношења одлука и примене одговарајућих дизајнерских поступака у решавању сложених проблема. Сврха програма усклађена је са основним циљевима Универзитета у Нишу и Факултета уметности у Нишу и доприноси њиховој образовној, уметничкој и истраживачкој мисији.

Сврха студијског програма је да студентима омогући даље усавршавање сопствене уметничке и дизајнерске праксе кроз истраживање одабране области графичког дизајна, засновано на теоријском промишљању, анализи савремене дизајнерске праксе и критичком односу према различитим визуелним феноменима. Образовни процес усмерен је од ширег подручја примењене уметности и дизајна ка специфичнијем и ужем пољу истраживања, које се дефинише избором одговарајућих техника, медија, метода и концепта рада, а нарочито кроз самостално конципирање и реализацију завршног рада у области графичког дизајна. Унапређивањем стечених уметничко-техничких и теоријских знања кроз методолошка истраживања, експериментисање и примену различитих медија и технологија, студенти се оспособљавају за развијање аутономног и креативног приступа дизајнерском проблему. Посебна пажња посвећена је способности прилагођавања визуелног израза изабраној теми и комуникационом контексту, као и повезивању концептуалних, естетских, функционалних и технолошких аспеката графичког дизајна.

Програм истовремено омогућава стицање и продубљивање знања из различитих области и аспеката примењених уметности и дизајна, развијање самосталног приступа кроз креативне интерпретације засноване на анализи и перцепцији реалности, као и оспособљавање за самосталан рад и учешће у групним и интердисциплинарним пројектима. Студенти се припремају за професионално деловање у графичко-дизајнерским и уметничким тимовима, маркетиншким и креативним агенцијама, институцијама културе, издавачкој и штампарској делатности, као и другим областима у којима се примењују знања и вештине графичког дизајна.

Посебан значај програма огледа се у оспособљавању студената за активно учешће у развоју визуелне културе и унапређивању културног живота средине у којој делују. Истовремено, студенти стичу високо специјализована академска и стручна знања која обухватају теорије, принципе и процесе графичког дизајна, укључујући њихово критичко разумевање, вредновање и практичну примену. Тако стечена знања представљају основу за самостална уметничка, стручна и примењена истраживања, као и за даљи професионални развој.

Исходи учења студијског програма обухватају високо специјализована академска и професионална знања, практичне и уметничке вештине, способност критичког и креативног мишљења и компетенције неопходне за самосталан и одговоран рад у области графичког дизајна и примењених уметности. По завршетку студијског програма студент је оспособљен да:

· поседује високо специјализована знања о традиционалним и савременим медијима, техникама, технологијама и поступцима који се примењују у графичком дизајну и примењеним уметностима;

· повезује и примењује теоријска, практична и уметничко-техничка знања у процесу конципирања, развоја и реализације сложених дизајнерских решења;

· самостално анализира, тумачи и критички вреднује визуелне феномене и проблеме у области примењених уметности и графичког дизајна;

· познаје значајне историјске уметничке токове, развој графичког дизајна и савремене тенденције у области примењених уметности и примењује релевантна знања у сопственој уметничкој и дизајнерској пракси;

· самостално развија и артикулише концепт дизајнерског решења, бира одговарајуће медије, технике и поступке и прилагођава визуелни израз специфичностима теме, циљној групи и комуникационом контексту;

· креативно и инвентивно примењује традиционалне и савремене методе и технологије у процесу графичког обликовања и визуелне комуникације;

· компетентно користи релевантне дигиталне алате и програмске пакете за графички дизајн, обраду и презентацију визуелних садржаја, укључујући Adobe, CorelDRAW и друге одговарајуће софтверске алате;

· примењује сложене методе и поступке у решавању дизајнерских проблема и способан је да самостално развија иновативна решења заснована на истраживању и критичком промишљању;

· планира, организује и реализује сложене уметничке и дизајнерске пројекте, од иницијалне идеје и истраживања до финалне реализације, презентације и вредновања резултата;

· поседује развијене комуникационе и организационе компетенције и способан је за сарадњу у интердисциплинарним истраживачким, графичко-дизајнерским и уметничким тимовима;

· примењује стечена знања и вештине у различитим професионалним контекстима, укључујући установе културе, креативне и маркетиншке агенције, издавачку и штампарску делатност и друге области професионалне примене графичког дизајна;

· поседује способност за самостално и одговорно деловање, преузимање организационих и руководећих улога и реализацију сложених пројеката у области графичког дизајна и примењених уметности;

· критички сагледава и вреднује резултате сопственог рада и рада других учесника у процесу, са циљем унапређивања дизајнерске и уметничке праксе;

· примењује стечена знања и искуства у области ликовне педагогије, способан је за педагошки рад у области ликовног образовања и васпитања и за примену иновативних приступа у настави;

· повезује сопствено уметничко и професионално искуство са савременим достигнућима ликовне педагогије и примењује их у различитим образовним контекстима;

· самостално доноси одлуке о даљем развоју сопствене професионалне праксе, планира континуирано усавршавање и способан је за наставак академског образовања на вишим нивоима студија.

Овако дефинисани исходи учења представљају основу за формирање високо компетентног стручњака у области графичког дизајна, способног да самостално истражује, конципира, развија, реализује и презентује сложена дизајнерска и уметничка решења. Њима се обезбеђује повезаност теоријских знања, практичног рада, уметничког истраживања и примене савремених технологија, уз развијање критичког, креативног и аутономног приступа професионалном раду. Стечене компетенције омогућавају дипломираним студентима професионално деловање у различитим областима графичког дизајна, примењених уметности, културе и визуелних комуникација, као и учешће у интердисциплинарним пројектима и истраживачким процесима. Истовремено, програм пружа основу за континуирано професионално усавршавање, развој индивидуалне уметничке и дизајнерске праксе и наставак образовања на вишим нивоима академских студија. 
МАС ИЗВОЂАЧКЕ УМЕТНОСТИ
Основна сврха студијског програма јесте образовање и професионално усавршавање стручњака који поседују високо специјализована академска и стручна знања у области извођачких уметности. Програм је усмерен на продубљивање знања о принципима извођачке уметности, уметничким и извођачким теоријама, различитим интерпретативним приступима и критеријумима вредновања уметничког извођења, као и на развијање способности њихове примене у индивидуалном уметничком раду и континуираном учењу.

Студијски програм је конципиран у складу са потребама стратешког развоја стручног кадра у области извођачких уметности. Његова структура заснована је на стицању и интегрисању специјализованих уметничких, теоријских и практичних знања и вештина, уз примену метода активног учења, индивидуалног практичног рада, експеримента и уметничког истраживања. Оваквим приступом подстиче се развој критичког и креативног мишљења, самосталности у уметничком раду и способности студената да преиспитују и унапређују сопствену извођачку праксу. 

Сврха студијског програма је да студентима омогући континуирано усавршавање сопствене уметничке праксе, засновано на теоријском промишљању, истраживању и критичком сагледавању савремених токова у области извођачке уметности. Посебна пажња усмерена је на контекстуализацију уметничких и интерпретативних поступака, развијање индивидуалног уметничког концепта и обликовање аутентичног извођачког израза. Унапређивањем стечених уметничко-техничких и теоријских знања кроз садржајна методолошка истраживања, експериментисање и рад на различитим облицима извођачке праксе, студенти се оспособљавају за самостално осмишљавање, припрему и реализацију сложених уметничких програма и пројеката. Истовремено, развијају способност критичког промишљања значајних појава у области извођаштва и прилагођавања сопственог уметничког израза различитим репертоарским, стилским и извођачким захтевима.

Стечене компетенције и академска квалификација одговарају потребама савремене културне и уметничке сцене и омогућавају студентима професионално деловање у различитим областима извођачке уметности. Програм их припрема за самосталан уметнички рад, концертно и сценско извођење, рад у различитим музичким ансамблима и оркестрима, као и за деловање у институцијама културе и образовним установама. Истовремено, стечена знања и вештине представљају основу за континуирано професионално усавршавање, развијање успешне извођачке каријере и наставак образовања на вишим нивоима, укључујући специјалистичке и докторске академске студије.

Исходи учења студијског програма МАС Извођачке уметности засновани су на дескрипторима Националног оквира квалификација и обухватају високо специјализована академска и стручна знања, развијене уметничке и извођачке вештине, способности критичког и креативног мишљења, као и компетенције за самосталан и одговоран професионални рад. По завршетку студијског програма студент је оспособљен да:

· поседује високо специјализована академска и стручна знања из практичних и теоријских аспеката извођачке уметности и примењује их у сложеним уметничким и интерпретативним процесима;

· познаје и критички разуме принципе извођачке уметности, релевантне уметничке и извођачке теорије, стилске карактеристике различитих музичких епоха и интерпретативних пракси;

· самостално анализира, тумачи и вреднује музички текст и примењује различите интерпретативне приступе у складу са стилским, техничким, естетским и уметничким захтевима дела;

· развија и примењује иновативне и креативне приступе у процесу интерпретације, уз критичко преиспитивање сопствене извођачке праксе;

· поседује висок ниво извођачке технике и способност за интерпретацију сложеног музичког материјала на професионалном нивоу;

· самостално конципира, планира, припрема и реализује сложене уметничке и извођачке пројекте и програме;

· планира и спроводи уметничка истраживања, примењује одговарајуће методолошке поступке и критички вреднује резултате сопственог истраживачког и извођачког рада;

· повезује теоријска знања и практично извођачко искуство и примењује их у различитим професионалним и уметничким контекстима;

· поседује способност за самосталан и тимски рад и успешно сарађује у различитим музичким ансамблима, оркестрима и интердисциплинарним уметничким тимовима;

· остварује професионалну комуникацију са различитим учесницима у процесу уметничке продукције и способан је за креативну сарадњу у институцијама културе;

· показује висок степен професионалне одговорности, самосталности и етичности у различитим облицима уметничког и професионалног деловања;

· поседује педагошке компетенције за организовање и реализацију наставе у области музичког образовања и васпитања и способан је да сопствено извођачко искуство повеже са савременим педагошким приступима;

· примењује стечена знања и компетенције у различитим институционалним, културним и уметничким контекстима и доприноси развоју музичког и културног живота средине;

· самостално доноси одлуке о сопственом професионалном развоју, планира континуирано усавршавање и способан је за наставак образовања на вишим нивоима академских студија.

Специфични исходи и компетенције по модулима

У оквиру студијског програма МАС Извођачке уметности исходи учења се додатно конкретизују кроз компетенције карактеристичне за изабрани модул. Заједнички исходи свих модула односе се на висок ниво извођачке технике, стилски информисану и креативну интерпретацију, познавање широког репертоара, самосталан и тимски рад, уметничко истраживање, професионално концертно извођење, педагошки рад и континуирано професионално усавршавање.

Модул Виолина

По завршетку студија студент модула Виолина:

· поседује високо развијено разумевање различитих области виолинског извођаштва и специфичности извођачке уметности;

· примењује стилски информисане, креативне и иновативне приступе у интерпретацији музичког текста;

· познаје широк спектар стандардног и нестандардног репертоара за виолину;

· способан је за професионалну интерпретацију сложеног музичког материјала у концертним условима;

· самостално и тимски реализује уметничке пројекте, учествује у раду различитих ансамбала и оркестара и спроводи уметничка истраживања;

· примењује стечене извођачке и педагошке компетенције у раду у предшколским установама, основним и средњим школама општеобразовног типа и музичким школама.

Модул Виола

По завршетку студија студент модула Виола оспособљен је да:

· примењује високо развијена знања и вештине у различитим областима виолског извођаштва;

· стилски и иновативно интерпретира музички текст и критички вреднује сопствену извођачку праксу;

· познаје широк спектар стандардног и нестандардног репертоара за виолу;

· реализује професионалне концертне наступе и учествује у различитим облицима камерног и оркестарског музицирања;

· планира и спроводи уметничка истраживања и самостално и тимски реализује уметничке пројекте;

· примењује извођачке и педагошке компетенције у различитим образовним и културним контекстима.

Модул Виолончело

По завршетку студија студент модула Виолончело:

· поседује високо развијена знања о различитим аспектима виолончелистичког извођаштва;

· примењује стилски информисане и иновативне приступе интерпретацији музичког текста;

· познаје широк опсег стандардног и нестандардног репертоара за виолончело;

· способан је за професионално концертно извођење и интерпретацију сложеног музичког материјала;

· учествује у раду камерних ансамбала и оркестара, као и у реализацији самосталних и тимских уметничких пројеката;

· примењује стечене компетенције у педагошком раду и уметничком деловању у институцијама културе.

Модул Контрабас

По завршетку студија студент модула Контрабас:

· поседује висок ниво знања и вештина у различитим областима контрабасистичког извођаштва;

· самостално примењује стилски одговарајуће и иновативне интерпретативне приступе;

· познаје широк спектар стандардног и нестандардног репертоара за контрабас;

· способан је за професионално концертно извођење и одговорно учешће у камерним ансамблима и оркестрима;

· планира и реализује уметничка истраживања и самосталне и тимске уметничке пројекте;

· поседује компетенције за педагошки рад и професионално деловање у институцијама образовања и културе.

Модул Флаута

По завршетку студија студент модула Флаута:

· поседује високо развијена знања о различитим областима флаутског извођаштва и савремене извођачке праксе;

· примењује стилски информисан и креативан приступ интерпретацији музичког текста;

· познаје широк опсег стандардног и нестандардног репертоара за флауту;

· способан је за професионално концертно извођење и рад у камерним ансамблима и оркестрима;

· самостално планира и реализује уметничке пројекте и истраживања;

· примењује стечене извођачке и педагошке компетенције у образовним и културним институцијама.

Модул Кларинет

По завршетку студија студент модула Кларинет:

· поседује висок ниво разумевања различитих области кларинетског извођаштва и њихових специфичности;

· примењује стилски информисане и иновативне приступе у интерпретацији музичког текста;

· познаје широк спектар стандардног и нестандардног репертоара за кларинет;

· способан је за професионалну концертну интерпретацију и учешће у камерним ансамблима и оркестрима;

· спроводи уметничка истраживања и самостално и тимски реализује сложене уметничке пројекте;

· поседује компетенције за педагошки рад у различитим нивоима музичког образовања.

Модул Хорна

По завршетку студија студент модула Хорна:

· поседује високо развијена знања и вештине у различитим областима хорнског извођаштва;

· примењује стилски информисане и иновативне приступе интерпретацији музичког текста;

· познаје широк опсег стандардног и нестандардног репертоара за хорну;

· способан је за професионално концертно извођење и одговорно учешће у камерним ансамблима и оркестрима;

· самостално и тимски планира и реализује уметничке пројекте и истраживања;

· примењује стечена знања и извођачке компетенције у педагошком раду и институцијама културе.

Модул Удараљке

По завршетку студија студент модула Удараљке:

· поседује висок ниво разумевања различитих области перкусионистичког извођаштва и специфичности извођења на различитим инструментима удараљки;

· примењује стилски информисане и иновативне приступе интерпретацији музичког текста;

· познаје широк спектар стандардног и нестандардног репертоара за удараљке;

· способан је за професионално концертно извођење и рад у различитим ансамблима и оркестрима;

· планира и спроводи уметничка истраживања и реализује самосталне и тимске уметничке пројекте;

· примењује стечене извођачке и педагошке компетенције у образовним и културним институцијама.

Модул Клавир

По завршетку студија студент модула Клавир:

· поседује висок ниво разумевања различитих области клавирског извођаштва и специфичности пијанистичке праксе;

· примењује стилски информисане и иновативне приступе у интерпретацији музичког текста;

· познаје широк спектар стандардног и нестандардног клавирског репертоара;

· способан је за професионално концертно извођење и интерпретацију сложеног музичког материјала;

· самостално и тимски реализује уметничке пројекте и спроводи уметничка истраживања;

· примењује извођачке и педагошке компетенције у образовним установама и институцијама културе.

Модул Гитара

По завршетку студија студент модула Гитара:

· поседује висок ниво знања о различитим областима гитарског извођаштва и извођачке уметности;

· примењује стилски информисане и иновативне приступе интерпретацији музичког текста;

· познаје широк опсег стандардног и нестандардног репертоара за гитару;

· способан је за професионално концертно извођење и различите облике камерног и ансамблског музицирања;

· самостално планира и реализује уметничке пројекте и истраживања и активно учествује у раду уметничких тимова;

· примењује стечене компетенције у педагошком раду и професионалном деловању у институцијама културе.

Модул Хармоника

По завршетку студија студент модула Хармоника:

· поседује висок ниво разумевања различитих области акордеонистичког извођаштва;

· примењује стилски информисане, креативне и иновативне приступе у интерпретацији музичког текста;

· познаје широк спектар стандардног и нестандардног репертоара за хармонику;

· способан је за професионално концертно извођење и различите облике камерног и ансамблског музицирања;

· планира и реализује уметничка истраживања и самосталне и тимске уметничке пројекте;

· поседује компетенције за педагошки рад и професионално деловање у институцијама културе.

Модул Соло певање

По завршетку студија студент модула Соло певање:

· поседује висок ниво разумевања различитих области соло певачког извођаштва и специфичности вокалне извођачке уметности;

· примењује стилски информисан, креативан и иновативан приступ интерпретацији вокалног и музичког текста;

· познаје широк спектар стандардног и нестандардног репертоара соло певачке литературе;

· способан је за професионалну интерпретацију музичког материјала у концертним и сценским условима;

· самостално и тимски реализује уметничке пројекте и уметничка истраживања и способан је за рад у различитим музичким ансамблима и оперским продукцијама;

· примењује стечена извођачка и педагошка знања у образовним установама и институцијама културе.

Овако дефинисани исходи образовања и исходи учења обезбеђују јасну повезаност између општих циљева студијског програма, специјализованих знања и практичних извођачких компетенција које се развијају у оквиру појединачних модула. Студенти се оспособљавају за самостално и професионално уметничко деловање, критичко сагледавање и унапређивање сопствене извођачке праксе, као и за активно учешће у савременом музичком и културном животу. Истовремено, стечене компетенције представљају основу за професионално ангажовање у различитим областима извођачке уметности, образовања и културе, за сарадњу у интердисциплинарним и уметничким тимовима, као и за наставак академског и професионалног усавршавања на вишим нивоима студија. 
МАС МУЗИЧКА ПЕДАГОГИЈА
Основна сврха ИМТ студијског програма јесте образовање и професионално усавршавање стручњака који поседују високо специјализована академска и стручна знања из области музичке педагогије, музичке теорије и музичке уметности. Програм је усмерен на развијање способности критичког промишљања, анализе и вредновања музичких и педагошких појава, као и на оспособљавање студената за самосталну и сврсисходну примену стечених знања и вештина у индивидуалном раду, наставној пракси и процесу континуираног учења.

Студијски програм је конципиран у складу са потребама стратешког развоја стручног кадра у области музичке педагогије. Његова структура заснована је на повезивању интердисциплинарних знања и примени савремених метода активног учења, које се реализују кроз практични рад, истраживање, експеримент и критичку анализу. На тај начин подстиче се развој критичког, креативног и аналитичког мишљења студената и њихова способност да теоријска сазнања повежу са конкретним педагошким и уметничким контекстима.

Сврха програма је и да студентима омогући систематско надграђивање постојећих знања и вештина, њихово теоријско утемељење и критичко преиспитивање. Кроз методолошки заснована истраживања, индивидуализацију приступа одабраним темама и развијање личног стручног и педагошког израза, студенти се оспособљавају за самостално промишљање и тумачење значајних појава у области музичке уметности и музичке педагогије.

Стечене компетенције и квалификација одговарају захтевима савремене културно-уметничке и образовне праксе, као и потребама тржишта рада. Програм истовремено ствара основу за наставак образовања и даље професионално усавршавање, као и за развој успешне педагошке, стручне и истраживачке каријере. Усвајањем теоријских и практичних знања, развијањем креативности и истраживачких способности, студентима се обезбеђује проходност ка даљим облицима специјализације и докторским академским студијама, чиме програм доприноси континуитету образовања у области музичке педагогије.

Исходи учења студијског програма МАС Музичка педагогија засновани су на дескрипторима Националног оквира квалификација Савладавањем студијског програма студент стиче високо специјализована знања, вештине и способности које му омогућавају самостално и одговорно деловање у области музичке педагогије, музичке теорије и музичке уметности. Исходи учења обухватају следеће предметно-специфичне компетенције:
а)Темељно познавање и разумевање области музичке педагогије, музичке теорије и музичке уметности
· надграђује, усавршава и примењује практична и теоријска знања из области музичке педагогије, музичке теорије и музичке уметности;

· критички анализира и тумачи сложене педагошке, теоријске и уметничке проблеме;

· развија и примењује индивидуални методолошки приступ у процесу истраживања;

· критички преиспитује сопствену професионалну и педагошку позицију и рад и компетентно учествује у вредновању рада других.

б) Решавање сложених проблема применом одговарајућих метода и поступака
· самостално бира и примењује одговарајуће методолошке и теоријске поступке у реализацији истраживања;

· примењује релевантне методе анализе, интерпретације и вредновања музичког дела и педагошке праксе;

· повезује теоријска сазнања са практичним поступцима у решавању сложених проблема у области музичке педагогије;

· примењује традиционална и савремена знања и технике у анализи и тумачењу музичких садржаја.

в) Повезивање знања из различитих области и њихова примена
· интегрише знања из области музичке уметности, музичке теорије и музичке педагогије;

· повезује теоријска, психолошка, социолошка и феноменолошка сазнања у процесу разумевања музичких и педагошких појава;

· примењује интердисциплинарни приступ у анализи и решавању сложених стручних и педагошких проблема;

· сагледава музичку уметност и образовање у ширем друштвеном, културном и образовном контексту.

г) Праћење и примена савремених достигнућа у струци
· познаје и функционално примењује традиционална и савремена средства и облике изражавања у области музичке педагогије;

· користи информационе и комуникационе технологије као подршку наставном, истраживачком и стручном раду;

· прати савремене тенденције и иновације у области музичке педагогије, музичке теорије и музичке уметности;

· самостално доноси одлуке о сопственом професионалном усавршавању и препознаје значај континуираног, односно доживотног образовања.

д) Развој практичних, педагошких и комуникационих вештина
· компетентно преноси и примењује теоријска и уметничка знања из области музичке педагогије;

· креативно осмишљава, планира и реализује наставни процес у предшколским установама, основним и средњим школама општеобразовног типа и музичким школама;

· прилагођава наставне методе, садржаје и облике рада различитим узрасним и образовним потребама ученика;

· примењује информационо-комуникационе технологије у циљу унапређивања наставе и стицања и размене знања из области музичке педагогије;

· развија способност самосталног и тимског рада, планирања и реализације истраживања, као и креативног деловања у образовним и институцијама културе;

· развија професионалну одговорност, комуникационе способности и спремност за сарадњу у интердисциплинарним тимовима.

ђ) Наставак образовања и професионални развој
· самостално процењује сопствене образовне и професионалне потребе и планира даље усавршавање;

· примењује стечена знања и компетенције у различитим професионалним и образовним контекстима;

· развија спремност за континуирано стручно, педагошко и истраживачко усавршавање;

· оспособљен је за наставак образовања на вишим нивоима студија, укључујући специјалистичке и докторске академске студије.

Овако дефинисани исходи образовања и исходи учења обезбеђују целовито повезивање теоријских, уметничких, истраживачких и педагошких компетенција и омогућавају студентима да стечена знања самостално и одговорно примењују у различитим облицима образовног, стручног, уметничког и истраживачког рада. На тај начин студијски програм МАС Музичка педагогија обезбеђује основу за успешно укључивање дипломираних студената у савремени образовни и културно-уметнички систем, као и за њихов даљи професионални и академски развој. 
3. Исходи учења свих студијских програма установе 

Исходи учења свих студијских програма установе дефинисани су у складу са дескрипторима квалификација одговарајућег циклуса високог образовања и специфичностима области у којима се програми реализују. При њиховом утврђивању узети су у обзир захтеви Националног оквира квалификација Републике Србије и одговарајућег Европског оквира квалификација, као и савремени стандарди и потребе професионалне праксе.
Шифра националне квалификације

Назив националне квалификације

Шифра подсектора ISCED 13-f

Назив подсектора ISCED 13-f

62.3.0213.0003
Дипломирани ликовни уметник
0213
0213 Ликовне уметности
62.3.0213.0001
Дипломирани дизајнер

0213
0213 Ликовне уметности
62.3.0215.0005
Дипломирани музички уметник

0215

0215 Музика и извођачке уметности

62.3.0215.0004
Дипломирани музички педагог

0215

0215 Музика и извођачке уметности

71.3.0213.0031
Мастер ликовни уметник
0213
0213 Ликовне уметности
71.3.0213.0029
Мастер дизајнер

0213
0213 Ликовне уметности
71.3.0215.0054
Мастер музички уметник

0215

0215 Музика и извођачке уметности
71.3.0111.0013
Мастер музички педагог

0111

0111 Наука о образовању

Исходи обухватају знања, вештине, способности и компетенције неопходне за самосталан и одговоран професионални рад, примену стечених знања у различитим стручним и уметничким контекстима, критичко и креативно мишљење, као и континуирано професионално усавршавање. При њиховом дефинисању и периодичном преиспитивању узимају се у обзир и захтеви релевантних националних и међународних професионалних и струковних организација, као и промене у савременој уметничкој и професионалној пракси. На овај начин обезбеђена је усаглашеност исхода учења са нивоом квалификације, специфичностима уметничких области и потребама савременог тржишта рада 
4. Усклађеност наставних метода, исхода учења и система оцењивања

На свим студијским програмима установе обезбеђена је усклађеност исхода учења, наставних садржаја, метода наставе и критеријума оцењивања. Исходи учења представљају основу за избор и организацију наставних садржаја, дефинисање начина реализације наставе и утврђивање метода провере знања и оцењивања студената.

Наставни процес је усмерен на студента и заснива се на примени метода активног учења, практичног и самосталног рада, истраживања, анализе, дискусије, индивидуалног и тимског рада, у складу са специфичностима појединачних студијских програма и предмета. Посебан значај имају практична настава, уметнички и пројектни рад, кроз које студенти непосредно развијају и примењују знања, вештине и компетенције дефинисане исходима учења.

Систем оцењивања заснован је на мерењу степена остварености исхода учења, при чему се примењују различити облици континуиране и завршне провере постигнућа студената, а у складу курикулума акредитованих студиојских програма. Критеријуми оцењивања усклађени су са садржајем и циљевима предмета, очекиваним исходима учења и нивоом студија, а обухватају процену теоријских знања, практичних и уметничких способности, самосталности, креативности, аналитичког и критичког мишљења.

Исходи учења, наставни садржаји, наставне методе и поступци провере знања међусобно су повезани и чине јединствен систем, који се периодично преиспитује и унапређује у оквиру поступака обезбеђивања и унапређивања квалитета студијских програма. На тај начин обезбеђује се транспарентност процеса учења и оцењивања и поуздано праћење постигнућа студената.
5. Мапирање предмета и исхода учења
Установа обезбеђује повезаност програмских исхода учења са наставним садржајима кроз табеле мапирања предмета и исхода учења. Табеле приказују заступљеност и покривеност дефинисаних програмских исхода у оквиру обавезних предмета студијских програма.

Мапирањем се омогућава увид у то који предмети доприносе остваривању појединачних исхода учења, као и провера целовитости и уравнотежености структуре студијског програма. Овај поступак представља основу за праћење, анализу и по потреби унапређивање наставних садржаја и организације студијских програма.
Табела 4.а
6. Процена постигнућа студената у остваривању исхода учења
Установа континуирано прати и процењује степен остварености намераваних исхода учења на свим студијским програмима. Провера постигнућа студената заснива се на различитим облицима праћења њиховог рада, вредновању предиспитних активности и провери знања и компетенција на испиту. На овај начин омогућава се сагледавање у којој мери остварени резултати одговарају планираним исходима учења.
Оцењивање студената засновано је на континуираном праћењу њиховог рада и постигнућа током реализације наставе. Укупан број поена који студент може да оствари на предмету износи 100, при чему се поени стичу на основу активности у настави, испуњавања предиспитних обавеза и резултата остварених на испиту. У зависности од карактера и типа предмета, предиспитне обавезе вреднују се у распону од 30 до 70 поена, док се преостали број поена остварује на завршној провери знања.
Методе и критеријуми процене прилагођени су исходима учења конкретног предмета и обухватају, у зависности од природе наставног садржаја, процену теоријских знања, практичних и уметничких способности, самосталности, креативности, аналитичког и критичког мишљења. Остварени резултати студената представљају основу за процену степена реализације планираних исхода учења и за идентификовање области у којима је потребно унапредити наставни процес.
Радно оптерећење студената исказује се кроз ЕСПБ бодове, при чему се полази од тога да студент током једне школске године остварује 60 ЕСПБ бодова, што одговара укупном ангажовању од приближно 40 часова недељно. Један ЕСПБ бод одговара просечном ангажовању студента од око 30 сати. Остваривање 60 ЕСПБ бодова подразумева укупан годишњи ангажман студента од приближно 1.500 до 1.800 сати, који обухвата све облике наставе, предиспитне активности и самостални рад неопходан за савладавање предвиђених наставних садржаја. На основу резултата провере знања и праћења студентских постигнућа, установа анализира степен остварености исхода учења и користи добијене показатеље у процесу праћења и унапређивања квалитета студијских програма и наставног процеса.

7. Пример процене оптерећења студената – предмет Сликање

На примеру предмета Сликање, у оквиру студијског програма МАС Сликарство, може се сагледати начин на који су очекивани исходи учења повезани са активностима студената и њиховим укупним радним оптерећењем. За остваривање предвиђених исхода неопходно је активно учешће студента у настави под непосредним руководством наставника, као и ангажовање у самосталном раду, припреми скица, истраживачком раду и практичној реализацији у уметничком студију.

Према студијском програму МАС Сликарство, двосеместралном предмету Сликање додељено је 10 ЕСПБ, што одговара укупном оптерећењу од приближно 300 сати рада студента током академске године. Активна настава обухвата 4 часа предавања и 4 часа вежби недељно, односно укупно 8 часова недељно. За 30 наставних недеља то представља 240 часова наставе, који, с обзиром на трајање наставног часа од 45 минута, одговарају укупно 180 сати активне наставе. Преостали део укупног оптерећења односи се на самостални рад студента, припрему за проверу знања, консултовање стручне литературе, израду скица, истраживање и практичну реализацију предвиђеног циклуса слика. За ове активности предвиђено је приближно 120 сати рада током два семестра, односно око 4 сата недељно.

На тај начин укупно ангажовање студента на предмету Сликање износи приближно 300 сати годишње, односно око 150 сати по семестру. Укупно оптерећење обухвата активну наставу и самостални рад студента и одговара вредности од 10 ЕСПБ, при чему један ЕСПБ бод представља приближно 30 сати укупног студентског ангажовања. Наведени пример показује да се приликом утврђивања ЕСПБ бодова узима у обзир целокупан ангажман студента, а не само време проведено у непосредној настави. На овај начин обезбеђује се усклађеност обима предмета, планираних активности, очекиваних исхода учења и реалног радног оптерећења студената.

8. Праћење оптерећења студената и учешће студената у обезбеђивању квалитета

      Установа обезбеђује редовно праћење и проверу реалног оптерећења студената неопходног за остваривање предвиђених исхода учења и одговарајућег броја ЕСПБ бодова. Процена оптерећења заснива се на праћењу студентских активности и прикупљању повратних информација од студената, пре свега путем редовних студентских анкета.

      Учешће студената у обезбеђивању и оцењивању квалитета студијских програма остварује се њиховим представљањем у Комисији за унапређење квалитета и самоевалуацију, као и у другим телима установе надлежним за обезбеђивање квалитета. Значајан облик учешћа представља и рад Студентског парламента, који разматра питања у вези са квалитетом наставе, ефикасношћу студирања, мобилношћу студената и развојем њиховог научноистраживачког и уметничког рада.

       Повратне информације студената прикупљају се најмање једном годишње, током пролећног семестра, путем анкетирања, а добијени резултати користе се за праћење квалитета студијских програма, процену студентског оптерећења и планирање мера за унапређивање наставног процеса и услова студирања. 
9. Праћење и процена оптерећења студената

Праћење и процена оптерећења студената, неопходног за успешно остваривање дефинисаних исхода учења и одговарајућег броја ЕСПБ бодова, спроводе се континуирано и обухватају анализу квалитативних и квантитативних показатеља, као и прикупљање повратних информација од студената, наставника и сарадника који учествују у реализацији наставе.

Квалитативни показатељи односе се на процену оспособљености студената за примену стечених општих и специфичних знања, разумевање наставних садржаја, начин размишљања, самосталност у раду и способност примене усвојених знања и вештина. Анализа ових показатеља омогућава наставнику да сагледа примереност постављених захтева, обима наставних садржаја и предвиђених активности, као и да, уколико се утврди потреба, предложи измене у циљу усклађивања радног оптерећења студената са бројем додељених ЕСПБ бодова.

Квантитативни показатељи обухватају податке о успешности студената, као што су однос броја студената који су положили испит и укупног броја студената који похађају предмет, просечна оцена, број излазака на испит до успешног полагања, као и други релевантни показатељи. Њиховом анализом стиче се објективнији увид у захтевност предмета и оптерећење студената, што представља основу за процену усклађености стварног ангажовања студената са вредношћу предмета израженом у ЕСПБ бодовима.

Посебан сегмент представља прикупљање повратних информација анкетирањем студената, које се спроводи на нивоу појединачних предмета. У поступак процене укључују се и наставници и сарадници ангажовани у реализацији конкретног предмета, чиме се обезбеђује сагледавање оптерећења из више релевантних перспектива. Добијени подаци омогућавају поређење планираног и стварног ангажовања студената, као и идентификовање евентуалних одступања у односу на предвиђене исходе учења и број ЕСПБ бодова.

На основу резултата студентских анкета, оствареног успеха на предиспитним обавезама и испитима, као и других релевантних показатеља, предметни наставници и сарадници, катедре, Комисија за унапређење и самовредновање и Наставно-уметничко веће Факултета анализирају адекватност оптерећења студената на појединачним предметима. У том процесу процењује се да ли обим и структура студентских активности одговарају утврђеним исходима учења и додељеној вредности ЕСПБ бодова.

Уколико анализа покаже да стварно оптерећење студената није у одговарајућој мери усклађено са бројем ЕСПБ бодова, приступа се планирању и спровођењу корективних и развојних мера. Оне могу обухватити измену обима и структуре наставних садржаја, прилагођавање предиспитних обавеза, редефинисање начина организације наставе и самосталног рада студената, као и друге активности усмерене на постизање оптималног односа између студентског оптерећења, исхода учења и додељених ЕСПБ бодова. На овај начин обезбеђује се континуирано праћење и унапређивање квалитета студијских програма и њихова усклађеност са стварним потребама и могућностима студената.

10. Мерење и усклађивање оптерећења студената

Процена оптерећења студената неопходног за остваривање предвиђених исхода учења представља континуиран процес који се заснива на комбиновању квалитативних и квантитативних показатеља, као и на систематском прикупљању повратних информација од непосредних учесника у наставном процесу. На тај начин обезбеђује се увид у стварни ангажман студената и могућност провере његове усклађености са додељеним бројем ЕСПБ бодова.

Мерење оптерећења студената реализује се кроз три међусобно повезана сегмента:
· процену квалитативних показатеља;

· анализу квантитативних показатеља;

· анкетирање студената по појединачним предметима, као и наставника и сарадника ангажованих у њиховој реализацији.

Квалитативни показатељи односе се на процену степена оспособљености студената за примену општих и специфичних знања, разумевање наставних садржаја, начин размишљања и повезивања усвојених знања, као и способност њихове практичне примене. Праћењем ових показатеља наставник стиче непосредан увид у захтевност предмета и стварни ниво ангажовања студената. Уколико се уочи несразмера између предвиђеног и стварног оптерећења, наставник може иницирати преиспитивање и корекцију обима и структуре студентских обавеза.

Квантитативни показатељи обухватају податке који омогућавају објективнију процену успешности студената и захтевности предмета. Међу њима се посебно анализирају однос броја студената који су положили испит и укупног броја студената на предмету, просечна оцена, просечан број излазака на испит до успешног полагања, као и други релевантни показатељи. Њиховом анализом добијају се подаци значајни за процену стварног оптерећења студената и сагледавање његове усклађености са вредношћу предмета исказаном у ЕСПБ бодовима.

Посебан извор података представљају повратне информације студената, наставника и сарадника. Студенти своје процене и искуства у погледу обима и захтевности наставних активности исказују путем анкета које се спроводе на нивоу појединачних предмета. Истовремено, наставници и сарадници, на основу непосредног праћења рада студената, њиховог учешћа у настави, извршавања предиспитних обавеза и постигнућа на испиту, дају додатни стручни увид у примереност предвиђеног оптерећења.

На основу резултата анкетирања и анализе успеха студената на предиспитним обавезама и испитима, предметни наставници и сарадници, катедре, Комисија за унапређење и самовредновање и Наставно-уметничко веће Факултета процењују да ли је радно оптерећење студената на конкретном предмету адекватно вредновано одговарајућим бројем ЕСПБ бодова. При томе се узимају у обзир сложеност и обим наставних садржаја, потребно време за њихово савладавање, претходна знања и способности студената, као и остварени резултати.

Уколико се утврди да оптерећење студената није одговарајуће, приступа се планирању и спровођењу корективних и развојних мера. У случају незадовољавајућег успеха студената, уз истовремено утврђено веће стварно оптерећење од планираног, преиспитују се структура и распоред наставних јединица, обим наставе и предиспитних активности, као и време неопходно за савладавање предвиђених садржаја. У зависности од резултата анализе, може се предложити другачија расподела наставних јединица, повећање фонда часова или измена других елемената организације наставе. Уколико такве измене доведу до повећања стварног студентског ангажовања, преиспитује се и адекватност додељеног броја ЕСПБ бодова, као и временски оквир предвиђен за остваривање исхода учења.

Уколико се континуираним праћењем утврди да је оптерећење просечног студента трајно веће од оног које одговара додељеном броју ЕСПБ бодова, приступа се иновирању акредитованог студијског програма у оквиру дозвољених измена. Предлози за измену и унапређивање програма разматрају се у оквиру надлежних тела Факултета, уз обавезно укључивање студената у процес консултација. О предложеним изменама обавештава се Студентски парламент, чије се сугестије и предлози разматрају у поступку њиховог коначног уобличавања. По потреби, организују се трибине и други облици непосредне комуникације са студентима како би се предложене промене представиле, образложиле и додатно сагледале из перспективе њиховог искуства и потреба.

Постојећа организација студијских програма омогућава студентима да, поред обавезних предмета, избором изборних предмета у складу са сопственим афинитетима определе уже области свог стручног и уметничког усмерења. На овај начин студентима се пружа одређени степен избора и аутономије у креирању сопственог образовног пута, што посредно омогућава и прилагођавање дела укупног оптерећења њиховим интересовањима, предзнањима и индивидуалним могућностима.

Систем праћења оптерећења студената на овај начин представља део целовитог система обезбеђивања и унапређивања квалитета студијских програма, јер омогућава да се на основу мерљивих показатеља и повратних информација правовремено уоче евентуална одступања и предузму одговарајуће мере за успостављање равнотеже између студентског оптерећења, исхода учења и вредности предмета изражене у ЕСПБ бодовима.
11. Унапређивање и континуирано осавремењивање студијских програма
Унапређивање и континуирано осавремењивање постојећих студијских програма заснивају се на праћењу развоја уметничких и научних области, савремених достигнућа у струци, као и промена и нових захтева који се постављају пред одговарајуће образовне и професионалне профиле. У том процесу посебна пажња посвећује се усклађивању садржаја, исхода учења, метода наставе и начина провере знања са актуелним тенденцијама у области уметности, образовања и професионалне праксе.
Садржаји курикулума се континуирано преиспитују и, у складу са утврђеним потребама, унапређују и усаглашавају са примерима добре праксе и курикулумима сродних студијских програма домаћих и иностраних високошколских установа у оквиру европског образовног простора. Компаративна анализа омогућава сагледавање актуелности и квалитета студијских садржаја, као и препознавање могућности за њихово даље развијање и прилагођавање савременим образовним и професионалним захтевима.
Курикулуми су конципирани тако да подстичу активно, стваралачко и критичко мишљење студената, развијање истраживачког приступа и способности самосталног повезивања теоријских знања са практичним и уметничким искуством. Посебан значај има подстицање студената на самостално истраживање, експериментисање и практичну примену стечених знања, вештина и компетенција.
Структура студијских програма обезбеђује довољан степен флексибилности у избору и примени савремених метода наставе, различитих приступа учењу и облика рада са студентима. Истовремено, наставницима и студентима омогућено је коришћење разноврсних и актуелних извора и литературе, у складу са специфичностима предмета и динамиком развоја одговарајуће научне, уметничке и стручне области.
На овај начин обезбеђује се континуитет у праћењу, преиспитивању и унапређивању студијских програма, њихова усклађеност са савременим достигнућима и потребама професионалне праксе, као и стварање услова за стицање компетенција које одговарају актуелним захтевима образовног и професионалног окружења.
12. Информисаност наставника и студената о захтевима за израду завршног рада
Факултет обезбеђује да су наставници и студенти благовремено упознати са захтевима и критеријумима које завршни рад треба да испуни. Ови захтеви односе се на академске и уметничко-истраживачке принципе, примену одговарајуће методологије, структуру и формалне елементе рада, практичну и професионалну примену стечених знања и компетенција, као и на критеријуме и поступке његовог оцењивања.
Услови, начин и поступци за завршавање студија првог и другог нивоа уређени су Статутом Факултета уметности, Правилником о основним академским студијама, Правилником о мастер академским студијама, Правилником о заврном раду на основним и мастер академским студијама, Правилником о обезбеђењу квалитета и Правилником о стандардима и поступцима за обезбеђење квалитета. Наведеним актима дефинисани су основни услови за израду, пријаву, реализацију, одбрану и оцењивање завршног рада, чиме се обезбеђује јединствен и транспарентан оквир за завршетак студија.
Студенти се са наведеним захтевима упознају током студија и у поступку припреме и реализације завршног рада, док наставници, у својству ментора и чланова комисија, обезбеђују стручну и методолошку подршку и усмеравају студенте у процесу израде рада. На тај начин обезбеђује се да завршни рад буде заснован на исходима учења студијског програма и да представља целовит показатељ стечених знања, вештина, способности и компетенција студента.
Јасно дефинисани захтеви и критеријуми доприносе транспарентности поступка, уједначавању стандарда за израду и оцењивање завршних радова и обезбеђивању квалитета завршне провере постигнутих исхода учења.
13. Праћење дипломаца и релевантност студијских програма

Факултет уметности у Нишу континуирано развија механизме за одржавање везе са својим дипломцима и праћење њиховог професионалног развоја након завршетка студија. Ова активност има за циљ да се обезбеде повратне информације о примени стечених знања и компетенција, професионалном ангажовању дипломаца, њиховом даљем образовању, као и о релевантности студијских програма у односу на потребе тржишта рада и савремене захтеве у области уметности и културе.

Факултет настоји да успостави и континуирано унапређује базу података о дипломцима, АЛУМНИ, која садржи релевантне информације о њиховом професионалном и образовном путу, у мери у којој су дипломци сагласни да такве податке доставе. Посебна пажња посвећује се ажурирању контакт података, имајући у виду да се они након завршетка студија често мењају. У том смислу, дипломци се подстичу да Факултету доставе актуелне податке и информације о свом професионалном статусу, чиме се стварају услови за успостављање дугорочне комуникације и систематичније праћење њиховог развоја.

Праћење дипломаца обухвата, у мери у којој су доступни подаци, информације о њиховом запослењу, професионалном ангажовању, даљем образовању, уметничком и стручном усавршавању, као и о активностима у области културе и уметности. Добијене повратне информације представљају значајан извор података за процену применљивости стечених компетенција и сагледавање усклађености студијских програма са захтевима професионалног окружења.

Успостављање и одржавање контакта са дипломцима представља континуиран процес и део друштвене одговорности Факултета, јер успешност овог механизма зависи и од спремности дипломаца да остану у контакту са матичном институцијом и да пружају повратне информације о свом професионалном путу. Због тога Факултет настоји да различитим облицима комуникације подстакне активније укључивање дипломаца у живот и развој институције.

Посебно значајан вид повратне информације представљају подаци о дипломцима који након завршених основних академских студија настављају образовање уписивањем мастер и, у складу са условима, докторских студија на другим високошколским установама. Њихово даље академско и професионално усавршавање представља један од показатеља препознате вредности стечених знања и компетенција и обезбеђује Факултету непосреднији увид у квалитет и релевантност постојећих студијских програма.

Веза са дипломцима остварује се и кроз њихово укључивање у различите облике академске, уметничке и стручне сарадње. Посебан значај имају стручна и уметничка предавања, презентације, радионице и други облици професионалне размене које реализују успешни дипломци, како у земљи тако и у иностранству. На овај начин студентима и наставницима омогућава се непосредан контакт са актуелним професионалним искуствима, савременим тенденцијама и примерима добре праксе у различитим областима уметности и културе.

Искуства и професионална достигнућа дипломаца користе се и као један од извора за преиспитивање и унапређивање студијских програма. Информације о њиховом кретању кроз професионално окружење, захтевима са којима се сусрећу у пракси и компетенцијама које су им потребне за успешно обављање професионалних активности могу указати на потребу за осавремењивањем садржаја, метода наставе и развојем нових компетенција студената.

На тај начин систематско одржавање везе са дипломцима доприноси не само праћењу њиховог професионалног развоја већ и процени релевантности и квалитета студијских програма, њиховом прилагођавању променама у професионалном и културном окружењу и јачању сарадње Факултета са сопственим алумнијима. Истовремено, успостављена мрежа дипломаца представља потенцијал за даљи развој стручне, уметничке, образовне и пројектне сарадње Факултета са појединцима и институцијама у земљи и иностранству.
4.1 Квалитет студијских програма Факултета континуирано се прати, анализира и преиспитује, са циљем унапређивања њиховог садржаја, структуре и организације, као и њиховог осавремењавања у складу са развојем уметничке праксе, савременим научним сазнањима и актуелним тенденцијама у високом образовању. Приликом периодичног преиспитивања студијских програма посебно се води рачуна о њиховој упоредивости и усклађености са савременим студијским програмима сродних високошколских установа у европском образовном простору, уз уважавање специфичности уметничког образовања и услова у којима Факултет реализује своју делатност.
      У процесу процене студијских програма посебна пажња посвећује се заступљености и међусобној усклађености комплементарних области и знања неопходних за остваривање дефинисаних исхода учења. У зависности од области образовања, настоји се да се обезбеди одговарајући однос уметничких, теоријско-уметничких и научних дисциплина, односно стручно-апликативних, теоријско-методолошких и научних дисциплина. На тај начин се обезбеђује целовитост образовног процеса и стварају услови за развој како специфичних стручних и уметничких, тако и општих академских компетенција студената.
      Исходи учења конципирају се у складу са захтевима националног оквира квалификација и компетенција и усмерени су на оспособљавање студената за успешно укључивање у професионално окружење и примену стечених знања и вештина у различитим контекстима. Поред специфичних стручних и уметничких компетенција, студијски програми подстичу развој стваралачког и критичког начина размишљања, способност праћења и примене савремених уметничких и научних достигнућа, као и оспособљеност за самосталан и тимски рад.
      Овако дефинисани исходи и компетенције представљају основу за континуирано преиспитивање релевантности и квалитета студијских програма. Њиховим редовним праћењем и анализом Факултет ствара услове за благовремено уочавање потребе за изменама и унапређивањем садржаја, структура и метода реализације наставе, чиме се обезбеђује континуитет развоја студијских програма и њихова усаглашеност са потребама савремене уметничке и професионалне праксе
4.2 Поступак припреме документације за акредитацију студијских програма утврђен је нормативним оквиром и обухвата низ међусобно повезаних активности, од анализе постојећих студијских програма и релевантних прописа до разматрања и усвајања коначног предлога на нивоу Универзитета. Студијски програми основних и мастер академских студија припремају се и усвајају у складу са Законом о високом образовању, Статутом Универзитета у Нишу и Статутом Факултета, као и са важећим прописима, стандардима и критеријумима за области Уметности и Друштвено-хуманистичких наука које утврђују надлежна национална тела и Национално акредитационо телом.

     У процес припреме и унапређивања студијских програма укључена су већа катедри и већа департмана, која формирају радна тела састављена од наставника, сарадника и представника студената. Радна тела анализирају постојећу структуру и садржај студијских програма, сагледавају њихове предности и уочене недостатке, преиспитују усклађеност са важећим прописима и стандардима за одговарајући ниво академских студија, а разматрају и студијске програме сродних високошколских установа у европском образовном простору. Приликом израде предлога узимају се у обзир и повратне информације добијене од послодаваца и других релевантних представника професионалног окружења.
      На основу спроведених анализа радна тела припремају преднацрт студијског програма и пратећи елаборат, који се презентују наставницима, сарадницима и представницима студената одговарајуће катедре, односно департмана. Након разматрања предложених решења, на већу катедре, односно департмана, утврђују се иницијални предлози за измене, допуне или увођење студијског програма. Утврђени предлог упућује се Наставно-уметничком већу Факултета уметности у Нишу, које разматра његову оправданост, садржај и усклађеност са развојним потребама Факултета и важећим стандардима.

      Након разматрања на Наставно-уметничком већу, усвојени предлог се упућује Универзитету у Нишу на даљи поступак. На нивоу Универзитета анализу предлога структуре студијског програма, уз одговарајуће образложење, спроводи надлежно веће за област уметности – Уметничко стручно веће. Након разматрања, Уметничко стручно веће своје мишљење доставља Сенату Универзитета у Нишу.

      Коначну одлуку о усвајању студијског програма, као и о његовим изменама и допунама, доноси Сенат Универзитета у Нишу. Овако дефинисан поступак обезбеђује више нивоа стручне и академске провере, укључивање релевантних актера у процес припреме и разматрања студијских програма, као и њихову усклађеност са прописима, стандардима квалитета, потребама професионалног окружења и савременим тенденцијама у високом образовању.
4.3 Факултет континуирано прикупља и анализира повратне информације од послодаваца, представника Националне службе за запошљавање и других релевантних организација и институција из области ликовних уметности, примењених уметности и дизајна, музичке уметности и наука о уметностима, са циљем праћења квалитета студија и процене релевантности студијских програма у односу на потребе професионалног окружења и тржишта рада. Повратне информације представљају значајан извор података за процену исхода студијских програма, стечених компетенција дипломираних студената и идентификовање области у којима је потребно унапредити садржаје и начине реализације студија.
      Процена квалитативних показатеља исхода студијских програма и нивоа стечених компетенција дипломираних студената спроводи се, између осталог, путем анкетирања послодаваца, у складу са одредбама Правилника о вредновању студијских програма и установа Универзитета у Нишу. Анкетирање се спроводи у трогодишњем интервалу. Анкетирање је реализовано током школске 2025/2026. године. Резултати спроведеног анкетирања послодаваца показују да су све испитиване категорије оцењене високим просечним оценама, које се крећу у распону од 4,50 до 4,92. Добијени резултати указују на висок ниво задовољства послодаваца компетенцијама које стичу студенти Факултета, као и на њихову усклађеност са потребама и захтевима савременог тржишта рада.

       Истовремено, као један од уочених недостатака издваја се релативно низак одзив послодаваца у процесу анкетирања. Имајући у виду да је учешће у анкетама добровољно, Факултет нема механизме којима би могао да обезбеди њихово континуирано учешће и прикупљање повратних информација о исходима студијских програма. У циљу превазилажења овог ограничења и унапређења система прикупљања релевантних информација са тржишта рада, Факултет ће у наредном периоду интензивирати сарадњу са послодавцима кроз организовање едукативних дана, стручних сусрета и радионица. Наведене активности имаће за циљ додатно информисање послодаваца о значају њиховог учешћа у процесу вредновања исхода студијских програма, као и обезбеђивање квалитетнијих повратних информација које ће се користити за континуирано унапређивање студијских програма и њихово прилагођавање потребама професионалне праксе и тржишта рада. 

       Објективност вредновања исхода студијских програма додатно је отежана чињеницом да се један број дипломираних студената након завршетка студија професионално ангажује ван институционалног оквира, односно наставља активно да се бави уметничком професијом у статусу самосталног уметника. Такав облик професионалног ангажовања специфичан је за област уметности и отежава систематично праћење професионалног пута дипломираних студената, као и прикупљање релевантних повратних информација о примени стечених компетенција у професионалној пракси.
      Поред формализованог анкетирања, Факултет повратне информације о квалитету студија и студијских програма прибавља и кроз непосредну сарадњу са професионалним и уметничким организацијама, установама културе и другим релевантним актерима. Значајан извор информација представља и професионални ангажман наставника Факултета, од којих су многи активни чланови репрезентативних уметничких удружења и других установа и организација у области културе и уметности, као и чланови њихових управних и стручних тела. Њихово непосредно учешће у професионалном окружењу омогућава континуирано праћење развоја професионалних стандарда, потреба тржишта рада и кретања у областима за које се студенти образују.

      На основу професионалних искустава и непосредног увида у рад дипломираних студената, наставници процењују релевантност студијских програма у односу на актуелне захтеве професионалне праксе на локалном, националном и међународном нивоу. Посебан значај има праћење професионалног развоја свршених студената и њиховог укључивања у рад установа и организација из области културе и уметности. Сарадња са професионалним окружењем на овај начин обезбеђује додатне повратне информације о очекиваним компетенцијама дипломираних студената и представља основу за преиспитивање и унапређивање студијских програма.

      Факултет настоји да кроз прикупљање информација и креирања Алумни мреже одржи континуирану везу са бившим студентима и систематизује податке о њиховом даљем професионалном развоју, запошљавању и кретањима на тржишту рада. Повезивање са алумнијима омогућава добијање додатних информација о примени стечених знања и компетенција у професионалној пракси, као и о потреби за њиховим даљим развијањем и унапређивањем.

      У циљу јачања сарадње са професионалним окружењем и унапређивања усклађености студијских програма са потребама тржишта рада, Факултет је формирао Савет послодаваца. Деловањем Савета обезбеђује се институционализован облик комуникације са представницима професионалног окружења и стварају услови за систематичније укључивање њихових мишљења и препорука у процесе развоја и унапређивања студијских програма.

      Надлежности Савета послодаваца обухватају:

· давање мишљења у поступцима анализе, преиспитивања и осавремењивања постојећих студијских програма, као и у поступцима припреме и акредитације нових студијских програма;

· континуирано информисање Савета Факултета, декана и других надлежних органа о актуелним трендовима и потребама тржишта рада, посебно у погледу знања, вештина и компетенција које се очекују од дипломираних студената;

· пружање подршке Факултету у развоју иновативних активности и комерцијализацији резултата научних и уметничких истраживања;

· давање повратних информација у поступцима самовредновања Факултета;

· саветовање и предлагање мера декану у циљу обезбеђивања услова за стицање, усавршавање и развој компетенција студената у складу са потребама професионалног окружења и тржишта рада;

· давање мишљења о усклађености кратких студијских програма са потребама и захтевима тржишта рада;

· предлагање мера за унапређивање услова за запошљавање студената по завршетку високог образовања;

· предлагање чланова мреже послодаваца, у складу са Законом о дуалном моделу студија у високом образовању;

· промовисање друштвено одговорне улоге послодаваца и њиховог доприноса развоју образовања, професионалне праксе и шире друштвене заједнице.

      На овај начин успостављени су различити канали за прикупљање и разматрање повратних информација од послодаваца и других представника професионалног окружења. Њихово укључивање доприноси објективнијој процени релевантности исхода студијских програма и стечених компетенција, као и благовременом препознавању потреба за њиховим осавремењивањем и прилагођавањем променама у професионалној пракси и на тржишту рада.

4.4 Учешће студената у процесима обезбеђивања, праћења и оцењивања квалитета студијских програма остварује се кроз њихову непосредну заступљеност у телима и радним структурама које су укључене у систем обезбеђивања квалитета. Представници студената учествују у раду Комисије за унапређење квалитета и самоевалуацију, као и у раду других надлежних тела Факултета, чиме се обезбеђује укључивање студентске перспективе у разматрање питања од значаја за квалитет студирања.

      Значајну улогу у овом процесу има Студентски парламент, у оквиру чијих надлежности се разматрају питања која се односе на обезбеђивање и оцењивање квалитета наставе и студијских програма, праћење ефикасности студирања, унапређивање мобилности студената, као и подстицање њиховог научноистраживачког и уметничког рада. На тај начин студенти имају могућност да непосредно износе ставове, предлоге и запажања у вези са квалитетом и условима студирања.

      Додатни механизам за систематско укључивање студената у процес оцењивања квалитета представља редовно анкетирање, које се спроводи једном годишње, током пролећног семестра. Прикупљени подаци и ставови студената представљају значајан извор информација за сагледавање квалитета студијских програма и наставног процеса, идентификовање области које захтевају унапређивање и планирање одговарајућих мера. На овај начин обезбеђује се континуирано учешће студената у систему обезбеђивања квалитета и стварају услови за уважавање њихових искустава и потреба у процесу даљег унапређивања студијских програма.
4.5 Факултет уметности континуирано прати развој и савремене тенденције у области уметности, као и достигнућа у наукама о уметности, и на основу њих периодично преиспитује и унапређује садржаје курикулума. Процес осавремењивања студијских програма усмерен је на њихово прилагођавање актуелним уметничким, научним и професионалним токовима, као и на обезбеђивање релевантности знања и компетенција које студенти стичу током студирања.

      У циљу обезбеђивања упоредивости и препознатљивости студијских програма, садржаји и структура курикулума континуирано се сагледавају у односу на одговарајуће студијске програме сродних домаћих и иностраних високошколских установа, посебно у оквиру европског образовног простора. На овај начин Факултет прати примере добре праксе и актуелне стандарде високог уметничког образовања и настоји да их, у складу са својим специфичностима и условима рада, интегрише у развој сопствених студијских програма.

      Студијски програми су конципирани у складу са европским стандардима у погледу услова уписа, трајања и организације студија, услова за напредовање студената, стицања дипломе и начина реализације наставног процеса. Континуираним унапређивањем садржаја и структуре курикулума настоји се да се студентима обезбеде знања, вештине и компетенције релевантне за укључивање у професионални рад, наставак образовања и њихов даљи самостални уметнички и стручни развој.

      Осавремењивање курикулума представља континуиран процес који се заснива на праћењу развоја уметничких дисциплина, потреба професионалног окружења, резултата студентског вредновања, искустава наставника и сарадника, као и упоређивању са одговарајућим иностраним студијским програмима. На тај начин Факултет обезбеђује актуелност, квалитет и упоредивост својих студијских програма и ствара услове за њихово даље унапређивање у складу са савременим захтевима високог уметничког образовања.

4.6 Курикулуми студијских програма Факултета уметности конципирани су тако да подстичу развој креативног и критичког мишљења, истраживачког приступа и самосталности студената у процесу стицања и примене знања и вештина. Наставни садржаји усмерени су на повезивање теоријских знања са практичним и уметничким радом, чиме се студентима омогућава да стечене компетенције примењују у различитим професионалним и стваралачким контекстима.

      Садржаји курикулума се континуирано преиспитују и, у складу са утврђеним потребама, упоређују и усклађују са одговарајућим студијским програмима домаћих и иностраних високошколских установа европског образовног простора. Овакав приступ омогућава праћење савремених тенденција у високом образовању и уметничкој пракси, као и постепено унапређивање садржаја и метода рада у складу са развојем струке и потребама савременог професионалног окружења.

      Курикулум је истовремено довољно флексибилан да омогући примену различитих и иновативних метода наставе, прилагођавање различитим стиловима учења и коришћење разноврсних извора и литературе. Таква организација наставног процеса доприноси индивидуализацији образовног рада, подстицању самосталног истраживања и развоју способности студената да критички процењују, повезују и практично примењују стечена знања.

      На тај начин курикулум представља динамичну основу за развој уметничких, стручних и истраживачких компетенција студената, уз континуирано праћење савремених образовних и професионалних тенденција и њихово интегрисање у наставни процес.

4.7 Услови, критеријуми и поступци неопходни за успешно завршавање студија и стицање дипломе одговарајућег нивоа образовања јасно су дефинисани нормативним актима Факултета и усклађени са циљевима, садржајем, структуром и обимом акредитованих студијских програма. На тај начин студентима су унапред познати захтеви које је потребно испунити за окончање студија и стицање одговарајућег академског, стручног или научног назива.

      Поступци и услови за завршавање студија првог и другог нивоа уређени су Статутом Факултета уметности, Правилником о основним академским студијама, Правилником о мастер академским студијама, Правилником о обезбеђењу квалитета и Правилником о стандардима и поступцима за обезбеђење квалитета. Наведеним актима утврђују се правила која се односе на ток и организацију студија, испуњавање студијских обавеза, услове за завршетак студија, као и поступке који претходе издавању дипломе и стицању одговарајућег назива.

      Информације о акредитованим студијским програмима, њиховим циљевима и садржају, условима уписа и студирања, начину реализације студијских обавеза, као и условима за стицање одговарајућих академских, стручних и научних назива, доступне су студентима и широј јавности. Факултет обезбеђује њихову доступност превасходно у електронском облику, путем званичне интернет странице Факултета, чиме се омогућава благовремено информисање заинтересованих страна и транспарентност поступака у области образовања.

      Јавно доступне информације и нормативни акти представљају основу за јасно и транспарентно упознавање студената са њиховим правима и обавезама, као и са условима које је неопходно испунити за успешно окончање студија. На овај начин обезбеђује се повезаност прописаних процедура са акредитованим студијским програмима и континуирано очување стандарда квалитета у процесу образовања.



	SWOT анализа стандарда:

ПРЕДНОСТИ

СЛАБОСТИ

· Систем за праћење, контролу и унапређење квалитета студијских програма+++
· Усаглашеност студијских програма са савременим достигнућима у области уметности и наука о уметности и упоредивост са студијским програмима одговарајућих страних високошколских установа+++
· Индивидуални облик рада и рад у малим групама +++

· Непостојање механизама за вредновање исхода студијских програма од стране самосталних уметника +++
· Недостатак простора је дугогодишњи проблем Факултета што негативно утиче на континуирани рад у истој згради++
МОГУЋНОСТИ
ОПАСНОСТИ
· Стимулација мобилности наставника, сарадника и студената +++
· Гостовање еминентних уметника и стручњака и одржавање предавања, радионица, презентација, изложби+++
· Непостојање инструмената за активну улогу послодаваца у процесима екстерне евалуације исхода студијских програма+++ 
· Незаинтересованост дипломираних студената за процесе вредновања исхода студијских програма++
Предлог мера и активности за унапређење квалитета стандарда 4: 

1. Припрема материјала за поновну акредитацију студијских програма у складу са важећим стандардима и савременим захтевима у области уметности и наука о уметностима, уз систематско разматрање мишљења и предлога послодаваца, релевантних институција и организација у којима су професионално ангажовани дипломци, укључујући установе и организације у којима своју професионалну делатност остварују дипломирани студенти у статусу самосталних уметника.

2. Интензивирање сарадње са високошколским установама европског образовног простора, посебно са сродним институцијама у области уметности и наука о уметностима, ради размене искустава, знања и примера добре праксе који могу допринети унапређивању квалитета студијских програма, њиховој модернизацији и већој упоредивости са савременим образовним достигнућима у националном и европском контексту.
3. Континуирано ажурирање базе података о алумнијима и њиховим професионалним активностима, са циљем успостављања систематичнијег праћења њиховог професионалног развоја, запослености, уметничког и стручног ангажовања, даљег образовања и других релевантних активности. Прикупљени подаци и повратне информације користиће се као један од основа за процену релевантности студијских програма и планирање њиховог даљег унапређивања.

	Показатељи и прилози за стандард  4:
Табела 4.1. Листа  свих студијских  програма  који  су  акредитовани  на  високошколској установи  од 2011. године са укупним бројем уписаних студената на свим годинама студија у текућој и претходне 2 школске године
Табела 4.2. Број и проценат  дипломираних  студената (у  односу  на  број  уписаних)  у претходне 3 школске године у  оквиру  акредитованих  студијских програма. Ови подаци се израчунавају тако што се укупан број студената који су дипломирали у школској години (до 30. 09.) подели бројем студената уписаних у прву годину студија исте школске године. Податке показати посебно за сваки ниво студија. 
Табела 4.3. Просечно трајање студија у претходне 3 школске године. Овај податак се добија тако што се за студенте који су дипломирали до краја школске године (до 30.09.) израчуна просечно трајање студирања. Податке показати посебно за сваки ниво студија. 
Прилог 4.1. Анализа резултата анкета о мишљењу дипломираних студената о квалитету студијског програма и постигнутим исходима учења. 
Прилог 4.2. Анализа резултата анкета о задовољству послодаваца стеченим квалификацијама дипломаца.


стандарди
	Стандард 5: Квалитет наставног процеса
Квалитет наставног процеса обезбеђује се кроз интерактивност наставе, укључивање примера у наставу, професионални рад наставника и сарадника, доношење и поштовање планова рада по предметима, као и праћење квалитета наставе и предузимање потребних мера у случају када се утврди да квалитет наставе није на одговарајућем нивоу.

	Опис стања, анализа и процена стандарда 5:

5.1 Извођење наставе на свим акредитованим студијским програмима основних и мастер академских студија организује се у складу са Планом извођења наставе, који усваја Наставно-уметничко веће. Планом се, поред утврђивања броја радних недеља, празника и испитних рокова, прецизирају сви битни елементи неопходни за систематично и несметано одвијање наставног процеса.

      Планом извођења наставе утврђују се:
· наставници и сарадници ангажовани на реализацији наставе у складу са студијским програмом;

· места и услови извођења наставе;

· време почетка и завршетка наставе, као и њен временски распоред;

· облици наставе, укључујући предавања, семинаре, вежбе, консултације, теренски рад, провере знања и друге облике рада;

· начин полагања испита, испитни рокови и мерила за оцењивање;

· литература предвиђена за реализацију наставе и припрему испита;

· друге чињенице и организациони елементи од значаја за уредно и квалитетно извођење наставе.

      Усклађивање и оперативна припрема Плана извођења наставе спроводе се у сарадњи продекана за наставу, шефова катедри и шефова департмана. Приликом израде распореда предавања и вежби претходно се обављају консултације са наставницима и сарадницима који су ангажовани на реализацији наставе у конкретном семестру. На тај начин настоји се да се распоред прилагоди специфичностима студијских програма и организационим условима рада Факултета.
      Приликом израде распореда узимају се у обзир бројност и величина наставних група, специфичности индивидуалне наставе, расположиви просторни капацитети, оптерећење и друга задужења наставника и сарадника, као и потребе студената. На основу ових елемената израђује се функционалан и оптималан распоред наставе, којим се обезбеђују услови за њено редовно, рационално и квалитетно извођење.
      Распоред предавања и вежби за сваку академску годину објављује се на званичној интернет страници Факултета и поставља на огласним таблама у објектима Факултета, чиме се обезбеђује благовремена и доступна информисаност студената и наставног особља. О свим накнадним изменама распореда студенти се обавештавају на исти начин, што доприноси транспарентности организације наставе и њеном несметаном одвијању.
5.2 Наставни процес на Факултету уметности заснива се на интерактивним и креативним методама рада, које студенте активно укључују у процес стицања и примене знања и вештина. У реализацији наставе користе се примери из уметничке и професионалне праксе, чиме се теоријска знања повезују са конкретним ситуацијама и практичним искуством. Такав приступ подстиче студенте на критичко и аналитичко размишљање, развијање креативности, самосталност у раду и способност примене стечених знања у различитим професионалним контекстима.

      Остваривање дефинисаних исхода учења непосредно је повезано са начином организације наставног процеса. Имајући у виду специфичности уметничког образовања, значајан део наставе реализује се кроз индивидуални рад наставника са студентом, као и кроз рад у малим групама, које по правилу обухватају до десет студената. Оваква организација омогућава непосредну комуникацију, континуирано праћење напредовања студената и прилагођавање наставних метода њиховим индивидуалним потребама, способностима и степену развоја уметничких и стручних компетенција.

      Интерактиван карактер наставе, индивидуализован приступ и рад у малим групама доприносе развоју самосталности студената, способности решавања проблема и креативног изражавања, као и успешнијем достизању исхода учења утврђених студијским програмима. На тај начин наставни процес није усмерен искључиво на усвајање знања, већ и на развијање компетенција неопходних за даљи уметнички, стручни и професионални развој студената.

5.3 Наставна литература и други релевантни извори за припрему и полагање испита, укључујући уџбенике, стручне и научне часописе, каталоге, монографије, библиофилска издања и друге публикације, бирају се и утврђују у складу са обимом и садржајем студијског програма и захтевима конкретног предмета. Обим обавезне и допунске литературе дефинисан је студијским програмом и акредитованим књигама предмета, чиме се обезбеђује њена примереност предвиђеним исходима учења и садржају наставе.
      Курикулуми предмета представљају основ за систематично, планско и континуирано праћење реализације наставног процеса. Њима се дефинишу садржај, структура, циљеви и начин рада на предмету, као и облици наставних активности усмерени ка достизању предвиђених исхода учења. Поређењем планираних елемената наставе са њиховом реализацијом омогућава се сагледавање степена остварености циљева предмета, идентификовање евентуалних одступања и утврђивање смерница за даље унапређивање квалитета наставног процеса.
      Имајући у виду специфичности уметничког образовања, силабусима су предвиђени различити облици интерактивног и практичног рада, као што су припрема и презентација уметничких решења, израда индивидуалних и групних задатака, уметничко истраживање, припрема и реализација изложбених и других уметничких поставки, аранжирање амбијенталних целина и други облици практичног рада. На овај начин студентима се омогућава да стечена теоријска знања непосредно повезују са практичним и уметничким радом, уз развијање креативности, самосталности и професионалних компетенција.
      Реализација сваког предмета одвија се у складу са утврђеним планом рада и предвиђеним етапама наставног процеса. Квалитет реализације обезбеђује се доследном применом правила која се односе на садржај, структуру и форму плана рада, као и утврђених процедура за његово разматрање, усвајање и измене. У случајевима утврђеног непоштовања прописаних правила примењују се одговарајуће мере, чиме се обезбеђује доследност у реализацији наставе и континуитет система обезбеђивања и унапређивања квалитета.
      Курикулуми свих предмета доступни су студентима путем званичне интернет странице Факултета, чиме је обезбеђена транспарентност и благовремена информисаност о основним елементима наставног процеса. Студенти на једном месту могу да добију информације о називу и години студија, броју ЕСПБ бодова, условима за похађање предмета, циљевима и исходима, садржају и структури предмета, плану и распореду реализације наставе, облицима наставе, начину оцењивања, обавезној и допунској литератури, као и о наставницима и сарадницима ангажованим на предмету.
      Јавна доступност силабуса студијских програма и јасно дефинисање свих релевантних елемената предмета омогућавају студентима да се благовремено упознају са захтевима наставног процеса и критеријумима оцењивања, док Факултету пружају основу за континуирано праћење и унапређивање квалитета реализације наставе.
5.4 Контрола квалитета наставног процеса на Факултету уметности обухвата систематско праћење редовности и начина реализације наставе у складу са усвојеним Планом извођења наставе за студијски програм и планом рада на предмету. Контролом су обухваћени сви предвиђени облици наставе, њихова садржина и методе реализације, као и поштовање утврђене динамике извођења наставног процеса.
      Праћење реализације наставе према усвојеним плановима врши се периодичном контролом евиденције одржаних часова и упоређивањем података са елементима дефинисаним Планом извођења наставе и планом рада на предмету. На тај начин се обезбеђује благовремено уочавање евентуалних одступања и ствара основ за предузимање одговарајућих мера у циљу обезбеђивања редовности и квалитета наставе. Продекан за наставу најмање једном месечно прати евидентирање одржаних часова од стране наставника и сарадника, док Служба за студентска питања пре почетка наставе наставницима доставља податке о студентима који су уписали одговарајући предмет.
      Посебан сегмент контроле квалитета односи се на методе и садржину наставе, јасноћу и стил излагања, примереност темпа и обима наставног градива, професионалан однос наставника и сарадника према студентима, начин оцењивања и вредновања предиспитних обавеза, као и квалитет и актуелност препоручене литературе. Ови елементи вреднују се, између осталог, на основу резултата студентског вредновања педагошког рада наставника и сарадника.
      Студентско вредновање педагошког рада спроводи се једном годишње путем анонимног електронског анкетирања, посебно за сваки предмет и сваког наставника и сарадника ангажованог на предмету. Анкетирање је добровољно, а електронски систем омогућава анонимну обраду и аутоматско генерисање резултата. На овај начин обезбеђује се објективнији увид у перцепцију студената о квалитету различитих аспеката наставног процеса и ствара основ за идентификовање области у којима је потребно додатно унапређење.
      Обезбеђивање и унапређивање квалитета наставног процеса реализује се применом више међусобно повезаних механизама. Они обухватају информисање студената о обавези праћења наставе и структури предиспитних активности, реализацију наставе у складу са планом рада, евидентирање присуства студената, праћење присуства и ангажовања наставника и сарадника, редовну контролу реализације наставе, као и систематско вредновање квалитета свих облика наставног рада.
      Резултати праћења и студентског вредновања користе се за анализу квалитета наставног процеса и идентификовање евентуалних недостатака или одступања. У случајевима када се утврди потреба за интервенцијом, предузимају се одговарајуће корективне мере, чија је сврха отклањање уочених недостатака и унапређивање квалитета наставе. На тај начин систем контроле није усмерен искључиво на проверу поштовања утврђених правила, већ представља основу за континуирано праћење, евалуацију и унапређивање наставног процеса.
Анализа структуре једног студијског програма

У циљу анализе једног студијског програма који би показао да је пропорција различитих облика наставе (предавања, вежбе, консултативна настава, уметнички концепт), коју изводе наставници и сарадници ангажовани на студијском програму, балансирана у односу на исходе учења, у наставку ће бити представљен студијски програм Сликарство на мастер академским студијама Факултета уметности у Нишу. 
Циљ студијског програма јесте да студентима омогући надоградњу, продубљивање и усавршавање знања и вештина стечених на основним академским студијама уметности, пре свега у области сликарства, у контексту савремених уметничких пракси и критичког дискурса у уметности. Програм је усмерен на даљи развој индивидуалног уметничког израза, унапређивање професионалних компетенција и оспособљавање студената за самостално деловање у области ликовних уметности.
Кроз стицање комплексних знања и развијање практичних и уметничких вештина из области сликарства, уметничке теорије, општеобразовних и методичких садржаја, студент се профилише као мастер ликовни уметник, оспособљен за самосталан креативни и уметнички рад, као и за учешће у тимском и интердисциплинарном раду у различитим институционалним и професионалним окружењима. Стечене компетенције омогућавају му и одговорно укључивање у области ликовне педагогије, у складу са стеченим квалификацијама и важећим прописима.
Исходи студијског програма дефинисани су у складу са дескрипторима Националног оквира квалификација Републике Србије за поље уметности – 0213 Ликовне уметности. По завршетку студија студент је оспособљен за самостално бављење сликарском уметношћу, повезивање знања из различитих дисциплина, праћење и критичко сагледавање актуелних токова савремене уметничке сцене, као и за креативну примену уметничких и теоријских знања у одговарајућој педагошкој пракси.
Стечене компетенције представљају основу за даље професионално и академско усавршавање, укључујући наставак образовања на специјалистичким и докторским академским студијама у области ликовних уметности. По успешном завршетку студијског програма студент стиче диплому и академски назив мастер ликовни уметник, у складу са важећим Правилником о листи стручних, академских и научних назива.
Студијски програм МАС Сликарство реализује се у трајању од два семестра, односно једне академске године, и носи укупно 60 ЕСПБ бодова. Испити су организовани као једносеместрални, изузев уметничког предмета Сликање, који се реализује током оба семестра.
Курикулум студијског програма МАС Сликарство конципиран је у складу са прописаним стандардима за поље уметности и одговарајућом заступљеношћу различитих група предмета. У структури програма учествују:
· уметнички предмети – 66%;
· теоријско-уметнички предмети – 4%;
· обавезни предмети из друштвено-хуманистичких области – 30%.
Изборност на позицијама на којима студент бира предмете износи 30,83%, чиме се обезбеђује могућност индивидуализације студијског пута и професионалног усмерења.
Структуру студијског програма чине три обавезна уметничка предмета, седам обавезних друштвено-хуманистичких предмета, као и два изборна предмета која студент бира из групе од пет понуђених предмета, од којих су четири уметничка и један теоријско-уметнички. Програм обухвата и завршни рад, који је структуриран кроз две наставне позиције: Израда завршног рада и Завршни рад.
Изборни предмети студентима омогућавају да, у складу са сопственим интересовањима, афинитетима и професионалним усмерењима, додатно профилишу своје образовање. На тај начин обезбеђује се одређени степен флексибилности програма и подржава професионална диверсификација студената у оквиру области сликарства и сродних области уметничке праксе.
Активна настава реализује се кроз различите облике рада, међу којима су менторски рад, предавања, вежбе и студијски истраживачки рад (СИР). Комбиновањем ових облика наставе обезбеђује се могућност прилагођавања наставног процеса индивидуалним потребама, интересовањима и професионалним усмерењима студената.
Посебан значај има менторски и студијски истраживачки рад, који студентима омогућава самостално истраживање, развијање индивидуалног уметничког приступа, експериментисање и повезивање теоријских сазнања са практичним уметничким радом. Предавања, вежбе, СИР и самостални рад организовани су у оквиру четрдесеточасовне радне недеље, при чему је студентско оптерећење исказано одговарајућим бројем ЕСПБ бодова за сваку наставну и студијску активност.
Бодовна вредност предмета утврђена је применом Европског система преноса и акумулације бодова (ЕСПБ), при чему просечно 1 ЕСПБ одговара ангажовању студента од 30 сати.
Завршни рад је организован кроз две међусобно повезане позиције. Израда завршног рада обухвата припрему, истраживање и реализацију завршног рада уз активну наставу од 7 ИР и вреднује се са 10 ЕСПБ бодова. Завршни рад односи се на завршну фазу и одбрану рада и вреднује се са 3 ЕСПБ, тако да укупно оптерећење које се односи на завршни рад износи 13 ЕСПБ.
На овај начин завршни рад представља интегративни део студијског програма и завршну проверу способности студента да самостално примени стечена уметничка, теоријска, истраживачка и професионална знања и компетенције.
Курикулуми појединачних предмета садрже све релевантне елементе неопходне за реализацију наставе и праћење постигнућа студената. Њима су дефинисани предуслови за упис предмета или групе предмета, циљеви и исходи учења, наставни садржаји, методе и облици извођења наставе, препоручена литература, фонд часова активне наставе, као и начини провере знања и оцењивања студената.

1.

15.LSL101

Сликање *

1,2

4

4

0

0

0

10

О

УМ

2.

15.LCR102

Цртање 1

1

2

4

0

0

0

4

О

УМ

3.

15.PLP105

Ликовне поетике у савременој уметности 1

1

2

0

0

0

0

2

О

ДХ

4.

15.LES105

Естетика 1

1

2

0

0

0

0

2

О

ДХ

5.

15.PML106

Методика ликовног образовања 1

1

2

0

0

0

0

4

О

ДХ

6.

15.LIP107

Изборни предмет (бира се два предмета)

1

2

3/4

0

0

0

12

И

15.LZS101

Зидно сликарство

1

1

2

0

0

0

6

И

УМ

15.LGR102

Поетике у графици

1

1

2

0

0

0

6

И

УМ

15.GPM708

Увод у проширене медије

1

1

2

0

0

0

6

И

УМ

15.LST103

Сликарска технологија

1

1

2

0

0

0

6

И

ТУ

15.PKA103

Калиграфија

1

1

1

0

0

0

6

И

УМ

7.

15.LTP107

Техника писања стручног рада

1

1

1

0

0

0

2

О

ДХ

8.

15.LCR202

Цртање 2

2

2

4

0

0

0

3

О

УМ

9.

15.PLP205

Ликовне поетике у савременој уметности 2

2

2

0

0

0

0

2

О

ДХ

10.

15.LES205

Естетика 2

2

2

0

0

0

0

2

О

ДХ

11.

15.PML206

Методика ликовног образовања 2

2

2

0

0

0

0

4

О

ДХ

12.

15.LZR206

Израда завршног рада

2

0

0

0

7

0

10

О

УМ

13.

15.LZR208

Завршни рад

2

0

0

0

0

3

3

О

УМ

Укупно часова (предавања+вежбе, ДОН, остали часови) и ЕСПБ на години

27

20/21

7

3

60

Укупно часова активне наставе на години

54/55

3 

Укупно часова активне наставе на години

54,4 – 55,4



	SWOT анализа стандарда:
ПРЕДНОСТИ

СЛАБОСТИ

· Компетентност наставног кадра.+++

· Примена савремених наставних метода, усклађених са захтевима исхода учења ++

· Праћење резултата путем е-индекса+++

· Доступан и ажуриран сајт Факултета +++

· Недовољно познавање ИТ инструмената за спровођење консултативне наставе на даљину+++
· Незаинтересованост једног броја наставника за измене система образовања++
· Недовољно познавање страних језика++
МОГУЋНОСТИ
ОПАСНОСТИ
· Развијање облика наставе, базиране на савременим технологијама. +++

· Едукација наставног кадра и студената за коришћење дигиталних технологија+++

· Недовољно финансирање од стране оснивача +++
Предлог мера и активности за унапређење квалитета стандарда 5:
1. Организовање радионица, обука, курсева и стручних предавања за наставнике и сараднике у области информационо-комуникационих технологија, са циљем унапређивања њихових дигиталних компетенција и оспособљавања за ефикасну примену савремених дигиталних алата, платформи и медија у наставном процесу. На овај начин стварају се услови за квалитетну реализацију алтернативних и комплементарних облика наставе, укључујући наставу на даљину, хибридне облике рада и коришћење одговарајућих дигиталних платформи и онлајн ресурса.

2. Доследна примена утврђених правила, стандарда и процедура за обезбеђивање квалитета наставе, уз активно и систематично укључивање већег броја релевантних субјеката у процес праћења, процене и унапређивања квалитета. Посебно је важно обезбедити континуирано учешће наставника, сарадника и студената, чије повратне информације, предлози и процене представљају значајну основу за идентификовање слабости, дефинисање корективних мера и даље унапређивање наставног процеса.

	Показатељи и прилози за стандард  5:
Прилог  5.1. Анализа резултата анкета студената о квалитету наставног процеса 
Прилог 5.2. Процедуре и поступци који обезбеђују поштовање плана и распореда наставе. 
Прилог 5.3. Доказ о спроведеним активностима којима се подстиче стицање активних компетенција наставника и сарадника


стандарди
	Стандард 6: Квалитет научноистраживачког, уметничког и стручног рада
Високошколска установа непрекидно ради на подстицању, обезбеђењу услова, праћењу и провери резултата научноистраживачког, уметничког и стручног рада и на њиховом укључивању у наставни процес.

	Опис стања, анализа и процена стандарда 6:
1.1 Факултет уметности у Нишу своју основну делатност – образовање студената на студијским програмима првог и другог нивоа академских студија – реализује у непосредној повезаности са уметничким, научноистраживачким и стручним радом наставника, сарадника, студената и других запослених. На тај начин обезбеђује се јединство образовног процеса и стваралачког, истраживачког и стручног деловања, што представља један од основних предуслова за унапређивање квалитета наставе и развој компетенција студената.

Опредељење Факултета за континуирано унапређивање квалитета у области уметничког, научноистраживачког и стручног рада потврђено је усвајањем одговарајућег нормативног оквира, којим су уређени различити аспекти професионалног развоја и праћења резултата рада запослених. У том смислу, донети су Правилник о уметничком, научном и стручном усавршавању запослених на Факултету и Правилник о критеријумима и поступку за систематско праћење и оцењивање обима и квалитета уметничког, научноистраживачког и стручног рада. Наведеним актима успостављени су механизми за подстицање професионалног и стручног усавршавања, као и за систематско праћење и вредновање резултата рада.

Факултет обезбеђује услове за развој и реализацију научноистраживачког, уметничког и стручног рада кроз утврђивање стратешких опредељења и израду одговарајућих планова и програма. Планирањем активности у овим областима стварају се услови за континуирано унапређивање научних, уметничких и стручних компетенција наставника и сарадника, као и за њихово непосредније укључивање у наставни процес.

Факултет активно учествује у припреми и реализацији уметничких, научних, стручних и других програма и пројеката у области уметности, наука о уметностима и друштвено-хуманистичких наука. Реализацијом ових активности Факултет развија сарадњу са релевантним институцијама и организацијама, подстиче размену знања и искустава и ствара могућности за укључивање наставника, сарадника и студената у различите облике професионалног и истраживачког рада.

Систематско праћење и вредновање обима и квалитета научноистраживачког и уметничкоистраживачког рада наставника и сарадника уређено је Правилником о обезбеђењу, контроли и унапређењу квалитета, Правилником о стандардима и поступцима обезбеђења квалитета и Правилником о критеријумима и поступку за систематско праћење и оцењивање обима и квалитета уметничког, научноистраживачког и стручног рада. Овим актима дефинисани су критеријуми и поступци за праћење и оцењивање остварених резултата, чиме се обезбеђује основ за периодично сагледавање успешности рада, идентификовање области за унапређивање и планирање одговарајућих мера.

На овај начин Факултет успоставља целовит систем у којем се образовна, уметничка, научноистраживачка и стручна делатност међусобно допуњују, а резултати уметничког и научноистраживачког рада непосредно доприносе осавремењивању наставног процеса, развоју студијских програма и унапређивању укупног квалитета рада Факултета.

1.2 У оквиру своје делатности, а у складу са циљевима и задацима за које је матичан, Факултет уметности у Нишу континуирано развија и реализује активности у области уметничкоистраживачког и научноистраживачког рада. Континуитет ове делатности потврђује се и кроз процес акредитације Факултета за обављање научноистраживачке делатности. Прва НИО акредитација установе добијена је Одлуком Одбора за акредитацију научноистраживачких организација Министарства просвете, науке и технолошког развоја број 021-01-17/52 од 22.01.2013. године. Друга НИО акредитација добијена је Одлуком Министарства просвете, науке и технолошког развоја Републике Србије број 660-01-00002/31 од 01.11.2016. године, трећа НИО акредитација установе добијена је Одлуком истог министарства број 660-01-00009/31 од 21.01.2021. године, а четврта, актуелна НИО акредитација установе је добијена Одлуком Министарства просвете, науке и технолошког развоја РС број 660-01-0008/2025-03/82 од 09.06.2026. године.
У наведеном периоду Факултет је реализовао већи број уметничкоистраживачких пројеката, како самостално, тако и у сарадњи са другим високошколским, научним, уметничким и културним институцијама и организацијама. Реализација ових пројеката представља значајан сегмент укупне делатности Факултета, јер омогућава развој истраживачких и стваралачких потенцијала, повезивање различитих области и размену знања и искустава са партнерима у земљи и иностранству.

Наставници и сарадници Факултета активно се укључују у рад уметничких и научних скупова, како самосталним пријављивањем и учешћем, тако и посредством различитих удружења, асоцијација, стручних организација и пројектних тимова. У периоду од 2023. до 2026. године наставници и сарадници Факултета остварили су више учешћа на релевантним уметничким и научним скуповима у земљи и иностранству, чиме су допринели презентацији резултата сопственог рада, размени професионалних искустава и јачању сарадње са сродним институцијама.

Уметнички и научноистраживачки рад на Факултету усмерен је на развој уметности, наука о уметности и стваралаштва, друштвено-хуманистичких наука, унапређивање делатности високог образовања и подизање квалитета наставног процеса. Истовремено, ове активности имају значајну улогу у развоју и усавршавању уметничког и научног подмлатка, као и у постепеном укључивању студената у различите облике уметничког и научноистраживачког рада. На овај начин студентима се омогућава стицање додатних знања и искустава, развијање истраживачких и стваралачких компетенција и повезивање теоријских знања са практичним и истраживачким радом.

Резултати уметничког и научноистраживачког рада доприносе и стварању услова за даљи развој Факултета, унапређивање његове стручне делатности и јачање институционалних капацитета. Истовремено, учешће у истраживачким и уметничким пројектима, као и сарадња са сродним институцијама, стварају могућности за размену знања, искустава и примера добре праксе, као и за припрему и реализацију заједничких пројеката.

Кроз континуирано унапређивање уметничкоистраживачке и научноистраживачке делатности Факултет доприноси развоју наука о уметности и уметничког стваралаштва, унапређивању струке и остваривању принципа целоживотног учења. Посебан значај има развој и усавршавање наставног и уметничког подмлатка, као и систематичније укључивање студената у истраживачке и стваралачке активности. Истовремено, Факултет кроз своју истраживачку и уметничку делатност јача позицију националног и регионалног центра за истраживања у области уметности, наука о уметности и друштвено-хуманистичких наука.
Повезивањем образовне, уметничке, научноистраживачке и стручне делатности, као и развијањем сарадње са институцијама у земљи и иностранству, Факултет ствара услове за континуирано унапређивање квалитета свог рада, ширење професионалне и академске мреже, реализацију заједничких пројектних активности и јачање сопствене препознатљивости у националном и међународном академском и уметничком простору.
1.3 Квалитет уметничког, научноистраживачког и стручног рада на Факултету уметности у Нишу обезбеђује се систематским стварањем услова за реализацију ових активности, утврђивањем стандарда у погледу обима и квалитета рада наставника и сарадника, праћењем остварених резултата, као и применом одговарајућих етичких принципа и стандарда у уметничком и научноистраживачком раду. Основ за реализацију наведених активности представљају развојна политика Факултета, Стратегија и планови уметничког, научноистраживачког и стручног рада, којима се дефинишу приоритети, циљеви и правци развоја у овој области.

Систематско праћење и вредновање резултата рада наставника и сарадника реализује се на нивоу департмана и катедри. На основу индивидуалних извештаја наставника и сарадника, веће департмана, односно веће катедре, припрема извештај о реализованом уметничком и научноистраживачком раду. Овим извештајем обухватају се:

· анализа и сумирање укупно остварених резултата уметничког и научноистраживачког рада;

· процена степена реализације усвојених планова и планираних активности;

· идентификовање проблема и околности које су утицале на делимичну или непотпуну реализацију појединих активности;

· сагледавање потреба и могућности за унапређивање резултата рада у наредном периоду.

На овај начин обезбеђује се континуирано праћење остварених резултата и степена реализације планираних активности, као и стварање основе за планирање корективних и развојних мера у области уметничког и научноистраживачког рада.

Факултет, у складу са расположивим финансијским могућностима, подстиче и стимулише уметнички, научноистраживачки и стручни рад наставника и сарадника. У том циљу обезбеђују се стручна и научна литература, приступ релевантним електронским базама података, рачунарска и друга опрема неопходна за реализацију истраживачких и уметничких активности, као и услови за представљање остварених резултата на научним и стручним скуповима у земљи и иностранству. Додатни вид подршке представља одобравање плаћених одсустава за учешће у научним, уметничким и стручним активностима, у складу са прописаним условима и потребама Факултета.

Посебан значај за систематско праћење и документовање резултата има вођење електронске евиденције о научноистраживачком и уметничком раду наставника и сарадника. Детаљни подаци о оствареним резултатима доступни су посредством апликације https://www.npao.ni.ac.rs/ (Научне публикације и уметничке референце академског особља), која је у надлежности Универзитета у Нишу. Овај систем омогућава централизовано евидентирање и преглед релевантних података о научним публикацијама, уметничким референцама и другим резултатима рада наставника и сарадника.

Применом наведених механизама Факултет обезбеђује континуитет у праћењу, вредновању и унапређивању уметничког, научноистраживачког и стручног рада, а резултате ових активности користи као основу за даље унапређивање квалитета наставе, развој компетенција наставника и сарадника и јачање укупних институционалних капацитета.

1.4 Факултет уметности у Нишу своје научноистраживачке, уметничке и стручне активности планира и реализује у складу са стратешким опредељењима установе, националним приоритетима у области високог образовања и релевантним европским стандардима. У том контексту, Факултет је, полазећи од циљева утврђених националним стратешким документима и сопственом Стратегијом обезбеђења квалитета за период 2023–2027. године, успоставио континуиран приступ повезивању и интегрисању образовне, уметничке, научноистраживачке и стручне делатности.
Овакво стратешко опредељење заснива се на принципу да се квалитет високог образовања у области уметности обезбеђује не само кроз реализацију наставног процеса, већ и кроз активно учешће наставника, сарадника и студената у уметничком, истраживачком и стручном раду. Резултати ових активности представљају значајну основу за осавремењивање наставног садржаја, развој студијских програма, унапређивање компетенција наставног кадра и подизање квалитета образовног процеса.
Научноистраживачке, уметничке и стручне активности Факултета усмерене су ка остваривању његових стратешких циљева и задатака, уз уважавање националних и европских приоритета и стандарда у области високог образовања. Њихова реализација планира се кроз одговарајуће програме, планове и пројектне активности, чиме се обезбеђује континуитет и систематичност у развоју истраживачког и уметничког рада.
Трогодишњим програмом уметничкоистраживачког рада предвиђено је организовање и учешће на научним и уметничким скуповима, манифестацијама и другим релевантним активностима у земљи и иностранству. На овај начин стварају се услови за презентацију резултата рада наставника и сарадника, размену професионалних и истраживачких искустава, успостављање сарадње са сродним институцијама и праћење савремених тенденција у области уметности и наука о уметности.
Поред тога, Факултет планира и реализује пројектне активности у складу са расположивим конкурсним могућностима. Планом реализације пројеката утврђују се приоритетне активности и пројекти за које Факултет конкурише као носилац или учесник, укључујући програме и конкурсе које расписују надлежно министарство у области просвете, науке и технолошког развоја, као и надлежно министарство у области културе.
Систематским планирањем и праћењем ових активности Факултет обезбеђује њихову повезаност са стратешким циљевима установе, истовремено јачајући своју улогу у развоју уметничке, научноистраживачке и стручне делатности и доприносећи остваривању националних и европских циљева у области високог образовања.
1.5 Сазнања, резултати и новине до којих Факултет уметности у Нишу долази реализацијом уметничких, научноистраживачких и стручних активности континуирано се разматрају и, у складу са њиховом релевантношћу, интегришу у наставни процес. На тај начин обезбеђује се непосредна повезаност истраживачког и стваралачког рада са образовном делатношћу, што доприноси осавремењивању наставних садржаја, метода рада и укупног квалитета студирања.

Факултет посебну пажњу посвећује томе да се уметнички и научноистраживачки рад реализују у складу са принципима добре научне и уметничке праксе и утврђеним етичким стандардима. У том погледу, примењује се Кодекс професионалне етике Универзитета у Нишу, којим су дефинисани принципи и стандарди етичког поступања у научноистраживачком и уметничком раду, облици недозвољеног понашања, као и одговарајуће академске мере и санкције у случају њиховог нарушавања. Кодексом су, такође, утврђени поступци за утврђивање одговорности и изрицање прописаних мера, чиме се обезбеђује институционални оквир за очување интегритета научног и уметничког рада.

Посебан значај у развоју истраживачке и стваралачке културе има укључивање наставника, сарадника и студената у реализацију уметничких и научноистраживачких активности. Укључивањем академског подмлатка у овај процес стварају се услови за стицање практичних истраживачких искустава, развој критичког и стваралачког мишљења и постепено оспособљавање за самосталан уметнички и научноистраживачки рад.

Резултати уметничких и научноистраживачких активности, као и нова сазнања проистекла из њих, представљају важан ресурс за унапређивање наставног процеса. Њиховом применом у настави обезбеђује се актуелност и савременост наставних садржаја, подстиче повезивање теоријских и практичних знања и стварају услови за континуирано унапређивање квалитета образовања. На тај начин успоставља се функционална веза између истраживачког, уметничког и образовног рада, која доприноси развоју компетенција студената и остваривању стратешких циљева Факултета.

1.6 Факултет уметности у Нишу континуирано реализује активности у области научноистраживачког, уметничког и стручног рада, које обухватају припрему и реализацију пројеката, организацију научних и стручних скупова, издавачку делатност, међународну сарадњу, уметничку и научну продукцију, као и развој и усавршавање уметничког и научног подмлатка. Наведене активности представљају саставни део делатности Факултета и доприносе остваривању његових стратешких циљева, унапређивању квалитета наставе и јачању институционалних капацитета.
У трогодишњем периоду реализован је већи број научноистраживачких и уметничкоистраживачких пројеката, уз финансијску подршку Министарства просвете, науке и технолошког развоја Републике Србије, као и СОКОЈ-а, односно Фонда за културна давања. Међу пројектима реализованим у периоду 2024–2025. године издвајају се:
· Биографски и стваралачки пут два српска уметника Чедомира Крстића и Петра Коњовића у духу савремене Европе (2024–2025);

· Специфичност хармонског језика и његова улога у музичкој драматургији опере Коштана Петра Коњовића (2024–2025);

· Музичко наслеђе, савремено стваралаштво и образовање укуса (О-10-17, Огранак САНУ у Нишу), који се реализује у периоду 2023–2026. године;

· Флаута у Вилином граду*, пројекат одобрен од стране СОКОЈ-а/Фонда за културна давања (2021).

Факултет континуирано развија и научну и стручну продукцију кроз организацију научних скупова и објављивање резултата истраживачког рада. Посебно место заузима међународни научни симпозијум Балкан Арт Форум, који Факултет организује од 2013. године. Једанаести скуп одржан је 2024. године под називом „Уметност и култура данас: феномен емпатије у уметности и култури“*. Имајући у виду континуитет и значај ове манифестације, донета је одлука да се одржава у бијеналном формату, тако да је наредно одржавање планирано за октобар 2026. године.
У области издавачке делатности, Факултет учествује у припреми и објављивању научних и стручних публикација, међу којима се издвајају Зборници за ликовне уметности Матице српске, Зборник Огранка САНУ у Нишу, Зборник радова Балкан Арт Форума 2024 и Visual Arts and Music, едиције Универзитета у Нишу. Ове публикације представљају значајан вид презентације и дисеминације резултата научноистраживачког и уметничкоистраживачког рада наставника и сарадника.
Факултет уметности у Нишу континуирано реализује различите облике уметничких пројеката и програма, како у оквиру пројеката финансираних из екстерних извора, тако и у оквиру сопствених активности и расположивих извора финансирања. Значајан сегмент ових активности представљају концертни, изложбени и сценски пројекти, којима се резултати уметничког рада наставника, сарадника и студената представљају стручној и широј јавности.
Међу значајнијим реализованим активностима издвајају се:

· опера Коштана Петра Коњовића, реализована 2024. године у Народном позоришту у Нишу и на Летњој позорници у Нишу;
· опера На уранку, Станислава Биничког, реализована 2025. године у Народном позирушту у Нишу

· опера Кармен, Жорже Бизеа, реализована 2025 и 2026. године у Народном позоришту у Нишу и на Летњој позорници у Нишу;

· III Hammer Fest, реализован 2025. године у Светосавском дому, уз учешће Факултета уметности у Нишу;
· такмичење соло певача Belcanto, КИП, Ниш (2025);

· Концертна сезона Факултета уметности за 2024, 2025. и 2026. годину;

· Пројекат САНУ, огранак у Нишу, Музичко наслеђе, савремено стваралаштво и образовање укуса* (2023–2026);

· пројекти концертног и изложбеног представљања уметника из Србије и иностранства (2023–2026);

· међународна изложба радова на папиру студената Факултета уметности у Нишу, Факултета ликовних уметности у Једрену, Факултета ликовних уметности у Скопљу и Академије ликовних умјетности у Сарајеву;

· изложбе *Цртеж малог формата 2024* и *Цртеж малог формата 2025*, које су окупиле студенте уметничких факултета и реализоване у различитим изложбеним просторима у Нишу.

Наведене активности имају вишеструки значај, јер истовремено доприносе развоју уметничке продукције, презентацији резултата рада наставника и студената, обогаћивању културне понуде града и јачању видљивости Факултета у националном и међународном уметничком простору.
У периоду од 2023. до 2026. године Факултет је интензивирао међународну сарадњу кроз програм Erasmus+ KA1, у оквиру којег су реализоване мобилности наставника, ненаставног особља и студената, као и учешће у BIP радионицама. Сарадња је остваривана са високошколским установама из Бугарске, Словеније, Молдавије, Грчке, Италије, Пољске и Турске, укључујући Великотрновски универзитет „Св. св. Кирил и Методиј“, Академију за глазбо Универзитета у Љубљани, Ion Creanga University у Кишињеву, Софијски универзитет „Св. Климент Охридски“, University of West Attica, Conservatory of Music „N. Piccinni“ у Барију, Adam Mickiewicz University у Познању, Anadolu University у Истанбулу и Trakya University у Једрену.
Поред активности реализованих у оквиру програма мобилности, Факултет је током овог периода развијао сарадњу са бројним иностраним високошколским установама са којима има закључене споразуме о академској сарадњи. Сарадња је обухватила Академију умјетности Универзитета у Бањој Луци, Музичку академију Универзитета у Источном Сарајеву, Педагошки факултет Универзитета у Марибору, Trakya University у Једрену, University of Ljubljana – Faculty of Music, Факултет за музичка уметности и Факултет за ликовне уметности Универзитета „Св. Кирил и Методиј“ у Скопљу, New Bulgarian University, University „St. Kliment Ohridski“ у Софији, University of Veliko Tarnovo „St. Cyril and St. Methodius“, University of Kemerovo, West Attica University, Kazakh National University of Arts, Универзитет „Гоце Делчев“ у Штипу и Амерички универзитет у Скопљу.
Остварени облици међународне сарадње обухватили су мобилности и стручно усавршавање наставника и сарадника, учешће на радионицама и мастер-класовима, ангажовање гостујућих наставника и предавача по позиву, учешће у различитим облицима наставе, научним скуповима и пројектима, рад у редакцијским одборима и рецензентске активности, као и размену изложби и концерата. На овај начин међународна сарадња непосредно доприноси размени знања и искустава, унапређивању компетенција наставника и студената и јачању међународне препознатљивости Факултета.
Факултет посебну пажњу посвећује развоју, афирмацији и професионалном усавршавању уметничког и научног подмлатка. Наставници и сарадници подстичу младе истраживаче и уметнике на активно учешће у научноистраживачким и уметничким активностима, публиковању научних радова, учешћу на научним скуповима, симпозијумима и конференцијама, као и на националним и међународним конкурсима, изложбама, концертима и другим облицима јавне презентације.
Укључивањем младих уметника и истраживача у пројекте, научне и уметничке програме и друге професионалне активности стварају се услови за развој њихових компетенција, стицање практичних искустава и постепено преузимање активније улоге у академској и уметничкој заједници. На овај начин обезбеђује се континуитет развоја кадровских потенцијала Факултета и стварају предуслови за дугорочно унапређивање квалитета његове образовне, уметничке и научноистраживачке делатности.
Факултет уметности у Нишу значајан део своје уметничке делатности усмерава ка јавном представљању резултата рада наставника, сарадника и студената. У областима музичке, ликовних и примењених уметности и дизајна организују се јавни концерти, изложбе и други уметнички програми у Концертно-изложбеном простору Факултета, као и у другим концертним и изложбеним просторима у Нишу.
У том контексту настављена је сарадња са значајним установама културе у граду, међу којима су Нишки симфонијски оркестар, Народно позориште у Нишу, Нишки културни центар, Студентски културни центар, Галерија савремене ликовне уметности и Галерија Арт55. Остваривањем ових облика сарадње Факултет доприноси разноврсности и квалитету културног и уметничког живота Ниша, истовремено обезбеђујући студентима и наставницима могућности за јавну презентацију и професионалну афирмацију.
Укупним обимом и разноврсношћу наведених активности Факултет потврђује континуирано опредељење за развој научноистраживачке, уметничке и стручне делатности. Повезивањем пројектног рада, научне и уметничке продукције, међународне сарадње, развоја подмлатка и сарадње са институцијама културе обезбеђује се непосредна повезаност ових активности са наставним процесом и стратешким развојем Факултета, као и његовим доприносом академској, уметничкој и културној заједници.
Гостовања истакнутих домаћих и иностраних предавача представљају значајан сегмент активности Факултета уметности у области уметничког, научноистраживачког и стручног рада, као и важан облик остваривања међународне сарадње. Организовањем предавања, стручних презентација, мајсторских курсева, радионица и других облика академске размене, студентима и наставном кадру омогућава се непосредан контакт са савременим достигнућима у области уметности и наука о уметности, као и упознавање са различитим методама, приступима и примерима добре праксе.

Факултет уметности у Нишу активно учествује у раду међународних професионалних и академских мрежа и организација. Факултет је члан Европске лиге образовних уметничких институција (ELIA – European League of Institutes of the Arts), Европске асоцијације конзерваторијума (AEC – Association Européenne des Conservatoires, Académies de Musique et Musikhochschulen) и Интернационалне конфедерације акордеониста (C.I.A. – Confédération Internationale des Accordéonistes). Чланство у наведеним организацијама доприноси повезивању Факултета са сродним високошколским и уметничким институцијама, размени знања и искустава, праћењу актуелних тенденција у високом уметничком образовању и развијању различитих облика међународне сарадње.

Наставници Факултета остварују и значајан професионални ангажман у међународној и националној академској заједници. Њихово учешће у раду редакција домаћих и међународних научних и стручних часописа, као и ангажовање у поступцима рецензирања научних и стручних радова, представља показатељ професионалне компетентности и доприноса развоју научне и уметничке заједнице. Ови облици ангажовања истовремено доприносе јачању академске препознатљивости Факултета, развијању професионалних мрежа и унапређивању квалитета научноистраживачког и уметничког рада.

Наведене активности доприносе континуираном унапређивању квалитета рада Факултета, подстичу размену знања и искустава и стварају услове за интензивније повезивање наставног, уметничког, научноистраживачког и међународног деловања. На тај начин Факултет јача своју позицију у националном и међународном академском и уметничком окружењу и ствара додатне могућности за професионални развој наставника, сарадника и студената.
1.7 Факултет уметности континуирано развија и реализује издавачку делатност, настојећи да, у складу са расположивим финансијским могућностима, обезбеди објављивање публикација од значаја за наставни, уметнички, научноистраживачки и стручни рад. У оквиру своје издавачке делатности Факултет објављује монографије, уџбенике, помоћне уџбенике, приручнике и друге релевантне публикације, као и зборнике радова са традиционалног међународног научног скупа Balkan Art Forum, који се одржава у организацији Факултета.
Факултет је издавач уметничког магазина Aperto nuovo чиме доприноси презентацији и афирмацији уметничког стваралаштва, научних резултата и стручних достигнућа наставника, сарадника и других аутора. Поред сопствених издања, Факултет учествује и у издавању едиције Visual Arts and Music, која се реализује у оквиру међународног научног часописа Универзитета у Нишу Facta Universitatis.
Посебна пажња посвећује се обезбеђивању квалитета објављених публикација. Квалитет садржаја, структуре, стила и обима рукописа подлеже стручној рецензији, чиме се обезбеђује одговарајући ниво научне, уметничке и стручне релевантности публикација. Рецензентски поступак представља један од основних механизама контроле квалитета, док Наставно-уметничко веће разматра и усваја рецензије у складу са утврђеним процедурама.
Издавачка делатност Факултета одвија се у континуитету и заснива се на утврђеним стандардима и процедурама, у складу са Правилником о издавачкој делатности. На овај начин обезбеђује се систематско планирање и реализација издавачких активности, контрола квалитета публикација и њихов допринос развоју наставне, уметничке, научноистраживачке и стручне делатности Факултета.

	SWOT анализа стандарда:
ПРЕДНОСТИ

СЛАБОСТИ

· Ефикасан систем праћења и оцењивања квалитета уметничког, научноистраживачког и стручног рада наставног кадра +++

· Високе уметничке и научне компетенције наставника и сарадника +++

· Организација научних скупова, уметничких манифестација+++
· Учествовање у пројектима+
· Развијена међународна сарадња са сродним институцијама+++
· Квалитетна издавачка делатност Факултета++

· Факултет мотивише уметнички и научноистраживачки подмладак+
· Недовољно финансирање од стране оснивача за реализацију уметничких, научноистраживачких и стручних истраживања+++
· Мали број пројеката у области уметности+++
МОГУЋНОСТИ
ОПАСНОСТИ
· Континуирано аплицирање за учешће у пројектима+++

· Успостављање подстицајних мера за наставнике и сараднике који публикују резултате истраживања и учествују у пројектима++
· Стимулација научног подмлатка за учешће у пројектима
· Непостојање стимулативних и корективних мера за уметнички, стручни и научни допринос+++ 
· Недовољно ангажовање наставника и сарадника за учешће у пројектима +++
Предлог мера и активности за унапређење квалитета стандарда 6: 

· Интензивирање покретања и реализације пројеката Факултета
Повећати број пројеката који се реализују на нивоу установе, уз подстицање наставника и сарадника да, поред индивидуалног професионалног ангажовања, активно учествују у заједничким пројектним активностима Факултета. На овај начин јачати институционални капацитет за припрему и реализацију пројеката и обезбеђивати веће повезивање уметничког, научноистраживачког и стручног рада.

· Успостављање стимулативних мера за учешће у пројектним активностима установе
Увести одговарајуће облике награђивања и признавања ангажовања наставника и сарадника који својим радом доприносе реализацији уметничких, научноистраживачких и стручних активности у оквиру пројеката Факултета, у складу са расположивим ресурсима и утврђеним критеријумима.

· Унапређивање система вредновања уметничког, научноистраживачког и стручног рада
Обезбедити да резултати уметничког, научноистраживачког и стручног рада наставника и сарадника буду адекватно препознати и вредновани у поступцима избора у наставничка и сарадничка звања, у складу са важећим критеријумима и нормативним оквиром.

· Подстицање стручног усавршавања наставника и сарадника у области страних језика и информационих технологија
Развијати стимулативне механизме за наставнике и сараднике који унапређују компетенције из области страних језика и информационо-комуникационих технологија, са циљем повећања њихове професионалне мобилности, успешнијег учешћа у међународним пројектима и примене савремених дигиталних алата у наставном, уметничком, научноистраживачком и стручном раду.

· Јачање капацитета и континуитета рада тима за пројектне активности
Обезбедити континуиран и благовремен рад тима задуженог за праћење и координацију пројектних активности, укључујући редовно праћење конкурсних позива, информисање наставника и сарадника и пружање стручне подршке у припреми пројектне документације. По потреби организовати радионице и обуке за припрему пројектних предлога, са посебним акцентом на административне, финансијске и стручне аспекте аплицирања.

	Показатељи и прилози за стандард  6:
Табела 6.1. Назив  текућих научноистраживачких/уметничких  пројеката,  чији  су  руководиоци  наставници  стално запослени у високошколској установи. 
Табела 6.2. Списак наставника и сарадника запослених у високошколској установи, учесника у текућим домаћим и међународним пројектима 
Табела 6.3.  Збирни  преглед  научноистраживачких и уметничких резултата у установи у претходној календарској години према критеријумима Министарства и класификације уметничко-истраживачких резултата. 
Табела 6.4. Списак SCI/ ССЦИ-индексираних радова по годинама за претходни трогодишњи период. (Навести референце са редним бројем)
Табела 6.5. Листа   одбрањених  докторских   дисертација  и уметничких пројеката  (име кандидтата, име ментора,  назив дисертације и година одбране, публиковани резултати) у високошколској установи у претходне три школске године
Табела 6.6. Списак стручних и уметничких пројеката који се тренутно реализују у установи чији  су  руководиоци  наставници  стално запослени у високошколској установи.
Прилог  6.1. Списак  награда  и признања  наставника,  сарадника  и  студената  за остварене резултате у научноистраживачком и  уметничко-истраживачком раду. 
Прилог  6.2. Однос наставника и сарадника укључених у пројекте у односу на укупан број наставника и сарадника на високошколској установи. 
Прилог  6.3.  Однос  броја  SCI-индексираних    радова  у  односу  на  укупан  број наставника и сарадника на високошколској установи.


стандарди
	Стандард 7: Квалитет наставника и сарадника
Квалитет наставника и сарадника обезбеђује се пажљивим планирањем и избором на основу јавног поступка, стварањем услова за перманентнo усавршавање и развој наставника и сарадника и провером квалитета њиховог рада у настави.

	Упутства за примену стандарда 7:
7.1 Факултет уметности у Нишу приликом избора наставника и сарадника у одговарајућа звања примењује прописане поступке и критеријуме на основу којих се вреднују њихова уметничко-истраживачка, научноистраживачка и педагошка активност. Кадровска политика Факултета заснива се на јасно утврђеним условима и критеријумима за избор и заснивање радног односа, чиме се обезбеђује транспарентност и уједначеност поступака.

      Обезбеђивање и континуирано унапређивање квалитета наставника и сарадника остварује се, поред спровођења одговарајуће кадровске политике, и систематским праћењем и подстицањем њиховог наставног, научноистраживачког, стручног и уметничког рада. На тај начин Факултет ствара услове за континуирани професионални развој наставног кадра и унапређивање квалитета наставног и уметничко-истраживачког рада.

      Извештаји о кандидатима у поступцима избора у звања стављају се на јавни увид у трајању од 30 дана, чиме се обезбеђује транспарентност поступка и могућност увида заинтересованих страна у резултате рада кандидата.
7.2 Приликом избора кандидата у наставничка звања Факултет посебно вреднује резултате уметничког, односно научноистраживачког рада, допринос развоју наставе и других делатности Факултета, резултате педагошког рада, допринос у обезбеђивању научнонаставног подмлатка, као и ангажовање на реализацији пројеката. На овај начин у поступку избора сагледавају се различити аспекти професионалног ангажовања кандидата и њихов допринос развоју Факултета.

      Поступак избора наставника и сарадника је јаван, а извештаји о кандидатима доступни су на увид стручној и широј јавности. Услови и поступак избора уређени су Законом о високом образовању Републике Србије, Статутом Универзитета у Нишу, Статутом Факултета, Правилником о условима и поступку заснивања радног односа и стицања звања наставника Универзитета у Нишу и Ближим критеријумима за избор у звања наставника Универзитета у Нишу, који су усаглашени са препорукама Националног савета за високо образовање. Сва наведена документа доступна су јавности путем интернет страница Факултета и Универзитета у Нишу.

      Подаци о наставницима и сарадницима Факултета доступни су на званичној интернет страници Факултета, док су њихове референце доступне и путем базе Универзитета у Нишу, чиме се обезбеђује транспарентност података о професионалним квалификацијама и оствареним резултатима наставног кадра www.npao.ni.ac.rs
7.3 Сви наставници и сарадници Факултета подносе годишњи извештај о оствареном научноистраживачком, односно уметничком раду, као и план активности за наредни период. Наведена документација разматра се на већима департмана и катедри, након чега се систематизује и обједињује у Годишњи извештај о раду Факултета. На овај начин обезбеђује се континуирано праћење, вредновање и планирање научноистраживачких и уметничких активности наставника и сарадника.
7.4 Дугорочна политика Факултета у области селекције и развоја младих кадрова дефинисана је Програмом развоја уметничког подмлатка Факултета. Овим документом утврђују се приоритети и мере усмерене на систематско подстицање стручног, уметничког и научног развоја младих наставника и сарадника, као и на обезбеђивање континуитета и подмлађивање наставног и уметничко-истраживачког кадра Факултета.
7.5 Факултет наставницима и сарадницима обезбеђује услове и могућности за континуирано образовање, као и за уметничко, научно и стручно усавршавање. У циљу благовременог информисања о могућностима професионалног развоја, обавештења о конкурсима за мобилност у оквиру програма Еразмус+, научним и стручним скуповима које организују образовне и друге институције у земљи и иностранству, као и о изменама у приступу базама података, објављују се на интернет страници Факултета и огласним таблама у свим објектима у којима се реализује настава, као и у деканату. Информације се наставном кадру достављају и електронским путем.

      Наставници и сарадници се благовремено упознају и са успостављеним контактима Факултета са домаћим и међународним образовним и уметничким институцијама, који представљају основу за размену наставника и сарадника, као и за припрему и реализацију заједничких пројеката.
      Опредељење Факултета уметности у Нишу за континуирано унапређивање професионалних компетенција и референтности наставника и сарадника огледа се и у обезбеђивању подршке за њихово усавршавање. Факултет одобрава плаћена одсуства ради студијских боравака и специјализација, учешћа на научним и стручним скуповима у земљи и иностранству, као и учешћа у финансирању научног, стручног и уметничког усавршавања наставника и сарадника.
7.6 Приликом избора у наставничка и сарадничка звања, поред стручних резултата и компетенција, посебно се вреднују педагошке способности кандидата, као и повезаност њиховог наставног, уметничког и научног ангажовања. Наставни кадар Факултета обухвата уметничке и научне профиле у ДХ пољу, чије су компетенције и квалификације развијане кроз одговарајуће академско образовање, наставну праксу и континуирано професионално ангажовање.

      Посебан значај у вредновању наставно-уметничког кадра имају репрезентативне референце у релевантним уметничким областима Факултета. Оне обухватају изложбену, концертну делатност, научне радове, реализацију уметничких и других пројеката, учешће у радионицама и раду стручних жирија, освојене награде, као и објављена теоријска и уџбеничка дела.

      Факултет уметности у Нишу активно учествује у раду Уметничко-стручног и Научно-стручног већа за ДХ поље Универзитета у Нишу, која се баве унапређивањем и прецизирањем критеријума за избор у звања, као и дефинисањем репрезентативних референци у пољу уметности. Учешћем у раду ових тела Факултет доприноси развоју и унапређивању критеријума за вредновање специфичних резултата уметничког и научног рада.
7.7 Факултет уметности у Нишу посебну пажњу посвећује континуираном праћењу и унапређивању квалитета рада наставника и сарадника. Овај сегмент система обезбеђивања квалитета заснива се на редовном сагледавању њиховог наставног, уметничког, научноистраживачког и стручног ангажовања, као и на подстицању професионалног развоја и усавршавања педагошких, дидактичких и методичких компетенција. На тај начин стварају се услови за унапређивање квалитета наставе и њено прилагођавање потребама студената и захтевима студијских програма.

      Један од значајних механизама за процену квалитета педагошког рада представља студентско вредновање наставе. Студенти једном годишње, у пролећном семестру, путем електронских упитника износе своје ставове и мишљења о предметима које похађају, као и о наставницима и сарадницима ангажованим на њиховој реализацији. Анкетирањем се обухватају различити аспекти педагошког рада, што омогућава свеобухватније сагледавање квалитета наставе и односа наставног кадра према студентима.

      Резултати студентског вредновања систематизују се и анализирају у оквиру поступака самовредновања и праћења квалитета рада Факултета. Добијени показатељи користе се за идентификовање позитивних аспеката рада, али и области у којима постоји простор за побољшање. Уколико се уочи потреба за унапређивањем одређених аспеката наставног или педагошког рада, резултати представљају основу за предлагање и предузимање одговарајућих мера. 

      Континуирано праћење резултата рада, у комбинацији са студентским повратним информацијама и подршком професионалном усавршавању, представља важан механизам за развој компетенција наставника и сарадника. На овај начин Факултет настоји да обезбеди стабилан ниво квалитета наставе, подстакне размену добрих педагошких пракси и унапреди услове за успешно остваривање исхода учења.

	SWOT анализа стандарда:

ПРЕДНОСТИ

СЛАБОСТИ

· Јасно дефинисан поступак избора наставника и сарадника +++

· Транспарентност информација која се тичу изборног поступка и резултата конкурса+++

· Правни оквир и регулатива избора наставника у звања, усаглашени са  критеријумима и минималним условима  Националног савета за високо образовање+++

· Високе научне, уметничке и стручне компетенције, потребне педагошке способности наставног кадра +++

· Стимулисање стручних усавршавања наставника и сарадника++
· Недовољна финансијска стимулација за обезбеђење перманентне едукације и усавршавања наставника и сарадника+++

· Недовољна средства за додатну едукацију наставног кадра и набавку савремених ИТ технологија ++

· Недостатак заинтересованости код мањег броја запослених за константно усавршавање+

МОГУЋНОСТИ
ОПАСНОСТИ
1. Перманентно усавршавање наставника и сарадника у иностранству++

2. Унапређивање компетентности наставника у складу са захтевима савременог тржишта рада +

3. Учешће у мобилностима у оквиру Еразмус + пројеката
· Недостатак материјалних предуслова за подстицање радног ангажовања најбољих студената у области уметности+++
Предлог мера и активности за унапређење квалитета стандарда 7:
1. Подстицање конкурсних и пројектних активности наставног кадра – стварати услове и обезбеђивати подршку наставницима и сарадницима за активније учешће у домаћим и међународним конкурсима и пројектима, са циљем развијања стручних, научноистраживачких и уметничких активности, јачања институционалних капацитета и обезбеђивања додатних извора финансирања.

2. Обезбеђивање континуиране подршке пројектног и менаџерског тима – унапредити организациону и стручну подршку запосленима у припреми, реализацији и праћењу пројектних активности, укључујући идентификовање релевантних конкурса, припрему пројектне документације, административно праћење и координацију пројеката.

3. Интензивирање сарадње са иностраним високошколским установама и угледним стручњацима – развијати и проширивати међународну сарадњу кроз организовање и реализацију мастер класова, презентација, радионица, гостујућих предавања и других облика академске и уметничке размене, уз укључивање еминентних домаћих и иностраних стручњака.

4. Подстицање учешћа наставника, сарадника и студената у програмима мобилности – унапређивати информисање и обезбеђивати одговарајуће стимулативне механизме за веће учешће у програмима међународне мобилности, ради размене знања и искустава, унапређивања компетенција и јачања међународне препознатљивости Факултета.

5. Континуирано унапређивање и осавремењивање опреме – плански и континуирано улагати у набавку, модернизацију и замену опреме неопходне за реализацију наставних, уметничких, научноистраживачких и стручних активности, у складу са потребама студијских програма и савременим стандардима у области образовања и уметности.



	Показатељи и прилози за стандард  7:
Табела 7.1.  Преглед  броја  наставника  по  звањима  и  статус  наставника  у
високошколској установи  (радни однос са пуним и непуним радним временом, ангажовање по уговору) 
Табела 7.2. Преглед броја сарадника и статус сарадника у високошколској установи  (радни однос са пуним и непуним радним временом, ангажовање по уговору)
Прилог 7.1. Правилник о избору наставника и сарадника
Прилог 7.2. Однос укупног броја студената (број студената одобрен акредитацијом помножен са бројем година трајања студијског програма) и броја запослених наставника на нивоу установе


стандарди
	Стандард 8: Квалитет студената 
Квалитет студената се обезбеђује селекцијом студената на унапред прописан и јаван начин, оцењивањем студената током рада у настави, перманентним праћењем и проверавањем резултата оцењивања и пролазности студената и предузимањем одговарајућих мера у случају пропуста.

	Опис стања, анализа и процена стандарда 8:
8.1 Факултет уметности у Нишу путем званичне интернет странице обезбеђује доступност релевантних информација о поступцима пријема и уписа кандидата на основне и мастер академске студије акредитованих студијских програма. У оквиру секција Основне академске студије и Мастер академске студије представљене су структуре студијских програма који се тренутно реализују, са основним подацима о њиховом садржају и организацији.

      Студентима и потенцијалним кандидатима доступне су информације о садржају наставних предмета, предиспитним и испитним обавезама, прописаној литератури, броју ЕСПБ бодова, као и наставницима ангажованим на реализацији наставе. За сваку академску годину припрема се Информатор, који садржи релевантне информације за кандидате заинтересоване за упис на студијске програме Факултета, чиме се обезбеђује благовремено и поуздано информисање о условима и поступку уписа.
      Поред информација које се односе на студијске програме и режим студирања, студентима су доступни и подаци о условима за одржавање статуса редовног, односно самофинансирајућег студента, као и информације о њиховим правима, обавезама и одговорностима. На интернет страници Факултета доступне су и информације о организацији и начину рада Факултета, његовим органима и стручним службама, чиме се обезбеђује транспарентност рада установе и олакшава приступ информацијама од значаја за студенте и друге заинтересоване стране.
8.2 У прву годину основних академских студија може се уписати лице које испуњава услове прописане Статутом Факултета и Правилником о упису студената на студијске програме Факултета уметности у Нишу, као и кандидат који положи испит за проверу склоности и способности.

      На студијске програме Факултета уметности уписују се кандидати који су претходним средњошколским, односно академским образовањем стекли знања и компетенције неопходне за успешно укључивање у систем високошколског образовања у области уметности.

      Кандидат који конкурише за упис на основне академске студије може остварити највише 100 бодова, и то на основу општег успеха постигнутог у средњој школи и резултата на испиту за проверу склоности и способности, који полажу сви пријављени кандидати. На основу општег успеха у средњој школи кандидат може остварити највише 20 бодова, при чему се број бодова утврђује на основу збира просечних оцена остварених у сваком разреду средње школе, заокружених на две децимале. На испиту за проверу склоности и способности кандидат може остварити највише 80 бодова.

      Право на упис стиче кандидат који испуни прописане услове, оствари минимални број бодова на испиту за проверу склоности и способности и буде рангиран у оквиру броја студената одобреног за упис. Минимални праг на испиту износи 48 бодова за студијске програме основних академских студија Сликарство и Графички дизајн, односно 22 бода за студијске програме Извођачке уметности и Музичка теорија (Програм на који су последњи пут у прву годину студија уписани студенти у 2024/2025. години. Програм је укинут 2025. године) и Музичка педагогија (Програм који је акредитован први пут 2025. године и студенти су уписани у прву годину студија први пут у 2025/2026. години).

      Сви услови, критеријуми, правила, права и обавезе у поступку уписа на основне академске студије уређени су Правилником о упису студената на студијске програме Факултета уметности у Нишу.
      За упис на мастер академске студије Универзитет у Нишу објављује заједнички конкурс за факултете у свом саставу. На мастер академске студије Факултета може се уписати кандидат који је завршио одговарајуће основне академске студије, остварио најмање 240 ЕСПБ бодова и положио пријемни испит.
      Пријемни испит полажу сви кандидати пријављени за упис на мастер академске студије. На студијским програмима мастер академских студија Сликарство, Графички дизајн, Извођачке уметности, Музичка теорија, Музичка педагогија кандидат на пријемном испиту може остварити највише 80 бодова. По основу општег успеха оствареног на основним академским студијама и просечне оцене из предмета за који кандидат конкурише може се стећи највише 20 бодова.
      Право на упис стиче кандидат који испуни прописане услове, оствари минимални број бодова на пријемном испиту и буде рангиран у оквиру одобреног броја студената. Минимални праг износи 48 бодова за студијске програме Сликарство и Графички дизајн, односно 44 бода за студијске програме Извођачке уметности, Музичка теорија (Програм на који су последњи пут уписани студенти у 2024/2025. години. Програм је укинут 2025. године), Музичка педагогија (Програм који је акредитован први пут 2025. године и студенти су уписани први пут у 2025/2026. години).
      Сви услови, правила, права и обавезе који се односе на упис на мастер академске студије уређени су Правилником о упису студената на студијске програме Факултета уметности у Нишу.
8.3 На Факултету се систематски развија и подстиче принцип једнакости и равноправности свих студената, без обзира на расу, боју коже, пол, сексуалну оријентацију, етничко, национално или социјално порекло, језик, вероисповест, политичко или друго мишљење, статус стечен рођењем, имовинско стање и друга лична својства. Факултет обезбеђује услове за равноправно укључивање у студијски процес и студентима са сензорним или моторним инвалидитетом, односно студентима којима је потребна додатна подршка у процесу студирања.

      Дискриминација по било ком основу није дозвољена и искључена је применом релевантних аката Факултета, као и професионалним и етичким поступањем наставног и ненаставног особља. Сви запослени настоје да Факултет развија као безбедну, етичку и подстицајну академску средину, засновану на међусобном уважавању и поштовању наставника и студената. Факултет истовремено обезбеђује услове за слободно изражавање критичког мишљења студената и њихово указивање на евентуалне недостатке и пропусте у раду установе.

      Шефови катедри, у сарадњи са наставницима и сарадницима, континуирано прате рад и напредовање студената, препознају потенцијалне тешкоће у студирању и, у складу са утврђеним потребама, предлажу одговарајуће мере за унапређивање наставе и обезбеђивање додатне подршке студентима.
8.4 Поред општих аката и информација доступних на интернет страници Факултета, студенти се на почетку сваког семестра упознају са обавезом редовног праћења наставе. Наставник је дужан да на првом часу упозна студенте са овом обавезом, имајући у виду да је присуство настави један од критеријума релевантних за формирање оцене. На тај начин подстиче се редовно учешће студената у наставном процесу.

      Наставници су обавезни да на сваком часу воде евиденцију о присутним студентима. Оваквим начином праћења обезбеђује се увид у редовност похађања наставе и ствара основа за предузимање одговарајућих мера у случајевима уочених одступања.

      Факултет студентима обезбеђује различите облике подршке током студирања, укључујући менторски рад, редовне консултације, информисање о правима и обавезама, као и подршку у планирању и реализацији студентских пројеката. Наставници и сарадници доступни су студентима како у оквиру наставе тако и ван непосредне реализације наставних активности, чиме се подстиче континуирана комуникација, праћење напретка студената и успешније савладавање студијских обавеза.
8.5 На званичној интернет страници Факултета уметности у Нишу, као и на огласним таблама у свим објектима у којима се реализује настава, доступан је курикулум студијских програма, којим се студенти упознају са обавезама у погледу редовног праћења наставе, начином бодовања предиспитних обавеза, као и захтевима за континуирани рад током семестра и успешно савладавање студијског програма. Испуњавањем предиспитних обавеза и полагањем испита студенти остварују одговарајући број ЕСПБ бодова, у складу са структуром и захтевима студијског програма.
8.6 Студенти активно учествују у настави, а њихов рад и напредовање континуирано се прате и вреднују. Факултет је систем оцењивања студената уредио општим правним актима, пре свега Правилником о полагању испита и оцењивању на испиту и Правилником о стандардима и поступцима за обезбеђење квалитета Факултета, у складу са одредбама Закона о високом образовању. Наведени акти доступни су јавности и објављени на званичној интернет страници Факултета.

      Правилником о полагању испита и оцењивању на испиту детаљније су уређени услови и начин полагања испита, организација и поступак испитивања, начин формирања коначне оцене, заштита права студената, као и друга питања од значаја за полагање испита и вредновање постигнућа студената.

      Факултет уметности у Нишу систематски прати, преиспитује и унапређује методе и критеријуме оцењивања, настојећи да обезбеди њихову јасност, објективност и усклађеност са исходима учења и захтевима студијских програма. У складу са Правилником о полагању испита и оцењивању на испиту, наставници и сарадници у Спецификацији предмета дефинишу облике студентског рада и одговарајуће критеријуме њиховог вредновања.
      Спецификацијом предмета утврђују се:
      - облици рада студената који се вреднују и бодују током наставе, као што су редовност похађања наставе, активност и присуство на вежбама, колоквијуми, семинарски радови и друге предиспитне активности предвиђене Правилником о полагању испита и оцењивању на испиту, као и испит и завршни испит, а у складу са акредитованим курикулумом;

      - методе и критеријуми за вредновање и бодовање сваког појединачног облика студентског рада, чиме се обезбеђује транспарентност начина формирања оцене и јасно информисање студената о условима за остваривање поена.
8.7 Оцењивање студената спроводи се у складу са унапред утврђеним правилима, критеријумима и процедурама, који су прописани релевантним актима Факултета и доступни јавности путем званичне интернет странице. Методе оцењивања усклађене су са циљевима, садржајем и обимом студијских програма, као и са исходима учења који се очекују од студената.
      Факултет систематски прати и анализира примену метода и критеријума оцењивања и, у складу са потребама, предузима мере за њихово унапређивање, првенствено у оквиру студијских програма. Посебна пажња посвећује се прилагођености начина оцењивања садржају и исходима конкретних предмета, као и способности студената да самостално примењују стечена знања и вештине у теоријском и практичном раду.
      Провера и вредновање знања и компетенција студената реализују се континуирано, кроз различите облике рада, у складу са курикулумом акредитованог предмета. Разноврсност наведених активности омогућава свеобухватније сагледавање постигнућа студената и њихове способности да стечена знања и вештине примене у конкретним теоријским и практичним ситуацијама.
8.8 Факултет уметности у Нишу поступке оцењивања, као и стандарде професионалног и етичког поступања наставника и сарадника према студентима, уређује релевантним општим актима, пре свега  Правилником о стандардима и поступцима обезбеђења  и Правилником о полагању испита и оцењивању на испитима. Наведеним актима утврђују се принципи којих су наставници и сарадници дужни да се придржавају приликом провере знања и вредновања постигнућа студената.

      Приликом оцењивања примењују се следећи стандарди:

- објективност и непристрасност – оцењивање се спроводи на основу постигнутих резултата студента, без субјективних утицаја;

- јасни и унапред утврђени критеријуми – наставник је дужан да се придржава критеријума за оцењивање који су унапред дефинисани и наведени у Спецификацији предмета

- унапред утврђени термини провере знања – провере знања током наставе, као и завршни испит, реализују се у терминима предвиђеним Календаром рада

- право на увид у резултате – студентима се омогућава увид у резултате писмених облика провере знања;

- право на образложење резултата – студенти имају право да добију образложење оствареног резултата на испиту;

- равноправност и недискриминација – наставник је дужан да приликом провере знања и оцењивања поступа једнако према свим студентима и да не врши дискриминацију ни по једном основу, укључујући пол, националну припадност и друга лична својства.

      Применом наведених стандарда обезбеђује се транспарентност и уједначеност поступка оцењивања, заштита права студената и поштовање професионалних и етичких принципа у реализацији наставног процеса.
8.9 Обезбеђивање и унапређивање квалитета оцењивања на Факултету заснива се на редовном праћењу и контроли поступака оцењивања, као и на анализи остварених резултата. Контрола квалитета обухвата две основне области:

- контролу садржаја и метода оцењивања;

- контролу резултата оцењивања.

Контрола садржаја и метода оцењивања спроводи се кроз проверу Календара рада и анализу резултата анкетирања студената. На овај начин проверава се усклађеност начина вредновања са утврђеним планом рада, као и ставови студената о примењеним методама и критеријумима оцењивања.

      Контрола резултата оцењивања спроводи се у пролећном семестру. Служба за наставу и студентска питања припрема извештај о оствареним оценама студената по наставним предметима и наставницима. Извештај обухвата следеће показатеље:

· укупан број студената уписаних на наставни предмет;

· број студената који су положили предмет у утврђеним испитним роковима;

· број студената који су одустали од полагања;

· просечну оцену остварену на наставном предмету;

· просечну оцену студената према години студија.

      Добијени подаци се систематски анализирају ради идентификовања евентуалних одступања и области у којима постоји потреба за интервенцијом. На основу резултата анализа предузимају се одговарајуће мере за отклањање уочених недостатака, обезбеђивање и даље унапређивање квалитета система оцењивања.
8.10 Комисија за унапређење квалитета и самоевалуацију једном годишње систематизује резултате анкетирања студената и њихове ставове о различитим аспектима оцењивања, који се приказују у оквиру Извештаја о вредновању квалитета студијских програма и Факултета уметности у Нишу.

      На основу извештаја Службе за наставу и студентска питања и анализе резултата пролазности студената по наставним предметима, декан и продекан за наставу, у сарадњи са шефом департмана, а уз присуство шефа надлежне катедре и представника Студентског парламента, обављају разговор са наставницима на предметима код којих је утврђена значајно нижа пролазност у односу на просечну пролазност на одговарајућој години студија.

      Током разговора анализирају се околности које су довеле до слабијих резултата и утврђују могући узроци ниске пролазности, након чега се дефинишу мере за њено унапређивање. Мере за унапређивање утврђује декан, док продекан за наставу, шеф департмана и шеф надлежне катедре прате њихову реализацију и старају се о спровођењу договорених активности.
8.11 У складу са законом и општим актима Факултета, студенти су укључени у рад органа управљања и стручних органа Факултета и представљају активне учеснике у систему обезбеђивања квалитета. Они учествују у вредновању и оцењивању квалитета наставног процеса, педагошких компетенција наставника и сарадника, као и рада органа управљања и стручних служби Факултета.
      Правилником о стандардима и поступцима обезбеђења квалитета утврђена су права студената на активну партиципацију, самоорганизовање и учешће у различитим облицима студентског деловања на Факултету уметности у Нишу. Ова права обухватају:
· оснивање и учешће у раду Студентског парламента;

· развој студентског парламентаризма и учешће студената у институционалном одлучивању;

· реализацију студентских пројеката и других активности од значаја за студентску заједницу;

· остваривање сарадње са студентским и другим организацијама у земљи и иностранству.

      Учешћем у наведеним облицима деловања студенти остварују своја права и интересе, доприносе развоју академске заједнице и непосредно учествују у процесима праћења, вредновања и унапређивања квалитета рада Факултета.

	SWОТ анализа стандарда:

ПРЕДНОСТИ

СЛАБОСТИ

· Поступак и процедура пријема студената јасно су дефинисани, јавно објављени и доследно се примењују +++

· Факултет обезбеђује равноправност и једнаке могућности студентима, спречавајући сваки вид дискриминације по било ком основу +++

· Информације о студијама, правилници о оцењивању и курикулуми студијских програма објављени су на Интернет страни Факултета и доступни су јавности+++

· Редовно и континуирано праћење и контрола свих показатења стандарда квалитета студената+++

· Незаинтересованост студената за активно учешће у процесима праћења и унапређења квалитета ++

· Недовољна објективност у давању исказа о вреднованим категоријама у анкетама++

МОГУЋНОСТИ
ОПАСНОСТИ
· Вредновање ваннаставних активности студената у домену унапређивања квалитета+++

· Активнија улога Студентског парламента у процесима спровођења политике квалитета ++

· Студенти не увиђају непосредну примену резултата анкетирања у примени мера и поступака за побољшање квалитета+++
· Формализам у поступцима анкетирања+
Предлог мера и активности за унапређење квалитета стандарда 8: 

1. Организовање радионица и обука за наставни кадар у области савремених метода оцењивања – континуирано развијати компетенције наставника за примену савремених приступа, метода и инструмената у праћењу и вредновању знања, вештина и компетенција студената, у складу са исходима учења и захтевима студијских програма.

2. Унапређивање компетенција наставног кадра за примену информационих технологија у процесу преноса знања – организовати обуке и друге облике стручног усавршавања усмерене на ефикаснију примену дигиталних алата и савремених информационо-комуникационих технологија у настави, комуникацији са студентима и дистрибуцији наставних садржаја.

3. Организовање радионица за студенте у области обезбеђивања и унапређивања квалитета – унапредити информисаност студената о систему квалитета, њиховим правима и обавезама и могућностима учешћа у процесима самовредновања, праћења и унапређивања квалитета рада Факултета.

4. Подстицање укључивања студената у научноистраживачке и уметничко-истраживачке пројекте – створити услове за активније учешће студената у пројектним активностима, у складу са њиховим интересовањима и компетенцијама, ради стицања практичних искустава и развијања истраживачких, уметничких и професионалних компетенција.

5. Интензивирање учешћа Факултета у активностима и пројектима локалне заједнице – подстицати активније укључивање наставника, сарадника и студената у акције, пројекте и јавне конкурсе локалне заједнице у областима културе, уметности и мултидисциплинарног деловања, чиме се јача друштвена улога Факултета, развија сарадња са локалним партнерима и повећава видљивост резултата рада Факултета у ширем окружењу.

	Показатељи и прилози за стандард  8:
Табела 8.1. Преглед броја студената по степенима, студијским програмима и годинама студија на текућој школској години 
Табела 8.2. Стопа успешности студената. Овај податак се израчунава за студенте који су дипломирали у претходној школској години (до 30.09) а завршили студије у року предвиђеном за трајање студијског програма
Табела 8.3. Број студената који су уписали текућу школску годину у односу на остварене ЕСПБ бодове (60), (37-60) (мање од 37) за све студијске програме по годинама студија
Прилог  8.1. Правилник о процедури пријема студената 
Прилог 8.2. Правилник о оцењивању 
Прилог 8.3. Процедуре и корективне мере у случају неиспуњавања и одступања од усвојених процедура оцењивања


стандарди
	Стандард 9: Квалитет уџбеника, литературе, библиотечких и информатичких ресурса 
Квалитет уџбеника, литературе, библиотечких и информатичких ресурса се обезбеђује доношењем и спровођењем одговарајућих општих аката.

	Опис стања, анализа и процена стандарда 9:
9.1 Факултет уметности у Нишу, у оквиру редовне делатности Библиотеке, обезбеђује и набавља потребну уџбеничку и другу стручну литературу, као и издања Факултета.

       Студентима се благовремено и у потребном броју обезбеђују уџбеници, наставна и испитна литература неопходна за успешно савладавање садржаја предвиђених усвојеним студијским програмима. За сваки наставни предмет утврђује се одговарајућа литература, која обухвата обавезне и допунске наставне материјале. Информације о предвиђеној литератури за сваки предмет објављују се на почетку академске године и доступне су студентима за увид.

       Наставни и испитни материјал обухвата обавезну и допунску литературу, при чему обавезна литература садржи материју која представља основу за припрему и полагање испита. На овај начин студентима се обезбеђују јасне информације о изворима неопходним за праћење наставе, припрему испита и савладавање предвиђених исхода учења.
9.2 Настава из сваког предмета подржана је одговарајућом наставном литературом и материјалима, који обухватају основне и помоћне уџбенике, монографије, тематске зборнике и зборнике научних и стручних скупова и конференција, мастер, магистарске и докторске радове, научне и стручне радове и чланке, часописе, каталоге, као и другу релевантну публиковану грађу. Наведени извори својим садржајем у потпуности или делимично обухватају области предвиђене планом и програмом наставних предмета и омогућавају примену актуелних достигнућа у научној, уметничкој и стручној области у образовном процесу.

        Наставна литература и материјали за сваки предмет унапред су дефинисани и наведени у Спецификацији предмета, односно курикулуму предмета, чиме су студенти благовремено упознати са изворима неопходним за праћење наставе и припрему испита. Информације о литератури доступне су студентима на почетку сваког семестра.

        Планирање и обезбеђивање наставне литературе реализује се у оквиру Библиотеке, у сарадњи са предметним наставницима. Наставници, уз стручну подршку библиотечког особља, континуирано прате потребе студената и захтеве наставног процеса, на основу чега се планира набавка потребне литературе. У циљу обогаћивања библиотечког фонда, Факултет остварује сарадњу и са другим институцијама које, путем поклона и донација, могу обезбедити релевантне публикације из области уметности.

        Уџбеници и друга литература неопходна за савладавање наставног градива у одговарајућем броју заступљени су у фонду Библиотеке. Њихова доступност континуирано се усклађује са садржајем Спецификацији предмета и потребама реализације наставног процеса. Имајући у виду савремене захтеве високог образовања, Факултет прати промене у начинима стицања и преношења знања, као и у доступности и протоку информација, и настоји да библиотечки и наставни ресурси одговоре на актуелне потребе студената и наставе.
9.3 Општим актима Факултета утврђени су стандарди квалитета уџбеника и наставне литературе, као и библиотечких и информационих ресурса, заједно са мерама и поступцима за систематско праћење, вредновање и унапређивање њиховог квалитета.

        Стандарди и поступци који се односе на квалитет уџбеника и наставне литературе уређени су Правилником о уџбеницима, Правилником о раду Издавачког центра Факултета и Правилником о издавачкој делатности.

        Поступак вредновања квалитета уџбеника, као и систем институционалног утврђивања потреба, припреме, израде, садржаја, објављивања, коришћења и праћења квалитета уџбеника и другог наставног и испитног материјала, уређен је Правилником о уџбеницима. Наведени поступци примењују се и на наставне и испитне материјале који се користе у реализацији студијских програма на Факултету уметности Универзитета у Нишу.
9.4 Библиотека Факултета уметности у Нишу располаже уџбеницима и наставним публикацијама предвиђеним за већину акредитованих студијских програма који се реализују на Факултету. У складу са изменама и унапређивањем студијских програма, као и са актуелном издавачком продукцијом, библиотечки фонд се континуирано допуњује савременом и релевантном литературом.

        Специфичност наставних предмета у области уметности условљава потребу за набавком специјализоване литературе која није увек доступна на домаћем тржишту. Из тог разлога, део библиотечке грађе набавља се из иностранства. Реализација поступака набавке понекад је отежана услед примене процедура прописаних Законом о јавним набавкама, које се примењују и на набавку библиотечке грађе.

        Библиотечки фонд обухвата 37.487 библиотечких јединица, укључујући публикације из области уметности и науке, монографске и серијске публикације, као и аудио-визуелну библиотечку грађу. Факултет настоји да обезбеди оптималан обим и структуру набавке, као и доступност публикација у складу са потребама студената, наставника, сарадника и других корисника Библиотеке.

        Библиотека је путем рачунарске мреже повезана са Универзитетском библиотеком „Никола Тесла“ и Народном библиотеком Србије, што омогућава приступ њиховим библиотечким фондовима, као и бројним научним и стручним часописима и другим информационим ресурсима. Доступност релевантне литературе додатно се унапређује путем размене публикација са другим библиотекама и институцијама у земљи и иностранству.

        Имајући у виду ограничену доступност појединих извора из области уметности, Библиотека Факултета развила је систем међубиблиотечке позајмице са већим библиотекама у Републици Србији, као и сарадњу са библиотекама у земљи и иностранству. Просечан годишњи обим међубиблиотечке позајмице износи 46 публикација са домаћим библиотекама и 18 публикација са иностраним библиотекама. Библиотека Факултета истовремено своје публикације уступа другим библиотекама путем међубиблиотечке позајмице, чиме се доприноси широј доступности библиотечке грађе и развоју библиотечке сарадње.

9.5 Библиотека Факултета систематски прати, планира и унапређује обим и структуру библиотечког фонда, полазећи од профила Факултета, потреба студената и наставног особља, исказаних захтева за набавку литературе и актуелне издавачке понуде. Посебна пажња посвећује се потребама студијског програма Графички дизајн, за који се периодично прикупљају дезидерати наставника и сарадника. Они имају могућност да доставе предлоге литературе неопходне за несметану реализацију наставе, у складу са садржајима и захтевима наставних планова. Могућност предлагања потребне литературе обезбеђена је и студентима, као корисницима библиотечких услуга. Прикупљени дезидерати систематизују се и узимају у обзир приликом израде годишњег плана набавке библиотечке грађе.

        Квалитет рада Библиотеке прати се и вреднује путем анкетирања корисника, којим се испитују опремљеност и услови за рад, доступност библиотечких ресурса, као и професионалност и квалитет рада запослених. Добијени резултати се анализирају и користе као основа за сагледавање потреба и предлагање мера за унапређивање рада Библиотеке.

        Обезбеђивање стандарда квалитета библиотечких ресурса остварује се кроз редовно праћење, контролу и вредновање рада Библиотеке. У овим активностима учествују Комисија за унапређење квалитета и самоевалуацију, Наставно-уметничко веће, катедре и Комисија за библиотеку, у оквиру својих надлежности. Праћење и вредновање рада Библиотеке заснива се, између осталог, на анализи резултата анкетирања студената, наставника, сарадника и руководилаца стручних служби, на основу којих се утврђују области за унапређивање и предлажу одговарајуће мере.

        Библиотека Факултета представља организациону јединицу Факултета и важан информативно-референтни центар за студенте, наставнике и сараднике. Уписана је у регистар библиотека и члан је Заједнице високошколских библиотека Србије. Библиотечко-информациони систем Факултета обезбеђује проток библиотечких информација и публикација и повезаност Библиотеке са библиотекама и информационим системима изван Факултета, чиме се проширују могућности приступа релевантним изворима.

        Фонд Библиотеке систематски се формира и развија од 2003. године, у складу са потребама наставе, развојем студијских програма и захтевима корисника библиотечких услуга.
9.6 Примарне делатности Рачунарско-информационог центра Факултета обухватају обезбеђивање техничких и информационих предуслова за рад наставног, научноистраживачког и уметничког кадра, одржавање мрежне и серверске инфраструктуре, обезбеђивање интернет везе и функционисање радних станица, као и развој и одржавање информационих система и веб платформи намењених потребама Факултета и наставног процеса. Центар пружа и техничку подршку за мултимедијалне презентације, видео-конференције, информатичку едукацију, video streaming, односно пренос конференција и мајсторских курсева у реалном времену, као и за реализацију наставе на даљину.

        У оквиру информационих ресурса Факултет уметности у Нишу располаже следећом опремом и инфраструктуром:

· главним сервером Факултета, у оквиру којег су интегрисани сервер доменске мреже, веб сервер и сервер база података. На веб серверу се постављају и редовно одржавају званична двојезична интернет страница Факултета, пратеће веб странице Изложбене и Концертне делатности, намењене представљању научно-уметничких активности наставника и студената, Алумни портал за повезивање и сарадњу са дипломираним студентима, као и Наставни портал заснован на *Moodle* платформи. Сервер доменске мреже омогућава повезивање радних станица у јединствену мрежу, чиме се обезбеђују функционалније и безбедније коришћење информационог система, размена и складиштење података;

· секундарним сервером, намењеним хостовању и опслуживању специјализованих програма и веб апликација за вођење евиденција о студентима, наставном кадру, наставном процесу и испитним активностима (Факултис), система за електронску пријаву испита (е-индекс), као и веб апликације за електронско анкетирање наставника и студената и спровођење самоевалуације (е-упитник);

· мрежном опремом, која представља инфраструктурну основу локалне рачунарске мреже Факултета и мреже за повезивање са Универзитетом;
· 66 рачунара, намењених потребама наставе и рада стручних служби, као и другом пратећом рачунарском и мултимедијалном опремом.

        Факултет располаже са две рачунарске учионице, од којих се једна налази у просторијама Електронског факултета у Нишу и посебно је опремљена рачунарима специјализованих перформанси за коришћење софтверских окружења и алата потребних студентима студијског програма Графички дизајн. Учионице располажу са укупно 30 рачунара, одговарајућим софтверским окружењима, пратећим хардвером и опремом за видео-пројекцију, чиме су обезбеђени услови за реализацију наставе у рачунарским лабораторијама. У Библиотеци су студентима доступна још четири рачунара, који се користе за претраживање доступних база података и електронских информационих ресурса.
        Факултет поседује рачунарску мрежу категорије 1 GB са укупно 40 UTP прикључака, док је цео објекат Факултета покривен бежичном рачунарском мрежом брзине 100 Mb/s. Веза са Академском рачунарском мрежом Србије остварује се путем оптичког линка брзине 300 Mb/s. Пасивна и активна мрежна опрема смештена је у просторијама Библиотеке Факултета.
        Рачунарско-информациони центар континуирано обезбеђује и унапређује информационе ресурсе неопходне за реализацију наставе, савладавање наставног градива, научноистраживачки и уметнички рад, као и комуникацију свих категорија корисника. Посебна пажња посвећује се обезбеђивању несметаног приступа интернету, стабилном функционисању рачунарске мреже и информационих система, као и пружању техничке подршке студентима, наставном и ненаставном особљу.
        Одржавање рачунарске мреже и информационих система заснива се на континуираној комуникацији Рачунарско-информационог центра са корисницима и прилагођавању подршке њиховим потребама. У односу Центра према студентима и наставном особљу посебно место има Наставни портал заснован на Moodle платформи, који представља значајну подршку настави и омогућава доступност наставних садржаја студентима путем интернета.
        У оквиру одржавања и ажурирања Moodle платформе креирају се странице курсева у складу са распоредом наставе за дату академску годину, отварају кориснички налози и дефинишу одговарајуће привилегије за наставнике и студенте, израђују упутства за коришћење платформе и пружа обука наставном особљу. Центар обезбеђује и континуирану техничку подршку за реализацију наставе на даљину путем Moodle платформе. Сервис је доступан свим студентима путем интернета, при чему сваки студент поседује сопствени налог и приступа страницама предмета предвиђених студијским програмом.
        Током 2024/2025. године, током блокаде наставе у Републици Србији, настава путем Moodle платформе, уз индивидуалне консултације посредством апликација Zoom, Skype, Viber и WhatsApp, представљала је део комбиноване наставе, коју је одобрило надлежно Министарство, а план био одобрен од стране НАТ-а. Тако је надокнада реализована до краја септембра 2025. године. Стечена искуства у реализацији наставе на даљину представљала су основу за даље унапређивање наставних садржаја и разматрање могућности њиховог обогаћивања предавањима, мастер класовима и радионицама на српском и страним језицима.
        Факултет уметности у Нишу повезан је са Академском рачунарском мрежом Универзитета у Нишу – ЈУНИС и користи њене расположиве ресурсе, укључујући e-mail и DNS сервер. У приступном делу мреже користе се Fast Ethernet и WLAN технологија. Путем ове мреже, преко портала Упитник, интегрисаног у јединствену базу података Универзитета у Нишу, спроводи се електронско анкетирање студената од академске 2017/2018. године, а од академске 2019/2020. године и анкетирање наставника и сарадника Факултета. Анкетирање послодаваца је извршено електронским путем први пут у 2025/2026. години.
        Развој и одржавање информационе инфраструктуре Рачунарско-информационог центра представљају континуирану подршку реализацији наставне, научноистраживачке и уметничке делатности Факултета, као и систематском прикупљању, обради и коришћењу података релевантних за праћење и унапређивање квалитета рада.
9.7 Број запослених и њихова стручна спрема у Библиотеци Факултета усклађени су са националним и европским стандардима у области библиотечко-информационе делатности. У Библиотеци су у пуном радном односу запослена два извршиоца: дипломирани библиотекар-саветник, у својству шефа Библиотеке, и дипломирани библиотекар. Стручни библиотечки послови обављају се у складу са важећим законским прописима и стандардима Народне библиотеке Србије. Оба запослена библиотекара поседују лиценцу за рад у систему COBISS3. Један библиотекар оспособљен је за рад у свим релевантним сегментима система, укључујући обраду монографских и серијских публикација, некњижне грађе и континуираних извора, као и рад у сегменту позајмице. Други библиотекар обавља послове каталогизације и позајмице у систему COBISS3, а одговарајућу обуку за рад у систему завршио је у Библиотеци Факултета.

        У Рачунарско-информационом центру запослена су два дипломирана инжењера електронике. Њихове активности обухватају одржавање рачунарске и друге информатичке опреме, управљање и одржавање локалне рачунарске мреже, као и одржавање и ажурирање веб презентације Факултета. Стручност и компетентност запослених, уз њихову мотивисаност за континуирано унапређивање квалитета рада, представљају основу за пружање поуздане и ефикасне информатичке подршке студентима и запосленима Факултета.
9.8 Континуирано се прати и анализира стање информатичких ресурса и систематски прикупља податке релевантне за процену и обезбеђивање стандарда њиховог квалитета. На основу утврђеног стања и резултата анализе, исказаних у годишњим извештајима о вредновању квалитета рада Факултета и Универзитета у Нишу, предлажу се мере за отклањање уочених недостатака и даље унапређивање квалитета информатичких ресурса.
        Наставно-уметничко веће, катедре и руководство Факултета, у оквиру својих надлежности, разматрају утврђене недостатке и предузимају одговарајуће корективне мере ради побољшања квалитета и ефикасности информатичке подршке..

9.9 Локална рачунарска мрежа Факултета, интегрисана у Академску мрежу Србије, повезује индивидуалне кориснике, стручне службе Факултета и Студентски парламент и обезбеђује приступ интернету и електронској пошти свим регистрованим корисницима из реда студената, наставника, сарадника и ненаставног особља.

        Библиотека и Рачунарско-информациони центар имају значајну улогу у пружању информационе и техничке подршке реализацији наставе, као и у стварању услова за несметано праћење и савладавање наставних садржаја. Њихова међусобна повезаност и сарадња огледају се у развоју, примени и одржавању савремених информационих технологија и коришћењу постојећих информационих ресурса и система. У том смислу, студентима и запосленима доступни су Наставни портал Moodle, Информациони систем Факултета за потребе студентске и правне службе, уз могућност проширења његове примене и на друге стручне службе, као и системи и сервиси LIVE STREAM, КОБСОН и COBISS.

        Поред обезбеђивања библиотечких ресурса и информационе подршке, Библиотека Факултета организује и едукативна предавања намењена студентима свих нивоа студија, наставницима и сарадницима. Теме предавања усмерене су на развијање компетенција за коришћење научних и стручних информационих извора, правилно коришћење литературе и поштовање академских стандарда. Међу реализованим темама су:

- Водич кроз научноистраживачки рад: коришћење електронских извора и база података;

- Цитирање и навођење литературе у научним и стручним радовима;

- Ауторска права и појам плагијата.

        Материјали и предавања доступни су студентима и запосленима путем интернет странице Факултета, у оквиру активности Центра за научноистраживачки рад у уметности, чиме се омогућава њихово континуирано коришћење и након непосредне реализације едукативних активности.
9.10 Библиотека Факултета уметности у Нишу располаже простором површине 78,25 m², који обухвата две просторије са радним, читаоничким и магацинским делом. Корисницима је на располагању 13 читаоничких места, а радно време Библиотеке организовано је тако да буде доступна свакодневно у трајању од 12 часова, чиме се обезбеђују одговарајући услови за коришћење библиотечких ресурса и самостални рад студената.
        Информатичка опремљеност Библиотеке обухвата четири рачунара намењена корисницима, од којих су три десктоп рачунара, док је четврти ELO touchscreen computer, који се користи за претраживање библиотечких ресурса, као и за презентацију Дигиталне библиотеке Факултета. За потребе рада запослених у Библиотеци обезбеђена су додатна четири рачунара, као и ласерски штампач и скенер за дигитализацију књига до формата А3.
        Библиотека Факултета уметности у Нишу је 1. јула 2010. године потписала Уговор о пуноправном чланству у јединственом библиотечко-информационом систему COBISS.SR. Чланством у систему прихваћени су међународни стандарди за библиографску обраду различитих врста библиотечке грађе, укључујући ISBD(M) за монографске публикације, ISBD(CR) за серијске публикације и друге континуиране изворе, ISBD(G) као општи стандардни библиографски опис, ISBD(ER) за електронске изворе, као и стандарди за обраду друге неомеђене библиотечке грађе.
        Библиотека је укључена и у Конзорцијум библиотека Србије за обједињену набавку научних и стручних информација – KoBSON. У оквиру KoBSON система доступан је велики број страних научних часописа у електронској и штампаној форми, при чему је значајан део радова доступан у пуном тексту или у облику сажетка. Студентима, наставницима и сарадницима Факултета обезбеђен је приступ интернету и академској мрежи, што омогућава коришћење наведених електронских база података и научних информационих ресурса.
        За претраживање библиотечког фонда Факултета, као и фондова других библиотека укључених у систем, корисницима је доступан електронски каталог COBISS OPAC, са могућношћу претраживања библиотечких каталога и релевантних база података. На тај начин обезбеђен је једноставан и ефикасан приступ информацијама о доступној библиотечкој грађи и електронским изворима.

	SWOT анализа стандарда:

ПРЕДНОСТИ

СЛАБОСТИ

· Правилник о уџбеницима, који се поштује при издавању публикација+++

· Покривеност предмета одговарајућим уџбеницима и училима+++

· Издавачка делатност Факултета (штампана и дигитална издања)++

· Библиотечки фонд је правилно формиран и богат општом и широм литературом, а библитечка размена веома развијена+++

· Факултет има задовољавајуће информатичке ресурсе, који се стално обнављају и осавремењују++

· Одговарајућа стручна спрема запослених у библиотеци и рачунарско-информационом центру+++

· Приступ електронским базама++

· Нерационални систем јавних набавки у погледу набавке штампане литературе+++

· Недовољан број новијих уџбеника и монографија на страним језицима+++

· Недовољна покривеност уџбеницима и другим приручницима чији су аутори наставници и сарадници Факултета++

МОГУЋНОСТИ
ОПАСНОСТИ
· Обука наставника, сарадника и студента у за приступ и коришћење информационих ресурса и база података+++
· Измена актуелног система за набавку књига, који би био примерен факултетским набавкама+++

· Побољшање услова рада у читаоницама+

· Недовољност финансијских средстава за набавку стране литературе, посебно уџбеника, монографија и часописа+++
· Неадекватан правни систем набавке књига (Закон о јавним набавкама)+++

Предлог мера и активности за унапређење квалитета стандарда 9: 

1. Подстицање наставника на израду и објављивање уџбеника и приручника – повећати учешће наставника у припреми и објављивању уџбеничке и приручничке литературе која је релевантна за реализацију студијских програма, при чему се ауторски рад и квалитет објављених публикација могу додатно вредновати приликом избора у звања и сагледавања наставно-стручних и других релевантних референци.

2. Повећање улагања у набавку иностране стручне и научне литературе – континуирано унапређивати библиотечки фонд набавком актуелних и релевантних иностраних публикација, у складу са потребама студијских програма, наставног процеса и развојем савремених уметничких, научних и стручних области.

3. Подстицање израде и доступности електронских наставних материјала – стимулисати наставнике и сараднике да систематски припремају наставне, едукативне и друге материјале у електронском облику и учине их доступним студентима посредством званичне интернет странице и других одговарајућих дигиталних платформи Факултета, чиме се унапређује доступност наставних садржаја и подржава самостални рад студената.

	Показатељи и прилози за стандард  9:
Табела 9.1. Број и врста библиотечких јединица у високошколској установи 
Табела 9.2. Попис информатичких ресурса 
Прилог   9.1 Општи акт о уџбеницима
Прилог 9.2. Списак уџбеника и монографија чији су аутори наставници запослени на високошколској  установи (са редним бројевима) 
Прилог 9.3. Однос броја уџбеника и монографија (заједно) чији су аутори наставници запослени на установи са бројем наставника на установи


стандарди
	Стандард 10: Квалитет управљања високошколском установом и квалитет ненаставне подршке 
Квалитет управљања високошколском установом и квалитет ненаставне подршке се обезбеђује утврђивањем надлежности и одговорности органа управљања и јединица за ненаставну подршку и перманентним праћењем и провером  њиховог рада.

	Опис стања, анализа и процена стандарда 10:
10.1 У складу са Статутом Факултета, орган управљања Факултета је Савет Факултета, док је орган пословођења декан. Стручне органе Факултета чине Наставно-уметничко веће, Изборно веће Факултета, већа департмана, већа катедри и Колегијум.

        Наставно-уметничко веће образује сталне комисије ради разматрања и решавања питања из своје надлежности. Сталне комисије су:

· Комисија за унапређење квалитета и самоевалуацију;

· Комисија за студентска питања;

· Комисија за Библиотеку Факултета;

· Дисциплинска комисија за студенте Факултета.

     Организациона структура Факултета обухвата следеће организационе јединице:

· департмане;

· катедре;

· Издавачки центар;

· Библиотеку;

· Центар за научноистраживачки рад у уметности на Балкану – Balkan Art Forum (BARTF);

· Мултимедијални центар;

· Рачунарско-информациони центар;

· Секретаријат;

        Студентски парламент Факултета представља орган преко којег студенти остварују своја права и заступају своје интересе у оквиру Факултета. Његово деловање обезбеђује институционални оквир за учешће студената у питањима од значаја за њихов статус, права и услове студирања.
10.2 Статутом Факултета утврђени су делокруг послова, надлежности и одговорности свих субјеката укључених у систем управљања Факултетом, укључујући органе управљања и пословођења, стручне органе, стручне службе и организационе јединице. Јасним дефинисањем њихових надлежности и међусобних односа обезбеђују се функционална организација рада, ефикасно доношење одлука и одговорно управљање Факултетом.
10.3 Стандарди квалитета управљања, утврђени Правилником о обезбеђењу, контроли и унапређењу квалитета, обухватају квалитет управљања Факултетом, квалитет пословођења, као и планирање и реализацију планова рада Факултета. У циљу систематског праћења и вредновања ових аспеката рада, једном годишње, у пролећном семестру, спроводи се анкетирање студената, наставног кадра и руководилаца стручних служби. На основу њихових ставова и мишљења процењују се квалитет управљања установом и организација рада Факултета, чиме се обезбеђује основа за идентификовање потреба и могућности за њихово даље унапређивање.
10.4 Правилником о стандардима и поступцима за обезбеђење квалитета утврђени су механизми за обезбеђивање квалитета управљања и ненаставне подршке, који обухватају систематско праћење, контролу и извештавање о раду запослених у стручним службама Факултета, редовно вредновање рада органа пословођења и служби, као и примену подстицајних и корективних мера. Унапређивање квалитета ненаставне подршке подразумева и континуирано развијање радних способности и компетенција ненаставног особља.

         Квалитет рада управљачког и ненаставног особља вреднује се путем анкетирања студената, наставника, сарадника и руководилаца стручних служби. Посебна пажња у поступку вредновања посвећује се квалитету односа запослених према студентима, као једном од показатеља успешности ненаставне подршке и функционисања Факултета. На основу прикупљених ставова и мишљења обезбеђују се релевантне информације за сагледавање квалитета рада органа пословођења и факултетских служби.
         Факултет обезбеђује редовно и систематско праћење, контролу и оцењивање рада ненаставног особља. Непосредну контролу квалитета рада запослених у стручним службама врше Секретар Факултета и шефови служби, у оквиру својих надлежности. На крају академске године, шефови служби подносе Секретару Факултета годишњи извештај о раду службе, у којем се сумирају остварени резултати, указује на уочене тешкоће и слабости у раду и предлажу мере за њихово превазилажење.
        У случају потребе за унапређивањем рада ненаставног особља, Факултет предузима одговарајуће подстицајне и корективне мере. Поступци за примену мера за побољшање рада, као и дисциплинске мере, уређени су Правилником о раду и уговорима о раду.

        Квалитет рада органа пословођења и факултетских служби додатно се прати путем редовног анкетирања наставника, сарадника, руководилаца стручних служби и студената. Испитаници на овај начин изражавају ставове и мишљења о квалитету рада органа пословођења и стручних служби, организацији рада и односу запослених према студентима. Резултати анкетирања представљају основу за идентификовање области у којима је потребно предузети мере за даље унапређивање квалитета управљања и ненаставне подршке.
10.5 Правилником о систематизацији послова и радних места утврђени су услови у погледу квалификација и компетенција ненаставног особља, у складу са потребама Факултета за реализацију образовне, уметничке, научноистраживачке и других делатности. Број и структура запослених у редовима ненаставног особља усклађени су са потребама Факултета и стандардима прописаним за поступак акредитације.

        Услови и поступак заснивања радног односа, као и критеријуми за напредовање ненаставног особља, уређени су Правилником о раду, у складу са Законом о раду и Правилником о систематизацији послова и радних места. Информације о условима и поступцима у области запошљавања и напредовања доступне су јавности, чиме се обезбеђује транспарентност ових поступака.

        Након заснивања радног односа, новозапосленог радника у посао уводи шеф одговарајуће службе или запослени којег он овласти. На тај начин нови запослени добија неопходне информације о организацији рада, пословима и одговорностима радног места, као и о процедурама релевантним за обављање послова.

        Напредовање ненаставног особља заснива се на квалитету и резултатима рада, у складу са критеријумима и условима утврђеним Правилником о раду. За сваког запосленог води се персонални досије, који садржи релевантне податке о стеченим квалификацијама и компетенцијама, професионалном напредовању, као и евентуално изреченим дисциплинским мерама и другим подацима од значаја за радни статус запосленог. Оваквим начином вођења евиденције обезбеђује се систематично праћење професионалног развоја и радног ангажовања ненаставног особља. Факултет континуирано предузима активности усмерене на развијање и јачање културе квалитета, подстицањем одговорног и професионалног односа запослених према раду и корисницима услуга. Посебна пажња посвећује се унапређивању професионалних стандарда у раду ненаставног особља и стварању услова који подстичу веће ангажовање и одговорност у обављању радних задатака.

        У циљу додатног мотивисања ненаставног особља за постизање бољих резултата и континуирано унапређивање квалитета рада, Факултет утврђује услове и начин увећања зараде по основу оствареног радног учинка. Овај механизам омогућава да се успешност и квалитет рада додатно вреднују и представља инструмент за подстицање запослених који остварују најбоље резултате у обављању својих послова.
10.6 Једном годишње, у пролећном семестру, у оквиру анкете о квалитету рада установе, врши се вредновање рада факултетских служби, ненаставног особља и органа управљања. Квалитет њиховог рада процењују наставници, сарадници, руководиоци стручних служби и студенти, чиме се обезбеђује прикупљање повратних информација различитих категорија учесника о функционисању Факултета и квалитету пружене подршке. Анализа анкета се сублимира у Извештај о вредновању квалитета рада Факултета и Универзитета у Нишу, који је јавно доступан на интернет страни Факултета.
10.7 Факултет уметности у Нишу обезбеђује потребан број и одговарајућу структуру ненаставног особља, у складу са стандардима за акредитацију и Правилником о систематизацији послова и радних места. Поступци избора и запошљавања заснивају се на објективним критеријумима и процени компетенција кандидата, уз поштовање принципа једнакости и недискриминације. Факултет предузима мере за спречавање и отклањање свих облика дискриминације, како у поступку избора кандидата за запослење и обављање одређених послова, тако и у односу према запосленима.
        У циљу обезбеђивања безбедног и подстицајног радног окружења, Факултет примењује мере за спречавање злостављања и сексуалног узнемиравања запослених и студената, као и поступања и понашања која би могла довести до стварања непријатељског, понижавајућег или увредљивог радног окружења. Посебна пажња посвећује се заштити психичког и физичког интегритета запослених, њиховог достојанства и права на рад и права која произлазе из радног односа.
        Заштита наведених права и интереса запослених остварује се у складу са важећим прописима и поступцима утврђеним Правилником о раду, чиме се обезбеђује институционални оквир за поступање у случајевима повреде права, недозвољеног понашања и других облика нарушавања достојанства и интегритета запослених.
10.8 Факултет подстиче и подржава континуирано професионално усавршавање управљачког и ненаставног особља, са циљем унапређивања њихових компетенција за праћење и примену нових прописа, информационих технологија и савремених метода рада. Континуирано усавршавање запослених представља један од механизама за осавремењивање радних процеса и унапређивање ефикасности рада факултетских служби.

        У том циљу, Факултет пружа подршку заинтересованим запосленима из редова ненаставног особља и омогућава њихово учешће у различитим облицима стручног усавршавања, укључујући стручне обуке, семинаре и полагање стручних испита. На овај начин запосленима се омогућава стицање нових знања и компетенција, као и њихова примена у свакодневном раду и унапређивању квалитета пружених услуга.

	SWOT анализа стандарда:

ПРЕДНОСТИ

СЛАБОСТИ

· Јасно је правно уређен оквир надлежности органа управљања, органа пословођења и стручних органа+++

· Статутом Факултета дефинисана је организациона структура Факултета+++

· Квалитет управљања Факултетом се вреднује+++

· Анкетирање о квалитету управљања и ненаставне подршке+++
· Ненаставно и управљачко особље се перманентно усавршава и образује++

· Доступност релевантних информација на интернет страни Факултета+++

· Коришћење електронских бата података и софтвера за потребе стручних служби++
· Недостатак интересовања за процесе развијања културе квалитета код појединих наставника , сарадника и ненастваног особља+++
· Недостатак информисаности појединих запослених радника Факултета, услед личне незаинтересованости за квалитет рада Факултета++

· Недовољно познавање страних језика код запослених ++
МОГУЋНОСТИ
ОПАСНОСТИ
· Организација едукативних радионица за наставно и ненаставно особље+++
· Преоптерећеност мањег броја запослених гомилањем радних задатака, како током редовних обавеза, тако и у области квалитета +++
Предлог мера и активности за унапређење квалитета стандарда 10:
1. Прецизније дефинисање система корективних мера у области обезбеђивања и унапређивања квалитета – утврдити јасне критеријуме, поступке и одговорности за примену корективних мера у случајевима неиспуњавања утврђених обавеза и задатака у области квалитета, уз праћење њихове реализације и ефеката.

2. Увођење и унапређивање стимулативних мера за запослене који активно доприносе систему квалитета – дефинисати одговарајуће облике признавања и подстицања ангажовања наставног и ненаставног кадра у активностима које доприносе обезбеђивању, праћењу и унапређивању квалитета рада Факултета.

3. Континуирано стручно усавршавање ненаставног кадра – организовати континуиране облике едукације, обуке, семинаре и радионице намењене унапређивању стручних и професионалних компетенција ненаставних запослених, посебно у областима релевантним за ефикасно функционисање система обезбеђивања квалитета и обављање послова из њихове надлежности.

	Показатељи и прилози за стандард  10:
Табела 10.1.  Број  ненаставних  радника    запослених са пуним или непуним радним временом  у  високошколској  установи у оквиру одговарајућих организационих јединица 
Прилог  10.1. Шематска организациона структура високошколске установе 
Прилог 10.2. Aнализа резултата анкете студената о процени квалитета рада органа управљања и рада стручних служби


стандарди
	Стандард 11: Квалитет простора и опреме 
Квалитет простора и опреме се обезбеђује кроз њихов адекватан обим и структуру.

	Опис стања, анализа и процена стандарда 11:
11.1 Факултет уметности Универзитета у Нишу располаже просторним и техничким ресурсима који се користе за реализацију наставне, уметничке, уметничкоистраживачке и научноистраживачке делатности, у складу са стандардима и специфичностима образовања у пољу уметности и друштвено-хуманистичких наука. Расположиви простор и опрема испуњавају одговарајуће урбанистичке, техничко-технолошке и хигијенске услове и обезбеђују адекватне услове за квалитетно извођење наставе на свим нивоима и врстама студија, као и за рад студената и запослених.
        Укупна површина свих простора је 2984 м2: просторије за наставне процесе обухватају 2175,75 м2, односно 6,59 м2 по студенту, а површина простора за рад служби је 808,2 м2. Просторни капацитети обухватају објекте у власништву Факултета, као и просторе које Факултет користи на основу расположивих услова за реализацију наставе и других делатности.
Просторни ресурси Факултета обухватају:

· Зграду Деканата, у улици Кнегиње Љубице бр. 10, која је у власништву Факултета уметности. Објекат обухвата 11 учионица, канцеларију декана, секретара Факултета, шефа Кабинета декана и продекана, просторије Службе за наставу и студентска питања, Службе за опште и правне послове и Службе за материјално-финансијско пословање, као и библиотечки простор – Библиотеку и наставничку библиотеку.

· Концертно-изложбени простор (КИП), у улици Књажевачка 2а, који обухвата концертно-изложбени простор, канцеларију Мултимедијалног центра и тонски студио.

· Просторе Електронског факултета, у улици А. Медведева 14, који се користе за потребе наставе и обухватају учионице, рачунарске лабораторије и амфитеатре.

· Просторе Основне школе „Његош“, у улици Пантелејска 60, који обухватају три фото-лабораторије, учионицу за удараљке, рачунарске учионице, две сале за реализацију наставе сликања и цртања, графички атеље, радионицу за мозаик и сграфито, као и канцеларијски простор.

· Просторе Основне школе „Вожд Карађорђе“, у улици Вождова, који обухватају две сале за реализацију наставе сликања и цртања и рачунарску учионицу намењену реализацији наставе графичког дизајна.

· Просторе Основне школе „Доситеј Обрадовић“, који обухватају четири комбиноване учионице.

· Просторе Симфонијског оркестра Ниш, у улици Генерала Милојка Лешјанина, који се користе за потребе реализације наставе и уметничких активности.

· Просторе Студентског културног центра Ниш (СКЦ Ниш), у улици Шуматовачка, који се користе за реализацију активности Факултета у складу са њиховом наменом.

· Просторе СКИП центра (српско-корејски информатичко-приступни центар), у улици Генерала Милојка Лешјанина бр. 39, који се користе као рачунарско информативне учионице
Расположиви просторни и технички капацитети, укључујући специјализоване учионице, атељее, лабораторије, рачунарске кабинете, студијске и концертно-изложбене просторе, прилагођени су специфичностима студијских програма и захтевима наставне, уметничке и истраживачке делатности. На тај начин Факултет обезбеђује одговарајуће материјалне услове за реализацију наставе и развој уметничких и научноистраживачких активности.

Просторни капацитети Факултета намењени реализацији наставних активности по свом обиму и функционалној организацији обезбеђују одговарајуће услове за извођење наставе. Учионице и сале располажу довољним бројем места за седење, чиме се обезбеђују адекватни услови за праћење наставе свим студентима.
Факултет располаже и одговарајућим бројем кабинета за наставнике и сараднике, који су намењени припреми и реализацији наставе, као и индивидуалном уметничкоистраживачком и стручном раду. На тај начин обезбеђени су услови за континуирано обављање наставних, уметничких и истраживачких активности запослених.
Библиотека Факултета, односно позајмно одељење, смештена је у простору који обезбеђује одговарајуће услове за рад библиотечког особља и пружа адекватну подршку студентима, наставницима и сарадницима у коришћењу библиотечке грађе и информационих ресурса.
Студентима, наставницима и сарадницима на студијским програмима на располагању су различити специјализовани простори прилагођени специфичностима наставе у области уметности. Они обухватају учионице за теоријску наставу опремљене рачунарима и пројекторима, рачунарске учионице, сале за цртање и сликање, мозаичку и графичку радионицу, радионицу за сликарску технологију, као и концертно-изложбени простор. Наведени простори и опрема омогућавају реализацију различитих облика теоријске и практичне наставе, као и развој уметничких и стручних компетенција студената.
Факултет је обезбедио приступ бежичној интернет мрежи у свим објектима које користи, чиме је студентима, наставницима и сарадницима омогућен континуиран приступ електронским и информационим ресурсима. Приступ мрежи обезбеђен је и путем рачунара којима су опремљени поједини наставни и радни простори, док је бежична мрежа доступна свим студентима.
Расположиви просторни, технички и информациони ресурси представљају адекватну основу за реализацију наставе, уметничког и уметничкоистраживачког рада, као и за обезбеђивање одговарајућих услова за студирање и рад запослених.
Истовремено, Факултет уметности Универзитета у Нишу, у сарадњи са надлежним министарством и Градом Нишом, континуирано предузима активности усмерене на изналажење оптималног и дугорочно одрживог решења просторних потреба Факултета, односно обезбеђивање објекта који би у потпуности одговарао специфичностима делатности и прописаним стандардима за реализацију наставе.
Решавање просторног питања у значајној мери зависи од фактора који су изван непосредне надлежности Факултета, пре свега од економских услова и могућности обезбеђивања адекватних финансијских средстава од стране оснивача. Упркос наведеним ограничењима, предузимају се активности усмерене на стварање предуслова за трајно решавање просторних потреба Факултета.
У оквиру градског конкурса, 31. октобра 2024. године усвојено је идејно решење нове мултифункционалне дворане културе, аутора – тима архитеката из Ниша, Александре Николић и Драгане Лазић. Према усвојеном решењу, предвиђено је да део објекта, односно анекс дворане, буде намењен будућем простору Факултета уметности.
Имајући у виду да у буџету Града Ниша за 2025. годину нису била планирана средства за реализацију ове инвестиције, у овом тренутку није могуће поуздано утврдити рок за завршетак пројекта и стављање планираног простора у функцију. До реализације наведеног пројекта, Факултет наставља да користи постојеће просторне капацитете и да, у сарадњи са надлежним институцијама, ради на унапређивању услова за реализацију наставне, уметничке и уметничкоистраживачке делатности.
11.2 Факултет уметности у Нишу поседује адекватну и савремену техничку, и другу специфичну опрему, као и инструменте који обезбеђују квалитетно извођење наставног процеса и уметничко-истраживачког рада. 
        Учионице, сале и вежбаонице на Факултету опремљене су савременом техничком опремом за извођење наставе: рачунарима са сталним и неометаним приступом интернету, видео пројекторима, инструментима, штафелајима, графичким пресама. Такође, Факултет располаже и опремом за streaming,  која омогућава студентима, наставницима и сарадницима свих студијских група да директно прате предавања путем интернета.
        Факултет располаже опремом за реализацију стриминга, која омогућава пренос предавања и других наставних активности путем интернета у реалном времену. На тај начин студентима, наставницима и сарадницима свих студијских група омогућено је да наставне садржаје прате на даљину, чиме се повећава доступност наставе и обезбеђује додатна флексибилност у њеној организацији.
        Поред опреме за стриминг, Факултет користи и Наставни портал заснован на Moodle платформи, који представља систем за подршку електронској и асинхроној настави. Путем ове платформе студентима су доступни наставни материјали, информације и други образовни садржаји, док се може користити и за комуникацију наставника и студената, постављање задатака и других активности у оквиру предмета. Примена Moodle платформе омогућава студентима приступ наставним садржајима независно од времена и места, чиме се допуњује непосредна настава и унапређује њена ефикасност и доступност.
        Стриминг опрема и Moodle платформа имају комплементарну улогу у реализацији наставе: опрема за стриминг омогућава непосредно праћење наставе у реалном времену, док Moodle обезбеђује континуиран приступ наставним материјалима и реализацију асинхроних облика образовног рада.

11.3 Квалитет просторних и техничких ресурса Факултета обезбеђује се континуираним праћењем њихове функционалности и усклађености са потребама студената и захтевима наставног процеса. Процена квалитета простора и опреме врши се и путем редовног анкетирања студената и запослених, чиме се обезбеђује прикупљање повратних информација и идентификовање потреба за унапређивањем постојећих услова.

        Поступци набавке опреме, ствари и потрошног материјала спроводе се у складу са важећим законским прописима и утврђеним процедурама, уз настојање да се расположиви ресурси користе рационално и наменски. У циљу ефикаснијег одржавања и коришћења опреме, Факултет предузима одговарајуће корективне и подстицајне мере, у складу са уоченим потребама.

        Редовно одржавање простора и опреме обезбеђује се организацијом рада надлежних служби, спровођењем мера за одржавање високог нивоа хигијене у свим просторијама, као и континуираним техничким одржавањем опреме. Поред тога, Факултет настоји да расположиву опрему континуирано осавремењује и прилагођава актуелним потребама наставе, уметничког рада и других делатности.
11.4 Факултет уметности у Нишу обезбедио је и адекватно опремио просторије намењене раду управе Факултета и факултетских стручних служби, као и посебан простор за рад Студентског парламента и студентских организација. На тај начин обезбеђени су одговарајући услови за ефикасно функционисање управљачких и стручних структура Факултета, као и за организовање студентских активности.
        Факултет располаже са пет рачунарских учионица са укупно 67 радних места, које се користе за реализацију наставе и самостални рад студената, уз могућност коришћења услуга Рачунарског центра, укључујући приступ Наставном порталу. У току 2023. године, а затим и 2026. године, Факултет је сопственим средствима обезбедио лиценциране софтверске програме намењене реализацији сложених задатака у области примењених уметности и дизајна, чиме су унапређени технички услови за реализацију наставних и стручних активности.
        Стручне службе Факултета опремљене су одговарајућом рачунарском и другом техничком опремом, као и софтверским решењима неопходним за ефикасно обављање послова из њихове надлежности. Запосленима је обезбеђен приступ електронским информационим ресурсима и савременим информационо-комуникационим технологијама, које користе у обављању радних задатака, приступу стручним садржајима и професионалном усавршавању.
        Факултет је сопственим средствима обезбедио бежичну интернет мрежу у свим објектима којима располаже, чиме је студентима и запосленима омогућен континуиран приступ интернету и електронским информационим ресурсима неопходним за реализацију наставних, стручних и других активности.
11.5 Свим студентима и запосленима на Факултету обезбеђен је приступ услугама Рачунарско-информационог центра и расположивим информационо-комуникационим технологијама. У оквиру пријемног одељења Библиотеке и Рачунарско-информационог центра Факултета доступне су и услуге фотокопирања, штампања, скенирања, као и нарезивања материјала на ЦД и ДВД носаче, чиме се обезбеђује одговарајућа техничка подршка за потребе студената и запослених.

	SWOT анализа стандарда:

ПРЕДНОСТИ

СЛАБОСТИ

· Добра опремљеност одговарајућом опремом за извођење наставе из поља Уметности, ДХ и ИМТ поља +++

· Одговоран однос и квалитетно одржавање постојећих простора +++

· Квалитетно обављање наставе и наставног процеса уз одговарајућу опрему ++

· Континуирано осавремењивање информатичких ресурса.++

· Проблеми у рационализацији распореда предавања и вежби због одвијања наставе у зградама на различитим локацијама.+++

· Недовољно средстава из буџетског финансирања за набавку средстава и опреме за уметничке програме+++
МОГУЋНОСТИ
ОПАСНОСТИ
· Набавка савремене опреме и технологија уз помоћ надлежног министарства, пројеката, донација и сопствених средстава +++

· Нерешено питање одговарајуће зграде Факулета +++

 Предлог мера и активности за унапређење квалитета стандарда 11:
1. Континуирано унапређивање квалитета простора и опреме представља један од приоритета Факултета у наредном периоду. У том циљу Факултет ће, у оквиру својих надлежности и расположивих ресурса, наставити да предузима активности усмерене на побољшање просторних и материјалних услова за реализацију наставног, уметничког, научноистраживачког и стручног рада. Решавање дугорочног просторног проблема захтева координисано деловање Факултета уметности, Универзитета у Нишу, надлежног министарства и Града Ниша, уз проналажење оптималног просторног решења које би у потпуности одговарало потребама Факултета и захтевима стандарда квалитета наставе.

2. Имајући у виду да је реализација овог циља у значајној мери условљена факторима који нису непосредно у надлежности Факултета, као што су економске могућности друштва, ниво финансирања од стране оснивача, расположивост средстава за инвестициона улагања, као и надлежности и могућности локалне самоуправе, Факултет ће наставити да иницира и активно учествује у активностима усмереним на трајно решавање просторних услова за рад.

3. Унапређивање просторних и материјалних ресурса из сопствених и екстерних извора финансирања реализоваће се континуираним улагањем сопствених средстава, припремом и реализацијом пројеката, као и обезбеђивањем донација и других доступних извора финансирања. Приоритет ће имати набавка и модернизација опреме неопходне за квалитетну реализацију наставе, уметничког и научноистраживачког рада, као и стварање адекватнијих услова за рад студената, наставника и сарадника.

4. Факултет ће, у складу са својим могућностима, континуирано пратити стање простора и опреме, утврђивати приоритете за улагање и планирати мере за отклањање уочених недостатака, са циљем постепеног достизања и одржавања одговарајућих стандарда квалитета.

	Показатељи и прилози за стандард  11:
Табела 11.1.  Укупна  површина (у  власништву  високошколске  установе  и изнајмљени   простор)   са   површином   објеката (амфитеатри,   учионице, лабораторије, организационе јединице, службе) 
Табела 11.2. Листа опреме у власништву високошколске установе која се користи у наставном процесу и научноистраживачком раду 
Табела 11.3. Наставно-научне и стручне базе


стандарди
	Стандард 12: Финансирање 
Квалитет финансирања високошколске установе обезбеђује се кроз квалитет извора финансирања, финансијско планирање и транспарентност у употреби финансијских средстава, што доводи до финансијске стабилности у дугом року.

	Опис стања, анализа и процена стандарда 12:
12.1 Факултет уметности у Нишу обезбеђује финансијске ресурсе неопходне за континуирано и несметано остваривање своје делатности, укључујући реализацију наставно-образовног процеса, научноистраживачких и стручних активности, као и других активности од значаја за остваривање мисије и развој Факултета. Расположиви извори финансирања обезбеђују финансијску стабилност и одрживост рада Факултета на дугорочном плану.

Финансирање делатности Факултета остварује се из два основна извора:

1. буџетских средстава, која представљају средства обезбеђена из јавних извора финансирања;

2. сопствених прихода, који се остварују по основу школарина студената уписаних на студијске програме, као и по другим основама повезаним са реализацијом студијске делатности.

Комбинација наведених извора финансирања омогућава обезбеђивање потребних материјалних и финансијских услова за реализацију наставе, подршку научноистраживачком и стручном раду, као и за континуирано унапређивање услова за студирање и функционисање Факултета.
12.2 Финансирање делатности Факултета уметности у Нишу уређено је важећим законским и подзаконским прописима којима се утврђују извори финансирања, нормативи и стандарди услова рада, као и начин обрачуна и исплате зарада запослених. Основни прописи којима је регулисана област финансирања Факултета су:

· Закон о високом образовању;

· Уредба о нормативима и стандардима услова рада универзитета и факултета;

· Уредба о коефицијентима за обрачун и исплату плата запосленима у јавним службама.

Наведени прописи представљају нормативни оквир за планирање, обезбеђивање и коришћење финансијских средстава неопходних за реализацију делатности Факултета и његово континуирано функционисање.
12.3 Буџетска средства Републике Србије Факултету уметности у Нишу обезбеђују се преко надлежног министарства и наменски се користе за финансирање зарада запослених, као и за покривање дела материјалних трошкова неопходних за реализацију акредитованих студијских програма.

        Средства која Факултету обезбеђује оснивач, односно Република Србија, имају дугорочни карактер и намењена су реализацији одобрених, односно акредитованих студијских програма. Обим средстава потребних за обављање делатности током једне школске године планира се на основу Програма рада Факултета, у складу са нормативима и стандардима утврђеним Уредбом о нормативима и стандардима услова рада универзитета и факултета за делатности које се финансирају из буџета Републике Србије.

        Сопствени приходи представљају важан допунски извор финансирања делатности Факултета и омогућавају реализацију уметничког, научноистраживачког и уметничкостручног рада. Највећи део ових средстава усмерава се на унапређивање квалитета наставног процеса и обезбеђивање услова за његову реализацију, имајући у виду да средства која Факултет добија од оснивача за ове намене нису довољна за покривање свих потреба. Континуираним активностима усмереним на обезбеђивање сопствених прихода Факултет настоји да одржи њихов стабилан и континуиран карактер.

        О проблемима у области финансирања од стране оснивача Факултет је у више наврата писаним и усменим путем обавештавао надлежно Министарство просвете, указујући на последице недовољног финансирања материјалних трошкова. Упркос наведеним ограничењима, Факултет рационалним планирањем и управљањем расположивим средствима обезбеђује континуитет рада, финансијску стабилност и ликвидност пословања, што је документовано финансијским извештајима који се налазе у прилогу.

        Поред буџетских средстава и прихода од школарина, Факултет уметности у Нишу остварује приходе и из других извора, у складу са законом, и то:

· средства намењена финансирању научноистраживачког, уметничког и уметничкостручног рада;

· средства остварена реализацијом пројеката и на основу уговора у области наставе, истраживања и консултантских услуга;

· накнаде за комерцијалне и друге услуге;

· донације, поклони и завештања;

· средства и приходи по основу оснивачких права утврђених уговорима са трећим лицима;

· други извори финансирања у складу са законом.
12.4 Савет Факултета, на предлог Наставно-уметничког већа, усваја Финансијски план којим се утврђују планирани извори финансирања, распоред и намена расположивих финансијских средстава. На основу усвојеног плана и у складу са важећим прописима, декан, у сарадњи са продеканом за финансије и руководиоцем Службе за материјално-финансијско пословање, припрема Нацрт Финансијског извештаја и Годишњег обрачуна Факултета. Нацрти наведених аката разматрају се на седници Наставно-уметничког већа, које утврђује предлоге Финансијског извештаја и Годишњег обрачуна Факултета. Након разматрања на Већу, Савет Факултета усваја предлоге наведених аката, чиме се обезбеђује институционални надзор над планирањем и реализацијом финансијских активности.
        Савет Факултета, у оквиру својих надлежности, самостално одлучује о распоређивању финансијских средстава, у складу са утврђеним плановима и приоритетима Факултета. Оваквим начином управљања расположивим средствима обезбеђују се услови за одржавање финансијске стабилности и ликвидности у планираном периоду.
        Информације о изворима финансирања и начину располагања средствима доступне су јавности кроз извештаје о пословању Факултета, које, на предлог Наставно-уметничког већа, усваја Савет Факултета. Јавност и транспарентност финансијског пословања додатно се обезбеђују објављивањем и доступношћу докумената који приказују стање имовине и обавеза, планиране јавне набавке и годишње финансијске извештаје.

        На овај начин успостављен је систем планирања, праћења и извештавања о финансијском пословању који омогућава увид у изворе финансирања, намену и коришћење средстава, као и контролу њиховог рационалног и наменског трошења.

	SWOT анализа стандарда:

ПРЕДНОСТИ

СЛАБОСТИ

· Дугорочна финансијска сигурност Факултета као државне – буџетске високошколске установе +++

· Финансијско планирање и одлучивање се врши у складу са актуелним правним прописима+++

· Начин употребе финансијских средстава је транспарентан +++

· Самосталност у финансијском планирању и додлучивању++
· Средства буџета Републике Србије нису довољна за финасирање уметничких, наставно-научних процеса +++

· Низак проценат издвајања за просвету, културу и науку за државне високошколске установе +++

· Мањи број пројеката у култури и уметности+++

· Недовољна ангажованост наставника и сарадника за учешће у пројектним активностима које доносе финансијску добит+++
МОГУЋНОСТИ
ОПАСНОСТИ
· Повећање прихода Факултета учешћем у домаћим и међународним научно-истраживачким и уметничким пројектима, као и пружањем услуга.+++
· Институционално стимулисање учешћа у националним и међународним пројектима и НИО раду+++

· Већи број страних самофинансирајућих студената +
· Неактивност у тражењу допунских извора финансирања кроз пројектне активности+++
· Зависност финансирања од броја студената +++

· Конкуренција приватних факултета++

· Лош материјални положај студената +++

Предлог мера и активности за унапређење квалитета стандарда 12: 

1. Развој и организација међународних уметничких, стручних и научних такмичења и других међународних активности, уз успостављање одговарајућег модела финансирања који подразумева наплату котизације за учешће, са циљем повећања међународне видљивости Факултета, умрежавања са сродним институцијама и стварања додатних прихода.

2. Прецизније дефинисање и унапређивање стимулативних мера за наставно и ненаставно особље за активно учешће у припреми и реализацији домаћих и међународних пројеката, укључујући јасније критеријуме за вредновање ангажовања и остварених резултата.

3. Развој, припрема и акредитација кратких програма студија и програма заснованих на микрокреденцијалима, у складу са потребама професионалног окружења и савременим тенденцијама у области високог образовања, уметности и стручног усавршавања.

4. Развијање и пружање комерцијалних услуга у области културе и уметности, у складу са расположивим компетенцијама, ресурсима и делатношћу Факултета, са циљем јачања сарадње са спољним партнерима, повећања применљивости знања и уметничких потенцијала Факултета и обезбеђивања додатних прихода.

5. Формирање интердисциплинарних тимова за припрему и реализацију пројектних активности, са јасно дефинисаним задацима и одговорностима, који би систематично пратили актуелне конкурсе, припремали пројектну документацију и координирали учешће Факултета на домаћим и међународним пројектним позивима.

6. Ангажовање стручног менаџерског тима, по потреби и у складу са процењеним приоритетима, ради професионалне подршке у припреми и реализацији активности усмерених на обезбеђивање додатних финансијских средстава, развијање односа са локалном самоуправом и Градом, као и унапређивање сарадње са другим потенцијалним партнерима и изворима финансирања.



	Показатељи и прилози за стандард  12:
Прилог   12.1. Финансијски план  
Прилог   12.2. Финансијски извештај за претходну календарску годину


стандарди
	Стандард 13: Улога студената у самовредновању и провери квалитета 
Високошколске установе обезбеђују значајну улогу студената у процесу обезбеђења квалитета, и то кроз рад студентских организација и студентских представника у телима високошколске установе, као и кроз анкетирање студената о квалитету високошколске установе.

	Опис стања, анализа и процена стандарда 13

13.1 Факултет уметности у Нишу је кроз одговарајућу структуру органа, тела и комисија обезбедио институционалне механизме за активно учешће студената у процесима самовредновања и обезбеђивања квалитета. Учешће студената остварује се кроз њихову заступљеност у релевантним телима Факултета, тако да у раду Комисије за унапређење квалитета и самоевалуацију учествују два представника студената, чиме је обезбеђено њихово непосредно учешће у праћењу, анализи и унапређивању квалитета рада Факултета
13.2 Одговарајућом структуром органа, тела и комисија Факултет је обезбедио институционалне услове за активно и непосредно учешће студената у процесима самовредновања, праћења и унапређивања квалитета. Заступљеност студената у релевантним телима Факултета омогућава њихово учешће у разматрању и доношењу одлука у областима од значаја за квалитет наставног процеса и студирања. Учешће студената у систему обезбеђивања квалитета остварује се кроз:
· Комисију за унапређење квалитета и самоевалуацију, у чијем саставу су два представника студената. На овај начин студентима је омогућено непосредно учешће у активностима које се односе на праћење, анализу и унапређивање квалитета рада Факултета.
· Савет Факултета, у чијем саставу студенти имају три представника. Њихова заступљеност обезбеђује учешће студентске популације у раду највишег органа управљања Факултетом.
· Наставно-уметничко веће Факултета, у чијем раду, приликом разматрања и одлучивања о питањима која се односе на обезбеђивање квалитета наставе, реформу студијских програма, анализу ефикасности студирања и утврђивање броја ЕСПБ бодова, учествују студент-продекан и представници студената које бира Студентски парламент Факултета. Број представника студената у овим случајевима чини 20% од укупног броја чланова Већа.
· Већа департмана и већа катедри, у чијем раду студенти учествују приликом разматрања и одлучивања о питањима која се односе на обезбеђивање квалитета наставе, реформу студијских програма, анализу ефикасности студирања и утврђивање броја ЕСПБ бодова. Представнике студената бира Студентски парламент Факултета, при чему њихов број износи 20% од укупног броја чланова одговарајућег већа.
· Центар за доживотно образовање у чијем саставу је један студент 

Овако дефинисана заступљеност студената у органима, телима и комисијама Факултета представља значајан механизам њиховог непосредног учешћа у систему обезбеђивања квалитета, посебно у областима које непосредно утичу на квалитет наставе, организацију студијских програма и ефикасност студирања.
13.3 Факултет уметности у Нишу обезбеђује активно учешће студената у систему обезбеђивања и унапређивања квалитета, како кроз њихову заступљеност у органима и телима Факултета, тако и кроз непосредно учешће у поступцима вредновања наставног процеса и рада субјеката који у њему учествују. На тај начин студентима је омогућено да својим ставовима и предлозима доприносе процесу доношења одлука и унапређивању квалитета рада Факултета. Студентски парламент има значајну улогу у процесима самовредновања и обезбеђивања квалитета. У складу са општим актима Факултета, учествује у поступку самовредновања, разматра питања која се односе на обезбеђивање и оцену квалитета наставе, анализира ефикасност студирања и подстиче уметнички, научноистраживачки и стручни рад студената. У складу са Правилником о стандардима и поступцима обезбеђења квалитета, Факултет спроводи поступке за утврђивање ставова и мишљења студената о питањима од значаја за квалитет рада установе. Студентима је омогућено да своје мишљење изразе непосредним учешћем у раду органа и тела Факултета, као и путем поступака анкетирања. На овај начин обезбеђује се њихово учешће у вредновању стратегије, стандарда, процедура и других докумената који уређују систем обезбеђивања и унапређивања квалитета. Анкетирање студената основних и мастер академских студија спроводи се једном годишње, током пролећног семестра. Предмет вредновања су различити аспекти студирања и рада Факултета, укључујући квалитет студијских програма и наставног процеса, остварене исходе учења, обим и квалитет наставног и испитног материјала, педагошки рад наставника и сарадника, професионално и етичко поступање према студентима, квалитет уџбеника и литературе, библиотечке и информационе ресурсе, простор и опрему, подршку ненаставног особља и квалитет управљања Факултетом. Поступак анкетирања уређен је Правилником о вредновању квалитета студијских програма и установа Универзитета у Нишу и Правилником о анкетирању. Анкетирање се реализује електронским путем, посредством портала „Упитник“, који је повезан са универзитетском базом података преко центра ЈУНИС. Резултати анкетирања систематизују се и анализирају, а добијени подаци представљају саставни део Извештаја о самовредновању установе и извештаја о самовредновању студијских програма.
13.4 Представници Студентског парламента, као и студенти који су заступљени у органима, телима и комисијама Факултета уметности у Нишу, активно учествују у процесима који се односе на креирање, измене и унапређивање студијских програма, као и у разматрању питања од значаја за студентски статус и услове студирања. Факултет подстиче њихово активно учешће у развоју образовног процеса, пружајући могућност да кроз изношење ставова, мишљења и предлога допринесу унапређивању студијских програма, планова рада на предметима, наставних метода, начина провере знања и система оцењивања. Резултати студентског вредновања систематизују се у извештајима о самовредновању студијских програма и Извештају о самовредновању установе. Објављивањем ових извештаја на званичној интернет страници Факултета обезбеђује се њихова јавна доступност и транспарентност резултата процеса вредновања.

	SWOT анализа стандарда:
ПРЕДНОСТИ

СЛАБОСТИ

· Правно уређена структура представника студената који активно учествују у раду органа, тела, комисија и Комисије за унапређење квалитета и самоевалуацију, у обезбеђивању квалитета +++
· Електронски систем анкетирања и прикупљања података +++
· Редовност поступака анкетирања студената +++
· Ангажованост Студентског парламента у решавању свих проблема и унапређивању студентске позиције и стандарда+++
· Недовољно јасно дефинисане корективне мере у случају лошије вреднованих категорија у анкетирању++
МОГУЋНОСТИ
ОПАСНОСТИ
· Организовање едукативних трибина и семинара, увођење различитих видова радионица за студенте ради упознавања са системима контроле квалитета +++ 
· Предлози Студентског парламента за унапређење квалитета по завршетку академске године++
· Недовољна мотивисаност студената за објекивније давање исказа током анкетирања +++
· Недовољна видљивост примењених корективних мера на основу резултата анкета ++

· Незаинтересованост дела студената и наставног кадра за резултате вредновања и отклањање недостатака+
Предлог мера и активности за унапређење квалитета стандарда 13: 

1. Организовање информативних дана, радионица и трибина за студенте са циљем подизања нивоа информисаности и развијања свести о значају система обезбеђења и унапређивања квалитета, као и о могућностима њихове практичне примене и учешћа студената у процесима вредновања квалитета.

2. Јачање улоге Студентског парламента у процесима самовредновања и унапређивања квалитета, кроз његово активније укључивање у планирање, реализацију и праћење активности у области обезбеђења квалитета, као и у разматрање резултата спроведених поступака вредновања.

3. Успостављање систематичнијег вредновања ваннаставних активности студената које доприносе развоју и унапређивању квалитета рада Факултета, уз препознавање и подстицање активног учешћа студената у различитим облицима ваннаставног, стручног, уметничког, пројектног и друштвеног ангажовања.

4. Унапређивање информисаности наставника и сарадника о резултатима студентског вредновања наставног процеса, кроз редовно представљање и анализу резултата анкетирања студената, са циљем идентификовања добрих страна и области које захтевају унапређивање, као и планирања одговарајућих мера на основу добијених резултата.

	Показатељи и прилози за стандард  13:
Прилог 13.1 Документација која потврђује учешће студената у самовредновању и провери квалитета 


стандарди
	Стандард 14: Систематско праћење и периодична провера квалитета
Високошколска установа континуирано и систематски прикупља потребне информације о обезбеђењу квалитета и врши периодичне провере у свим областима обезбеђења квалитета.

	Опис стања, анализа и процена стандарда 14: 

14.1 Факултет уметности у Нишу спроводи поступке и процедуре у области обезбеђивања квалитета, у складу са стандардима и прописима Националног савета, као и са сопственим нормативним актима. Систем обезбеђивања квалитета уређен је Стратегијом обезбеђења квалитета, Правилником о обезбеђењу, контроли и унапређењу квалитета и Правилником о стандардима и поступцима обезбеђења квалитета. Утврђивање динамике реализације активности у области контроле квалитета спроводи Комисија за унапређење квалитета и самоевалуацију, која делује као стално радно тело Наставно-уметничког већа. Акционим планом прецизно су утврђени сви учесници у систему обезбеђивања квалитета, као и временски рокови предвиђени за реализацију појединачних активности.
14.2 Факултет је повезан са јединственом базом података Универзитета у Нишу посредством електронског система ЈУНИС. На овај начин омогућено је генерисање и доступност релевантних података из Службе за студентска питања, као и резултата спроведених студентских анкета. На Факултету су успостављени услови за континуирано и систематично прикупљање, евидентирање и обраду података који су неопходни за процену квалитета у свим областима обухваћеним процесом самовредновања. Испитивање ставова и мишљења студената, као и запослених у настави и ваннаставним службама, реализује се једном у току сваке академске године, током пролећног семестра. Добијени подаци омогућавају ефикаснију статистичку обраду и свеобухватнију анализу информација прикупљених од стручних служби, наставног и ненаставног особља, руководства и руководилаца служби, као и од Информационо-рачунарског центра и библиотеке. На тај начин обезбеђује се целовитији увид у резултате анкетирања студената и функционисање система обезбеђивања квалитета.
14.3 У циљу праћења и процене компетенција које дипломирани студенти стичу током образовања, Факултет прикупља повратне информације од различитих заинтересованих страна, међу којима су послодавци, представници Националне службе за запошљавање, бивши студенти и друге релевантне институције и организације. Међутим, прикупљање ових података и даље је у извесној мери отежано. Један од разлога је недовољна информисаност послодаваца о значају и начину функционисања система обезбеђивања квалитета, док додатни проблем представља непостојање јасно дефинисаних механизама и корективних мера за случајеве недовољног одзива или учешћа послодаваца у овом процесу. Будући да се процес анкетирања заснива на принципу добровољног учешћа испитаника, могућности за примену инструмената и механизама којима би се непосредно утицало на повећање стопе одзива остају ограничене. У том контексту, није могуће обезбедити обавезно учешће испитаника, већ се повећање одзива може подстицати додатним информисањем о значају анкетирања и улози добијених резултата у процесу унапређења квалитета. 
        Факултет је формирао Савет послодаваца у циљу унапређивања механизама за прикупљање и анализу релевантних повратних информација о исходима студијских програма. Деловање овог тела усмерено је на обезбеђивање релевантних показатеља који омогућавају свеобухватније сагледавање професионалне афирмације дипломираних студената, као и утицаја и доприноса Факултета у ширем друштвеном и професионалном контексту. У процесу прикупљања података од послодаваца присутна су одређена ограничења која произилазе из специфичности професионалног ангажовања дипломираних студената у области уметности. Значајан број њих након завршетка студија своју професионалну делатност реализује самостално, ван традиционалних облика радног односа. Сходно томе, за део дипломираних студената није могуће идентификовати послодавца који би могао да пружи релевантну процену њихових стечених компетенција и професионалних постигнућа, чак и у случајевима када су остварили значајну професионалну афирмацију. Додатну тешкоћу у прикупљању повратних информација представља миграција дипломираних студената, с обзиром на то да велики број њих након завршетка студија напушта Ниш и регион и професионални ангажман наставља у другим градовима у Србији или у иностранству.
        У наредном периоду ће се настојати да систем прикупљања повратних информација кроз развијање и јачање алумни мреже, као и успостављање континуираније сарадње са послодавцима буде унапређен. Очекивани резултат ових активности јесте обезбеђивање квалитетнијих података о исходима студијских програма, професионалном развоју дипломираних студената и квалитету рада Факултета.
14.4 Савремени трендови у високом образовању у области уметности и друштвено-хуманистичких наука намећу потребу за континуираним праћењем развоја академске праксе и прилагођавањем садржаја студијских програма захтевима и стандардима европског простора високог образовања. У том смислу, Факултет континуирано настоји да унапређује квалитет наставног и уметничко-научног процеса и да садржаје студијских програма усаглашава са актуелним тенденцијама у европском академском окружењу. Допринос овом процесу остварује се кроз сарадњу са иностраним високошколским установама, ангажовање и гостовања реномираних страних предавача и стручњака, као и кроз реализацију различитих уметничких и научноистраживачких активности на универзитетима у иностранству. Посебан значај има мобилност наставног и ненаставног особља, која омогућава размену знања, искустава и примера добре академске праксе. Наведене активности представљају значајан механизам за унапређивање система обезбеђивања квалитета и његово континуирано усаглашавање са савременим стандардима европског простора високог образовања.
14.5 Вредновање квалитета рада Факултета спроводи се на различитим временским нивоима, у зависности од области која се прати. На годишњем нивоу реализује се вредновање квалитета рада установе, студијских програма и наставног процеса, на основу прикупљених и анализираних података, укључујући резултате анкетирања студената, наставника, сарадника и ненаставног особља, као и друге релевантне показатеље квалитета. Поред редовног годишњег праћења квалитета, сваке треће године спроводи се свеобухватни поступак самовредновања Факултета и студијских програма. У оквиру овог трогодишњег циклуса, поред анализе квалитета установе, наставног процеса и студијских програма, посебно се разматрају и исходи студијских програма, односно степен остваривања планираних исхода и компетенција које студенти стичу током образовања. На тај начин успостављен је континуиран систем праћења квалитета у коме се годишњим вредновањем обезбеђује редовно праћење и анализа кључних показатеља, док трогодишњи циклус самовредновања омогућава свеобухватну процену квалитета и сагледавање остварених резултата у дужем временском периоду. Резултати годишњих вредновања користе се као један од основа за израду извештаја о самовредновању установе и студијских програма.
        Самовредновање Факултета, као и евалуација појединачних студијских програма, реализују се у трогодишњим циклусима. На основу спроведених поступака припремају се извештаји који се објављују на званичној интернет страници Факултета уметности у Нишу, чиме се обезбеђује њихова јавна доступност и транспарентност резултата процеса самовредновања. До сада је реализованоа пет циклуса самовредновања Факултета уметности у Нишу. Резултати ових процеса систематизовани су у одговарајућим извештајима, који су доступни јавности путем интернет странице Факултета.
· 2013. године за период 2010-2013. године, (овај извештај није обухватио све релевантне податке, табеле и прилоге, те није презентован на сајту установе)

· 2017. године за период 2014-2017. године (у складу са стандардима НАТ-а и целокупном документацијом)

· 2020. године за период од 2017 до 2020. године (у складу са стандардима НАТ-а и целокупном документацијом)

· 2024. за период 2020-2023. године (у складу са стандардима НАТ-а и целокупном документацијом)

· 2026. за период 2023-2026. године (у складу са стандардима НАТ-а и целокупном документацијом)
14.6  Резултати спроведеног самовредновања Факултета и студијских програма разматрају се на седницама већа катедри, већа департмана, Наставно-уметничког већа и Комисије за унапређење квалитета и самоевалуацију. Добијени налази се, у складу са прописаним законским обавезама које се односе на самовредновање, акредитацију установе и студијских програма, као и потребе спољашње провере квалитета, систематизују у форми извештаја и достављају Националном акредитационом телу (НАТ).
Посебна пажња посвећује се анализи резултата анкетирања, података о успешности студената током студирања и на испитима, као и повратним информацијама послодаваца о компетенцијама које су дипломирани студенти стекли током образовања. Наведени извештаји разматрају се на седницама Комисије за унапређење квалитета и самоевалуацију, Наставно-уметничког већа, органа пословођења и органа управљања Факултета.
Садржајем Извештаја о самовредновању упознају се сви релевантни субјекти укључени у систем обезбеђивања квалитета, као и Студентски парламент. Објављивањем извештаја на званичној интернет страници Факултета обезбеђује се њихова јавна доступност, чиме се доприноси транспарентности процеса самовредновања и информисању заинтересованих страна.
Факултет уметности у Нишу редовно приступа изради документације за спољашњу проверу квалитета., у четвртој години од акредитовања установе. Комплетан материјал је достављен 2024. године. Поступак спољашње провере квалитета окончан је усвајањем Извештаја о спољашњој провери квалитета на седници Комисије за акредитацију и проверу квалитета (КАПК), одржаној 25. јуна 2026. године.

	SWOT анализа стандарда:
ПРЕДНОСТИ

СЛАБОСТИ

· Правно уређен институционални оквир систематског праћења, контроле, периодичне  провере и унапређења квалитета +++

· Редовно спровођење поступака самовредновања +++
· Прикупљање информација путем јединствене базе података Универзитета у Нишу +++

· Јасна процедура анализирања резултата анкетирања++
· Сарадња са европским високошколским установама ++

· Јавност и доступност резултата анкетирања+++

· Недовољно разумевање значаја резултата анкетирања +++

· Недовољна комуникација Факултетата са послодавцима односно институцијама културе и ванпривредним институцијама у погледу исхода квалитета студијских програма +++
МОГУЋНОСТИ
ОПАСНОСТИ
· Обезбеђени услови за редовно прикупљање података+++

· Електронска обрада података анкетираних субјеката+++

· Едукација наставника, сарадника и ненаставног особља у области остваривања стандарда квалитета на високошколској установи +
· Организовање Дана алумнија, изложбе, презентације, трибине +
· Недовољна заинтересованост одређеног броја наставника за проступке у области имплементације квалитета++
· Недовољна објективност у исказима анкетираних субјеката+++
· Недовољна финансијка подршка за стимулисање активности у домену квалитета за појединце, групе и усавршавања+++
Предлог мера и активности за унапређење квалитета стандарда 14:
1. Унапређивање система анкетирања и самовредновања кроз организовање обука, радионица и других облика информисања за наставнике, сараднике, ненаставно особље и студенте, са циљем унапређивања њихових знања о значају, сврси и улози процеса самовредновања високошколске установе и активног учешћа у поступцима вредновања квалитета.

2. Интензивирање сарадње са послодавцима и другим представницима професионалног окружења, као и организовање „Дана отворених врата“, ради унапређивања информисаности о студијским програмима и њиховим исходима, као и добијања повратних информација о њиховој релевантности и усаглашености са потребама тржишта рада и професионалне праксе.

3. Јачање и развијање алумни мреже кроз организовање трибина, сусрета и других активности у оквиру „Дана алумнија“, уз представљање професионалних искустава и резултата рада бивших студената и коришћење добијених информација у процесима унапређивања квалитета студијских програма и рада Факултета.

4. Успостављање, систематско вођење и континуирано ажурирање базе података о алумнима, ради обезбеђивања ефикасније комуникације, праћења њиховог професионалног развоја и укључивања алумнија у активности Факултета.

5. Унапређивање и проширивање међународне сарадње са иностраним високошколским установама кроз развијање постојећих и успостављање нових облика институционалне сарадње, размену искустава и примера добре праксе, као и подстицање заједничких образовних, уметничких, научноистраживачких и пројектних активности.

6. Прецизније дефинисање стимулативних и корективних мера у односу на резултате вредновања квалитета установе, уз утврђивање јасних критеријума за њихову примену, начина праћења ефеката предузетих мера и одговорности субјеката укључених у процес обезбеђивања и унапређивања квалитета.



	Показатељи и прилози за стандард  14:
Прилог 14.1 Информације презентоване на сајту  високошколске  установе  о активностима  које  обезбеђују  систематско  праћење  и  периодичну  проверу квалитета  у  циљу  одржавања  и унапређење  квалитета  рада  високошколске установе.

